
Capitolul 1 


În sfârșit, Lucinda îl va întâlni pe faimosul doctor 
Jonathan Rathbone! Se simţi străbătută de un fior de 
entuziasm când o siluetă înaltă pătrunse în sala de 
aşteptare: el era. Se ridică şi-i întinse mâna, o mână umedă, 
pe care el o strânse în pumnul puternic. Tânăra femeie se 
ruga să nu-i observe nervozitatea. Aştepta de mult timp 
această confruntare și spera să scape basma curată. 

„Nu, nu este foarte exact“, se gândi ridicând ochii spre 
privirea adâncă, a ochilor de culoare cafeniu-închis, aţintită 
asupra ei. Trebuia să se străduiască să nu considere această 
întâlnire ca pe o „confruntare“. Jonathan Rathbone era de 
acum patronul său, aşadar, trebuia să-l asculte, cel puţin la 
început. După trecerea perioadei de încercare, va avea 
răgazul să-i dezvăluie adevărata sa personalitate. Era 
hotărâtă chiar să-i facă viaţa infernală dacă încerca să-și 
exercite imposibila autoritate asupra ei. Conversaţiile 

telefonice pe care le avuseseră, când Lucinda se afla încă la 
spitalul St.Celine, nu fuseseră întotdeauna ușoare și 
presupunea că, să lucreze cu acest medic celebru, va fi și 
mai greu de suportat. Va trebui să dea dovadă de comori de 
răbdare. 

— Așadar, facem în sfârșit cunoștință, doctore Barrymore, 
spuse Jonathan Rathbone, conducând-o spre biroul său. 

Lucinda își stăpâni o puternică dorință de a râde. Părea 
atât de emfatic. Marea majoritate a oamenilor îi spuneau 
Lucinda, dar poate era de preferat ca relaţia lor să se 
stabilească pe baze strict profesionale. Aceasta îi va da 
libertate de mișcare când se va hotări să intre în acţiune... 

— Într-adevăr, răspunse ea pe un ton firesc. Dar v-am 
trimis atâtea paciente, încât am impresia că vă cunosc de mult. 

Fl zâmbi, iar Lucinda constată că era mai degrabă un 
bărbat frumos. Pentru a fi cinstită, trebuia chiar să admită că 
era extrem de seducător și de asemenea, mai tânăr decât și-l 
închipuise: probabil n-avea mai mult de patruzeci de ani. 
Desigur, câteva fire argintii se vedeau în buclele brune și 
dese, dar asta nu făcea decât să-i sporească farmecul. 

— Luaţi loc, vă rog, îi spuse, așezându-se el însuși în 
spatele biroului. 

Lucinda se execută, fără să-l scape din ochi, conștientă că 
şi el o examina cu atenţie. Și se întrebă dacă aşteptarea de 
o jumătate de oră pe care i-o impusese, fusese intenţionată. 

— Mărturisesc faptul că am fost surprins de decizia 
consiliului de administraţie, în ceea ce privește angajarea 

dumneavoastră în această instituţie, începu Jonathan. Nu vă 
voi ascunde că prima mea alegere nu s-ar fi indreptat asupra 
dumneavoastră. Dar în acel moment eram absent și în 
consecință, mă voi supune dorinţei colegilor mei. 

Lucinda strânse din buze. 

— Iată un mod cel puţin bizar de a-mi ura bun venit, 
doctore Rathbone! 

El o privi cu o mină enigmatică. 

— Am obiceiul să spun ceea ce gândesc. 

— Mi se pare că am observat. 

— Ah, o regăsesc aici pe fata cu care am vorbit adesea la 
telefon! 

— Nu mai sunt o fată, doctore Rathbone, voi avea în 
curând douăzeci și șapte de ani. Și în cazul în care 
candidatura mea nu vă convenea, trebuia să vă opuneți prin 
veto. La urma urmei, dumneavoastră conduceţi acest spital 
şi, cu siguranţă, nu este prea târziu pentru a convoca unul 
dintre ceilalți candidati.. 

— Haide, doctore Barrymore... 

Lăsă ochii în jos, pe dosarul așezat pe birou. 

— Pot să-ţi spun Lucinda? o întrebă pe un ton mai blând. 

— Nu mi se pare necesar. Îmi place totuși să nu amestec 
viața profesională și cea personală, doctore Rathbone! 

La privirea glacială pe care i-o acordă, Lucinda se gândi 
că se pregătea s-o concedieze chiar înainte de a-și prelua 
atribuţiile. 

În încăpere se lăsă o tăcere stânjenitoare. În cele din 
urmă, bărbatul își îndreptă din nou atenţia asupra dosarului 
şi începu iar să vorbească, de data aceasta cu o voce lentă și 
măsurată. 

— După toate aparențele, aveţi calificativele și experienţa 
cerute de acest post. Dar spuneți-mi, de ce aţi părăsit 
spitalul St. Celine? Această instituţie renumită, situată în 
centrul Londrei, mi se pare totuși locul ideal pentru o 
tânără femeie dornică să-și facă o carieră. Găsesc ciudat că 
ați dorit să vă deplasaţi spre estul orașului. 

Ea se strădui să zâmbească, dar își simţea bătăile inimii 
accelerându-se. 

— Doresc să mă specializez în obstetrică. lată de ce 
alegerea mea s-a îndreptat spre spitalul Mary Rathbone. 

Acesta era motivul pe care-l înscrisese pe fișa de 
informaţii referitoare la ea. Un motiv sincer... printre 
altele, pe care le va dezvălui la timpul potrivit. 

După cum sconta, răspunsul îl satisfăcu pe interlocutor, 
care considera instituţia pe care o conducea ca tot ce era 
mai bun în materie de obstetrică. O mândrie pe care tânăra 
femeie o găsea justificată, văzând maternitatea care fusese 
fondată de mama sa, celebrul doctor Mary Rathbone, care 
acum nu mai practica. După aceea, fusese adăugat un 
serviciu de pediatrie. 

Fl se ridică și înconjură biroul pentru a se opri la câţiva 
centimetri de Lucinda. Aceasta percepea perfect ostilitatea 
pe care i-o arăta. Dar această ostilitate se amesteca şi cu 

altceva, ce nu reușea să definească, un fel de forță stranie, 
care o intriga. În acea clipă înţelese că-și dorea cu ardoare 
să lucreze cu acest bărbat, în ciuda incompatibilităţii 
evidente de caracter. 

— Cred că prezența dumneavoastră aici, doctore 
Barrymore, va reprezenta pentru mine o permanentă 
provocare, îi declară calm. Dar sunt gata s-o susțin... 

Ce suflet mare! Lucinda se ridică şi-şi aţinti ochii albaștri 
în ai săi. Ar fi vrut să-l trimită la naiba, dar nu era posibil: 
postul acesta era pentru ea de-o importanţă capitală. Era 
ocazia visată de a dobândi o experienţă de înalt nivel în 
domeniul obstetricii și de a-și pune în practică propriile idei 
în materie. Fără să mai vorbească de nenumăratele întrebări 
ce o frământau de când descoperise că acest spital era cel în 
care se născuse, dintr-o mamă pe care n-o cunoscuse 
niciodată. 

Stăpânindu-și orgoliul, îi adresă un zâmbet de o 
blândeţe prefăcută. 

— Ei bine... starea dumneavoastră de spirit mă încântă. 
Când doriți să-mi preiau atribuţiile? 

— Vă puteţi instala în această dimineaţă și începeţi să 
munciţi după-amiază. 

Lucinda păli. Şi în ajun fusese de gardă la St.Celine și 
sperase să i se acorde măcar două zile de concediu, înainte 
de a ocupa acest nou post la spitalul Mary Rathbone. 

Fl se ridică, ceea ce-l făcu să pară și mai înalt. 

— Sper să fiți o persoană rezistentă, doctore Barrymore, 
deoarece mi se întâmplă să fiu foarte exigent. Pentru a nu 
vă ascunde nimic, văzându-vă, mi-a fost puţin teamă. Sper 
că veţi fi în măsură să-mi dovediţi contrariul. 

— Nu vă temeţi, nu-mi lipsesc resursele, îi explică 
Lucinda, încercând să-și stăpânească mânia ce-o copleșea. 

El zâmbi când se îndepărtă pentru a-i deschide ușa, 
indicându-i astfel încheierea întrevederii. 

— Judecând după talentul de a avea replică promptă, 
sunt gata să vă cred. 

Lucinda zâmbi la rândul său, simțind că era probabil 
vorba de un compliment. 

— Avem programată o cezariană, la ora două, reluă el pe 
un ton ferm. În sala de operaţii numărul unu. Să fiţi acolo 
cu o jumătate de oră înainte. Aș vrea să mă asistați. 

Lucinda înghiţi în sec. 

— Bine, sir. 

„Sir“ era o reacţie reflex la un ordin provenit de la un 
superior. De-abia îi ieşise din gură micul cuvânt, că-și 
reproşă prompt că-l rostise. Și când te gândești că se 
străduise să se sustragă raportului de forță pe care 
interlocutorul său era în măsură să-l instaureze! 

Se îndepărtă pe culoar, puţin satisfăcută de performanţa 
sa. Desigur, doctorul Jonathan Rathbone considera că el 
câștigase prima rundă! Se linişti totuși, punându-și că lupta 
de-abia începuse. 

Lucinda traversă curtea și urcă scara de piatră ce ducea 
la clădirea rezervată personalului, unde era situată camera 

ei. Se strâmbă auzind sirena stridentă a unei ambulante. Să 
locuiască în locul în care muncea nu va fi deloc odihnitor. 
Dar la drept vorbind, asta n-o deranja. Își iubea profesiunea 
și prefera să i se consacre mai degrabă aici, decât să se lase 
fermecată de luminile oraşului. Acest decor nu-i mai 
apartinea, mai ales de când Adrian plecase. 

Urcă ultima treaptă și împinse ușa din lemn. Un suflu de 
aer cald o întâmpină în hol. Așezată alături de o fereastră 
care dădea spre curtea interioară, o secretară îi zâmbi în 
timp ce înainta spre ea. 

— Portarul v-a lăsat bagajele în camera dumneavoastră, 
doctore Barrymore. Așadar, v-a plăcut întrevederea cu 
marele șef? 

Tânăra femeie izbucni în râs. 

— Nu prea! 

Apreciase deja primirea călduroasă, aproape maternă a 
secretarei, când se prezentase la întrevederea de angajare, 
ca și în aceeași dimineaţă, când sosise încărcată cu toate 
lucrurile sale personale. 

Edith Jackson zâmbi larg, în timp ce cu vârful degetelor 
verifica dacă ondulaţiile cărunte erau încă bine coafate. 

— Vă veţi schimba curând părerea. Ca fiecare de aici, veți 
simţi repede farmecul lui Jonathan Rathbone. 

— Presupun că glumiti... 

— Este un obstetrician minunat, răspunse simplu Edith. 

— Nu mă-ndoiesc de asta. De altfel, este unul din 
motivele pentru care mi-am dorit să lucrez în acest spital. 
Dar îl găsesc prea arogant. 

— Are perfectă dreptate să fie mândru de ceea ce a 
realizat. Pentru a nu vă ascunde nimic, acum opt ani, când 
i-a succedat mamei sale, eram puţin îngrijorată. Era atât de 
tânăr atunci... De-abia treizeci de ani. Dar n-a întârziat să 
ne demonstreze de ce era în stare. În câteva luni, spitalul 
funcţiona ca un orologiu bine pus la punct. 

— Sunt de acord să cred asta! observă Lucinda pe un ton 
aspru. 

„Comparaţia este bine găsită, se gândi. Bărbatul acesta 
are în locul inimii un mecanism!“ 

— Pacientele îl adoră. 

După toate aparențele domnișoara Jackson nu era 
dispusă să-și oprească discursul laudativ. 

— Şi toate infirmierele sunt îndrăgostite de el. 

Lucinda strâmbă din nas. 

— Asta trebuie să-i complice existenţa... 

— Oh, nu le încurajează deloc. Asta ar semăna nervozitate 
și discordie în instituţie. 

Tânăra femeie clătină capul râzând. Aceste bârfe o 
amuzau. 

— Evident, spuse. După toate aparențele, lucraţi aici de 
foarte mult timp. 

— Dumnezeule, da! Ei bine, lăsaţi-mă să calculez... de 
treizeci de ani buni. 

Lucina îşi umezi buzele uscate. 

Așadar, domnișoara Jackson era deja în serviciu de trei 
ani, când se nascuse ea. Putea măcar să-i pună imediat 

câteva întrebări... Dar nu, era de preferat să mai aștepte 
puțin. Oricum, nu mai era momentul potrivit. 

Lucinda intră în camera ce i se atribuise. Era o încăpere 
austeră, dar spațioasă și luminoasă. Mobilierul era redus la 
minimul necesar: un pat, un birou și două fotolii. 
Descoperi, culmea luxului, că încăperea era prevăzută chiar 
cu o cabină de duş. 

Înaintă spre fereastră şi contemplă peisajul cenușiu care 
i se oferea vederii. Primii fulgi de decembrie se învârteau 
prin aerul rece, ca şi când ezitau să se așeze pe solul lucind 
de umezeală. Trecătorii înaintau cu pași grăbiţi, cu capul 
între umeri, pentru a se apăra de vântul îngheţat care sufla 
peste oraș. 

Lucinda se întoarse și-și trecu privirea prin cameră, 
întrebându-se cât timp va rămâne aici. Semnase un contract 
pentru şase luni, care se putea reînnoi prin asentiment 
reciproc. Dar, după schimbările pe care se pregătea să le 
facă în spitalul Mary Rathbone, Jonathan Rathbone nu va 
mai dori probabil să prelungească numitul contract. 

Însă n-avea importanţă. Era gata să-și pună această slujbă 
în joc, pentru a-și apăra iealurile. Considera că toate femeile 
aveau dreptul să-și aleagă metoda prin care să nască. Nu 
trebuia să li se impună. Ori, diferitele conversații telefonice 
cu Jonathan Rathbone o lăsaseră să creadă că, asupra 
acestui punct nu era deosebit de maleabil. Ea era de 
asemenea la curent cu cazul Julien, prietena sa din 
copilărie. Aceasta din urmă își dorise o naștere naturală, dar 

marele maestru nici nu voise să audă! Îndată ce se 
prezentase la spital, fusese dusă în sala de operaţie, unde 
fusese supusă unei cezariene. Lucinda își propuse să ridice 
această problemă într-o zi. 

Îşi petrecu restul dimineţii aranjându-și lucrurile în 
cameră, apoi se duse în sufrageria instituţiei, pentru a gusta 
din mâncarea de lux a spitalului. Fu foarte plăcut surprinsă 
de fineţea acestui prânz: pateuri crocante, urmate de rinichi 
cu cartofi înăbuşiţi, totul servit pe o faţă de masă imaculată, 
de o chelneriţă stilată. Evident, familia Rathbone știa să aibă 
grijă de personal. 

Curând, fu alături de două femei tinere, care după ce o 
învăluiseră într-o privire strălucind de curiozitate, o salutaseră 
scurt, apoi se adânciseră din nou în conversaţia lor. 

Lucinda gustase prima înghiţitură din tarta cu mere când 
o mână i se aşeză pe umăr. Înălță capul, surprinsă. Vecinele 
de masă își aţintiseră deja privirile în spatele ei, cu un 
zâmbet cordial pe buze. Lucinda se întoarse și văzu chipul 
întunecat al patronului, aplecat deasupra sa. 

— Am imediat nevoie de dumneavoastră. Pentru o cezariană. 

Din expresia lui Jonathan Rathbone, înţelese că era 
vorba despre o urgenţă. Lucinda își înghiți îmbucătura și-și 
împinse scaunul. Stagiul la St.Celine o obișnuise cu mesele 
luate în fugă. 

Îl urmă pe coridorul lung, întinzând pasul pentru a 
înainta în viteza lui. Nu uitase remarca referitoare la 
fragilitatea sa... 

Fl împinse ușile încăperii care ducea la sala de operaţie, 
fără să se preocupe de Lucinda care-i urma cu greutate 
mersul rapid. 

— Data viitoare, sper că nu vă veţi mai uita „bipul“, 
doctore Barrymore, îi spuse peste umăr. Nu ţin să plec în 
căutarea dumneavoastră prin tot spitalul la fiecare urgenţă! 

Lucinda fierbea în sinea sa, dar nu era momentul să 
protesteze. Oare cum ar fi putut să se afle în posesia unui 
„bip“ pe câtă vreme bărbatul acesta afurisit nu-și dăduse 
osteneala să-i înmâneze unul? 

În acea clipă, în spatele ei apăru o infirmieră ce-i puse pe 
cap o bonetă verde. Cum era prea mare, aceasta plecă în 
cautarea uneia de măsură mai mică. Lucinda nu îndrăznea 
să ridice ochii spre patron, de teamă să nu-i citească 
dezaprobarea pe chip. Poate nu observase nimic din această 
mică împotrivire. Primirea pe care i-o rezervă în sala de 
operaţie îi spulberă imediat orice iluzie. 

— Sunteţi sigură că această bonetă vi se potriveşte cu 
adevărat doctore Barrymore? Poate aţi prefera să începem 
operaţia mai târziu, pentru a avea timp să vă puneţi alta? 

Ea primi lovitură fără să-i pese și-i adresă un zâmbet 
angelic. 

— Iar dumneavoastră, poate veţi catadicsi să-mi furnizaţi 
acum câteva detalii asupra pacientei... 

— Timpul ne presează. Vă voi pune la curent pe măsură 
ce vom avansa. Oricum, să nu vă umpleți capul mic și 
drăguţ cu griji de acest fel: eu sunt responsabil pentru 
această intervenţie. Limitaţi-vă doar la a-mi urma ordinele. 


Capitolul 2 


Lucinda avea ochii aţintiţi asupra mâinii înmănușate a lui 
Jonathan Rathbone, care făcea o incizie la baza 
abdomenului. 

Îi întindea materialul pe care-l cerea pe un ton categoric. 
Remarcă, în spatele lor, prezenţa a două studente atente la 
cele mai mici gesturi și cuvinte ale profesorului. 

— Vă veţi da seama de ce am fost obligat să recurg la o 
intervenţie de acest fel, declară el, fără să-și întoarcă atenţia 
de la tânăra femeie întinsă. Doamna Linda Johnson, m-a 
anunţat în a treizecea săptămână de sarcină, că avea 
sângerări. Am procedat imediat la examenele de rigoare, 
care mi-au arătat că fătul se deplasase și se afla într-un mod 
anormal. Doctor Barrymore, care mă asistă, vă va da 
explicaţii mai ample. 

Lucinda tăcu mâlc. Oare cum îndrăznea s-o pună astfel la 
încercare, în timp ce nici măcar nu examinase pacienta? 

— După toate aparențele, asta indică faptul că placenta 
s-a împrăștiat în întregime, sau parţial, în zona inferioară a 
uterului și... începu ea. 

— Bineînţeles, asta este evident, o întrerupse Jonathan 
Rathbone enervat. Spuneţi-ne mai degrabă ce implică asta. 

Ea îl măsură cu răceală. 

— Tocmai mă pregăteam să explic că, segmentul inferior 
întinzându-se în timpul ultimelor săptămâni de sarcină, este 
inevitabil să aibă loc o scăpare de placentă. Faptul că asta nu 
se întâmplă, dă loc la sângerări. Este evident și cazul 
pacientei noastre. 

— Perfect, doctore Barrymore, observă Jonathan Rathbone. 

„Cine se crede?“ se gândi ea furioasă. Hotărât lucru nu-i 
va suporta atitudinea protectoare pe care o adoptase în 
ceea ce o privea. Își dorea foarte mult să-i amintească faptul 
că nu era una dintre studentele sale. 

— Eu însămi nefiind exact familiarizată cu acest caz, reluă 
cu prudență Lucinda, cred că-i revine doctorului Rathbone 
să ne spună ce s-a întâmplat după a treizecea săptămână de 
sarcină. După semnele clinice, se pare că doamna Johnson 
se află aproape la termen. 

— Pentru a fi exact, intră în a treizeci și opta săptămână. 
Din a treizecea, am tinut-o aici în observaţie. Am sperat să 
se poată proceda la o naștere naturală, dar examenul la care 
a fost supusă acum o oră, a arătat sângerări abundente. Se 
impunea imediat o cezariană. 

Făcu o pauză, apoi inspiră profund și se apucă din nou 
de treabă. 

— Ei bine, doamnelor și domnilor, anunță după un 
minut, iată-l pe ultimul nou-venit în creșă. Este vorba 
despre... un băieţel! Nu prezintă nici o anomalie vizibilă. 

Un murmur de voci agitate se ridică în sală. 

— Acum vă puteţi apropia. 

Ridică bebelușul în braţe și-l întinse unei infirmiere. 

— VIi-l încredinţez. Doamnelor, înconjuraţi-l cu toată grija 
și tandreţea în care sunteţi specialiste. 

Cu inima bătând mai rapid decât și-ar fi dorit, Lucinda 
continuă să-l asiste pe chirurg, cu gesturi mecanice. În 
ciuda experienţei, orice naștere constituia pentru ea un 
eveniment minunat. Clipa în care fătul necunoscut se 
transforma într-o mică ființă din carne și sânge, o fascina tot 
mai mult. După scântecele ce se auzeau din încăperea 
vecină, nou-născutul era perfect sănătos. „Grijă şi tandrete“, 
recomandase doctorul Rathbone. Aproape și-l imagina 
scriind pe o reţetă inițialele „G.T.“! Nu era deloc surprinsă 
că un asemenea adept al tehnologiei, acordă o cât mai mică 
importanţă unor practici pe care, cu siguranță, le considera 
depășite. 

— Bine, puteţi coase abdomenul pacientei, doctor 
Barrymore, reluă el în acea clipă. 

— Desigur, domnule, răspunse Lucinda cu un calm pe 
care era departe de a-l simți. 

Se supuse, străduindu-se să-și controleze tremurul 
mâinilor, sub acea privire pătrunzătoare. O punea la 
încercare, o testa. 


ÎN CĂUTAREA MAMEI 19 


— Inutil să vă avântaţi într-o muncă de broderie! o ironiză 
el. Faceţi punctele de sutură clasice, care v-au fost predate 
în facultate. 

Lucinda crezu că aude râsete înăbușite provenite din 
spatele sălii. Dar hotărî să nu le acorde atenţie și urmă cu 
conștiinciozitate dispoziţiile patronului. 

Jonathan Rathbone se aplecase pentru a urmări mai de 
aproape munca tinerei femei. Capetele aproape li se 
atinseră. Lucinda se simţi străbătută de un fior și trebui să 
admită că acest bărbat, aşa arogant cum era, avea totuși 
puterea s-o tulbure. 

— Nu-i rău... nu-i rău deloc, șopti astfel încât numai ea 
să audă. 

Privirile li se întâlniră. Pulsul i se acceleră, dar își dădu 
seama de clipele de tensiune pe care tocmai le trăia în acea 
sală supraîncălzită. Pe seama a ce altceva putea pune oare 
acea emoție bruscă? 

Pacienta fu transportată în camera sa, iar Lucinda se 
întoarse spre medic: 

— Mai aveţi nevoie de mine, doctore? 

El îi zâmbi. 

— Nu. Acum, infirmiera şefă conduce operaţiunile și este 
aproape la fel de exigentă ca mine. 

— Nu se poate spune așa ceva... 

Brusc, Lucinda observă că n-o mai preocupa părerea pe 
care și-o putea face despre ea. Trecuse primul test și era 
convinsă că se descurcase foarte bine. Îşi scoase boneta şi 

împinse ușa, conștientă de prezenţa lui Jonathan Rathbone 
în spatele său. Atingerea unei mâini ferme pe umăr, o făcu 
să tresară. 

— Haideţi, să mergem să bem o cafea. 

Ochii căprui nu mai reflectau nici o animozitate. 

— De ce nu? răspunse Lucinda cu o indiferență studiată. 
Mor de sete. Eram pe punctul să cer o carafă cu apă când 
m-aţi luat de la masa de prânz. 

— Vă rog să mă scuzaţi. 

Oare într-adevăr spusese că se scuză? Lucinda scoase un 
ușor oftat de mulţumire, apreciind că acest nou raport între 
colegi se datora reușitei unei intervenţii riscante. 

— Să ne întâlnim în biroul meu, când veţi fi schimbată, îi 
propuse. Am o cafea mai bună decât cea care se servește la 
bar. 

Acceptă, convinsă că tot ceea ce făcea el depășea 
principiile. În mod sigur Jonathan Rathbone nu păcătuia 
prin excese de modestie! Întră într-una din cabinele de duș 
și în timp ce simţea apa caldă curgându-i pe trup, fu de 
acord că noul său patron era un chirurg excelent. 
Condusese operaţia cu o mână de maestru. Nici ea însăși 
n-ar fi acţionat altfel. 

Schiţă un zâmbet. Oare va deveni la fel de încrezută? 
Poate era vorba despre un defect răspândit printre 
obstetricieni? Aroganţa, sau arta de a şti că nu ai voie să 
greșești, când vieţile mamei și copilului se află în 
mâinile tale. 

Revigorată, își îmbrăcă hainele și un halat alb curat, apoi 
străbătu culoarul lung, în direcţia biroului directorului. 
De-abia ciocăni ușor și el îi deschise ușa, măsurând-o cu un 
zâmbet aprobator. 

— Constat cu o imensă plăcere că nu aparțineţi acelor 
femei cărora le trebuie ore întregi pentru a se aranja, 
declară dându-se într-o parte, pentru a o lăsa să treacă. 

Lucinda intră râzând. 

— N-am cunoscut niciodată acest lux. Tata m-a învăţat de 
la o vârstă fragedă că timpul este o marfă prețioasă. Ceva ce 
nu trebuie risipit. 

EI îi întinse o ceașcă de cafea şi o invită să ia loc într-un 
fotoliu. 

— Cu siguranţă, tatăl dumneavoastră nu era lipsit de 
caracter. 

— Dimpotrivă. Era un bărbat foarte blând. Era vicar și-și 
practica profesia cu seriozitate. Se acomoda cu ușurință la 
orice. 

— Folosiţi imperfectul. .. 

— A murit acum patru ani. 

— Îmi pare rău. Și mama? 

Lucinda bău o înghiţitură de cafea. 

— A murit și ea, anul trecut. 

— Aveţi fraţi, surori? Insistă el, cu o voce uimitor de blândă. 

Lucinda clătină din cap. 

— După câte știu, nu. 

Pentru a afișa un aer surprins, inspiră și apoi continuă: 

— Am fost adoptată la naștere și nu cunosc nimic despre 
părinţii mei adevărați. 

Jonathan își puse ceașca pe birou și înaintă un pas spre 
tânăra femeie. 

— Aţi încercat vreodată să luaţi legătura cu ei? Astăzi, 
copiii adoptați au dreptul să-și vadă certificatul de naștere. Ni 
se întâmplă chiar, uneori, să le recomandăm asta pacientelor, 
când vrem să le cunoaștem antecedentele familiale. 

— Ştiu, replică Lucinda, agasată din nou de atitudinea lui 
paternalistă. Dar, înainte de a mă avânta în cercetări de 
acest gen, aş dori să știu care sunt motivele care au făcut-o 
pe mama să mă... abandoneze. Acum, cu siguranţă și-a 
întemeiat o familie și, n-aș vrea s-o pun în încurcătură. 

Vocea i se frânse şi tăcu, învinsă de emotie. 

Jonathan se îndreptă spre fereastră. 

— Este vorba despre un subiect fierbinte pentru 
dumneavoastră. Așa că nu voi mai insista. 

— O puteti face, nu mă deranjează deloc... 

Cum naiba să exprime ceea ce simţea? 

— De fapt... 

În acea clipă se auzi un ciocănit în ușă. 

— lertaţi-mă, spuse el politicos, îndepărtându-se de 
fotoliu. 

Lucinda încuviință lent. I se părea că bătăile inimii sale 
răsunau în toată încăperea. S-ar putea oare să obțină 
informaţii despre nașterea ei, mult mai ușor decât crezuse? 
Ce păcat că această conversaţie a fost întreruptă exact în 

clipa când se angjase pe o cale deosebit de interesantă. Dar 
O va relua de acolo de unde o lăsase, îndată de Jonathan va 
închide ușa. Se întoarse nerăbdătoare spre el. 

— Mamă! exclamă acesta. Ce faci aici? 

Lucinda simţi imediat cum o cuprinde un val de 
îngrijorare. Extraordinara, aproape legendara Mary 
Rathbone, se afla la câțiva metri de ea. Își aminti că studiase 
în liceu articole despre această mare filantroapă. 

O femeie înaltă și subtire, cu părul alb strâns în coc, își 
făcu intrarea în încăpere. 

— Biroul acesta era al meu, observă cu o voce ascuţită. 
Așa că nu este nimic ciudat să vin aici. 

Lucinda se ridică imediat. Doctorul Mary Rathbone își 
păstrase o prestanță care încă inspira respect, deseori 
amestecat cu teamă, tinerilor medici. 

— Sunteţi noua noastră angajată? o întrebă pe tânăra 
femeie. 

Jonathan Rathbone li se alăturase deja. 

— Mamă, dă-mi voie să ţi-o prezint pe doctor Lucinda 
Barrymore. Mama mea, doctor Mary Rathbone. 

Lucinda schiță un zâmbet încordat. 

— Sunt încântată să vă cunosc, doctor Rathbone. 

— Spune-mi doctor Mary, asta va evita orice confuzie. În 
familia mea există atât de mulţi medici... Tata, doctorul 
Jeremiah Rathbone, a cărui moștenire mi-a permis să 
fondez spitalul în 1947, a ţinut neapărat să-mi păstrez 
numele de fată şi să-l transmit fiului meu. 

Bătrâna doamnă se întrerupse pentru a-și trage respiraţia 
şi se instală pe un fotoliu, alături de Lucinda. Jonathan îi 
servi o ceașcă de cafea. Ea bău o înghiţitură, examinând-o 
încă pe nou-sosita. 

— M-am deplasat în mod special pentru a vă întâlni, 
doctor Barrymore, continuă pe un ton autoritar. Nu mai vin 
decât foarte rar la spital. Dar am aflat că aţi fost angajată de 
consiliul de administraţie în timpul absenței fiului meu. Aşa 
CĂ, eram curioasă să vă cunosc. 

Își îndreptă atenţia spre Jonathan. 

— Aşadar, ce crezi despre ea? 

Lucinda tresări. Doctor Mary Rathbone era cel puţin la 
fel de arogantă ca fiul! Oare cum îndrăznea să vorbească 
astfel, în prezenţa sa? Ca şi când era candidată la alegerea 
pentru Miss Univers! 

Sări în picioare. 

— lertaţi-mă, trebuie să vă părăsesc. Mulţumesc pentru 
cafea, doctore Rathbone. Și încântată că v-am întâlnit, 
doctor Mary. 

O umbră trecu prin privirea bătrânei doamne. După 
toate aparențele, nu era elegant să întrerupi brusc o 
audienţă cu regina. Fără îndoială, Lucinda ar fi trebuit să 
aştepte să fie concediată... 

— Aș vrea să mă informez de starea de sănătate a Lindei 
Johnson înainte de a începe să lucrez, adăugă ea, calmă. 

I se părea de preferat să n-o șocheze pe doctor Mary 
Rathbone. Cu toate că se retrăsese, aceasta continua cu 

siguranţă să-și exercite influenţa asupra instituţiei. De altfel, 
nu trebuia să neglijeze posibilitatea de a obţine informaţii 
referitoare la propria naștere. lar mama lui Jonathan va fi 
probabil în măsură să-i răspundă la anumite întrebări. 

— Veniţi să cinaţi în seara aceasta la mine, spuse în acea 
clipă doctor Mary, pe un ton fără replică. Jonathan te va 
conduce. La ora șapte și treizeci fix. 

— Eşti sigură că nu te va obosi, mamă? obiectă acesta 
încruntat. Nu-ţi place să te culci târziu. Și este mult timp de 
când... 

— Nu suntem obligaţi să prelungim seara până la o oră 
nepotrivită! replică bătrâna doamnă. Mă refeream la o cină 
liniştită de familie. Cu siguranță, doamna Banks nu va vedea 
nici un inconvenient în a mai adăuga un tacâm la masa 
noastră. Şi într-adevăr, este prea mult timp de când n-am 
mai primit invitaţi seara. 

Clătină din cap, continuând s-o observe pe Lucinda. 

— De altfel, această tânără persoană mă intrigă. Sunt 
sigură că am văzut-o deja undeva. 

Lucinda rămase nemișcată sub privirea pătrunzătoare a 
doctorului Mary. 

— Ne-am mai întâlnit cumva, doctor Barrymore? Desigur, 
memoria începe să-mi joace feste, dar nu uit niciodată un 
chip. 

Jonathan Rathbone deschisese deja ușa. Cu mâna pe 
clanță, arborase o expresie de îngrijorare pe care încerca să 
și-o ascundă în spatele unui zâmbet politicos. 

Cum tânăra femeie înaintase un pas, mormăi printre 
dinţi, pentru ca numai ea să-l poată auzi: 

— Vă sfătuiesc s-o luaţi la fugă, altfel s-a dus toată ziua! 
Mama are șaptezeci și cinci de ani și, în perioada sa de glorie, 
a cunoscut sute de oameni. Inevitabil, întotdeauna se 
găsește în prezenţa unor persoane care-i amintesc de altele. 

— Vorbește mai tare, Jonathan, nu te aud! interveni 
doctor Mary. 

— Spuneam că doctor Barrymore nu s-a prezentat la 
spital decât o singură dată înainte de astăzi, când a avut loc 
întrevederea de angajare. Aşa că sunt puţine şanse s-o fi 
întâlnit vreodată, mamă. 

Lucinda deschise gura pentru a-l contrazice, apoi se 
răzgândi. Momentul nu era deloc bine ales pentru a o 
întreba pe doctor Mary dacă ea fusese cea care-o asistase pe 
mama Sa la naștere... Era foarte probabil să se fi schimbat 
mult în douăzeci și șapte de ani! Dar, poate semăna foarte 
mult cu cea care o adusese pe lume, ceea ce ar fi explicat 
remarca ei. 

Un fior de entuziasm o străbătu. Era nerăbdătoare să se 
facă seară. Va cina în compania unei femei care deţinea 
cheia originii sale! Totul se va desfășura minunat. 

— Vă mulțumesc foarte mult pentru invitaţie, doctor 
Mary, spuse zâmbind. Voi fi foarte fericită să cinez în 
compania dumneavoastră. 

Când se pregătea să se retragă, crezu că percepe în 
privirea lui Jonathan Rathbone o sclipire de nemulțumire. 

Poate nu era de acord cu atitudinea familiară a mamei faţă 
de personalul spitalului. Poate dinastia Rathbone nu se 
amesteca printre muritorii de rând! 

Doctor Mary zâmbi la rândul său, iar pleoapele i se 
încreţiră în numeroase riduri, dând ochilor albaștri spălăciți 
o expresie mai blândă. 

— Şi eu voi fi încântată să te am la masă, draga mea. Și 
mai ales, să nu ajungeti târziu. Sunt foarte strictă în privința 
punctualității. 

— Duceţi-vă să aflaţi veşti despre pacienta noastră, 
interveni Jonathan. Voi veni și eu în câteva minute. 

— Bine, doctore. 

Lucinda se întoarse și străbătu culoarul cu un pas ușor. 
Atât de aproape de ţintă, era dispusă să urmeze de bunăvoie 
toate ordinele patronului. 

Când pătrunse în camera Lindei Johnson, tânăra mamă 
își ținea bebelușul în braţe. Ridică ochii spre Lucinda și un 
zâmbet de ușurare îi apăru pe buze. 

— Încerc să-l hrănesc, doctore, dar nu cred că suge foarte mult. 

— Vă voi ajuta să vă instalaţi mai comod, răspunse ea, 
rezemând o pernă mare la spatele tinerei femei. Nu sunteți 
obligată să vă așezați pentru a alăpta copilul. Puteţi s-o faceți 
foarte bine întinsă, ceea ce, ţinând cont de operaţia pe care 
tocmai aţi suferit-o, este o poziție mai puţin dureroasă. 

Pacienta acceptă, strâmbându-se. 

— Nu voiam totuşi să mă plâng infirmierelor. Au deja 
destul de muncă, nu voiam să mai adaug și văicărelile 
mele... 

— Dimpotrivă, aveţi tot dreptul să vă plângeţi! protestă 
Lucinda. Suntem aici pentru a face viața mai ușoară 
tinerelor lăuze. 

— Vreo problemă, doctore Barrymore? 

Vocea lui Jonathan Rathbone răsunase în spatele ei. 

— Deloc, răspunse fără să se întoarcă. Doamna Johnson 
se chinuia singură să încerce să-și hrănească bebelușul. Care 
este politica practicată în acest spital, în ceea ce priveşte 
alăptarea? Cred că rolul infirmierelor este de-a veghea 
asupra tinerelor mame. În mod cu totul special asupra celor 
care au născut prin cezariană. .. 

— După cum bănuiţi, n-avem personal suficient pentru ca 
fiecare mamă să beneficieze de prezenţa constantă a unei 
infirmiere, îi replică el. Daţi-vă osteneala să priviţi în jurul 
dumneavoastră. Vedeţi măcar o infirmieră stând cu braţele 
încrucişate? Toate au o mulţime de sarcini de îndeplinit. De 
altfel, doamna Johnson nu este neofit în materie de 
alăptare. Este la al treilea copil. 

— Dar la prima cezariană, obiectă Lucinda pe un ton 
foarte calm. Ce s-a ales de „grija și tandreţea“ pe care le 
recomandati de-abia acum o oră? 

Îl văzu pălind. Probabil nu era obișnuit să fie contrat 
astfel. Ei bine, acum, când ea, făcea parte din echipă, va 
trebui s-o facă! 

Foarte absorbită de copil, Linda Johnson ascultase doar 
cu o ureche distrată schimbul de cuvinte înverșunate. 
Lucinda se aplecă deasupra patului și îndreptă ușor capul 

nou-născutului, pentru ca să sugă mai comod. Nu-ndrăznea 
să-l privească pe Jonathan, căruia totuși îi simţea prezența 
exact în spatele ei. După câteva secunde, îl auzi îndreptându-se 
spre ușă. 

— Când veţi termina, anunţaţi-mă, doctor Barrymore, 
spuse înainte de a ieși. Aș dori să examinez abdomenul 
doamnei Johnson. 

— Bine, sir. 

El ieşi şi Linda Johnson oftă uşor. 

— Este nemaipomenit! 

— Bebelușul? Da, este adorabil... 

— Nu, vorbeam de doctorul Rathbone! o corectă pacienta 
râzând. Şi bebelușul, desigur... dar în alt fel! Mărturisesc 
însă, că acest medic îmi place foarte mult. După toate 
aparențele, are o slăbiciune pentru domnișoara Bradwell. 
Priviţi, tocmai îi vorbește. 

Prin panoul din sticlă a cărei draperie fusese ridicată, 
Lucinda îl văzu pe Jonathan Rathbone care discuta pe 
culoar cu infirmiera şefă. Îi zâmbea, iar ea părea complet 
sub vraja sa. 

— Poate nu vă înșelaţi, doamnă Johnson... 

— Oh, spuneti-mi Linda, vă rog! Sunt mama a trei copii, 
dar n-am decât treizeci și doi de ani. Şi credeţi-mă, dacă 
eram necăsătorită, m-aș fi aruncat de gâtul acestui superb 
specimen masculin! Oare este căsătorit? 

Lucinda luă în braţe copilul, acum sătul. 

— Nu știu, răspunse așezându-l în leagănul din plexiglas. 

Se abținu să adauge că-și imagina cu greu măcar o femeie 
în lume, în stare să suporte o ființă atât de arogantă, mai 
mult de-o săptămână. La ce bun să distrugă această imagine 
de erou, creată de paciente? 

Se încordă auzind zgomotul de pași al pretinsului erou. 
Ușa se deschise brusc. 

— Aţi terminat, doctore Barrymore? întrebă el cu un 
zâmbet forţat. 

— Da, vă las câmpul liber. Ce-a spus infirmiera şefă referitor 
la problema pe care am ridicat-o acum câteva minute? 

Fl ezită un timp, iar tânăra femeie se întrebă dacă-și 
dăduse osteneala să vorbească despre asta. 

— Domnișoara Bradwell și-ar dori să abordeze acest 
subiect cu dumneavoastră, îi răspunse în cele din urmă. Dar 
până atunci, va continua să aplice dispoziţiile în vigoare 
acum. Lucrăm împreună de un anumit număr de ani și acest 
sistem a funcţionat întotdeauna foarte bine. În consecință, 
nu există nici un motiv de schimbare. 

Lucinda zâmbi. 

— Foarte bine. Voi discuta cu ea imediat. 

— Momentul nu mi se pare foarte bine ales. Este în ora 
de pauză şi are nevoie de destindere. 

— Nu va dura foarte mult, replică Lucinda, înaintând spre 
ușă. Cred că-mi poate acorda câteva minute... 

— Doctor Barrymore! 

Ea se întoarse încet. 

— Da, doctore Rathbone? 

Jonathan i se alătură și cobori vocea de data aceasta, 
pentru ca pacienta să nu audă. 

— Aș prefera ca, pentru moment, să renunțaţi la această 
problemă, bombăni cu maxilarele strânse. Este un ordin! 

Lucinda simți lovitura, luptând pentru a-și stăpâni 
mânia. În cazul în care căpitanul ţinea neapărat să-și 
conducă așa nava, era liber s-o facă, la urma urmei. Va 
rămâne destul timp pentru a-și atinge obiectivele pe care și 
le fixase, apoi îl va trimite la naiba! 

— Foarte bine, doctore Rathbone, murmură cu un 
zâmbet angelic. Dacă vă convin regulile rigide de muncă, 
puteţi continua să le urmaţi. Dar persist să cred că vor fi 
reinnoite. 

El tremura. 

— Atitudinea dumneavoastră nu-mi place deloc, doctore 
Barrymore. Şi aş dori s-o anunţaţi mai bine pe mama că, din 
nefericire, nu sunteţi în măsură să participaţi la cina la care 
v-a invitat. Sunaţi-o aşadar pe menajeră pentru asta... 

Zâmbetul tinerei femei se făcu şi mai nervos. 

— N-aș vrea să dezamăgesc, îndeosebi o doamnă de 
această vârstă. La ora șapte și treizeci, nu-i aşa? 

Cu aceste cuvinte, se întoarse și se îndreptă spre camera 
infirmierelor. 

— Domnișoară Bradwell? o auzi el strigând. Aș dori să 
stau câteva minute de vorbă cu dumneavoastră. 

Cu un nod în stomac, Lucinda urcă treptele peronului 
impozantei locuinţe a familiei Rathbone. Aceasta era situată 
în spatele spitalului, pe un teren care nu amintea deloc de 
vecinătatea instituţiei. Casa nu era doar opulentă;, avea 
înfățișare de palat. Ridicând ciocanul lustruit de bătut în 
ușă, se întrebă de ce această femeie în vârstă continua să 
trăiască în acest loc ce semăna a muzeu. Poate era plină de 
amintiri fericite? Poate... 

— Da? 

Chipul din cadrul ușii era ofilit și puțin amabil. 

— Bună seara, sunt Lucinda Barrymore, începu ea. 
Doctor Mary mă așteaptă și... 

— Angajează din ce în ce mai tineri! observă menajera, 
înțepată. Intraţi. Dar mai întâi, ștergeţi-vă picioarele: am 
ceruit podeaua în această după-amiază. 

Lucinda se supuse și intră într-un culoar cu tavanul de o 
înălțime impresionantă. 

— Sunt în salon, adăugă menajera pe un ton arogant. Ce 
doriţi să beti? 

— Ei... ei bine, același lucru ca... doctor Mary și fiul său. 

— Doctor Mary nu bea; nu-i permite ficatul. Iar doctorul 
Jonathan bea whisky. Mult prea tare pentru o femeie de 
vârsta dumneavoastră. Vă aduc vin de porto. 

— Mulţumesc, va fi... 

Lucinda tăcu, observând că interlocutoarea sa se afla 
deja la capătul coridorului lung. O văzu deschizând o ușă și 
anunțând pe un ton fără replică: 

— O vizită pentru dumneavoastră! 

Nervoasă, tânăra femeie intră în încăpere. Mama și fiul 
erau instalaţi de-o parte și de alta a șemineului în care ardea 
un foc bun. Erau amândoi absorbiți în lectură și Lucinda 
avu impresia neplăcută că tulbură o intimitate calmă. Oare 
de ce nu refuzase această invitaţie, cum îi „sugerase“ 
Jonathan Rathbone? 

Acesta din urmă își închise cartea și se ridică arătând o 
dezinvoltură studiată. 

— Așadar, până la urmă aţi venit, doctore Barrymore, 
observă el, cu un aer detașat. 

Lucinda reuși să zâmbească. 

— Mmm... da. Bună seara, doctor Mary. 

Se apropie instinctiv de bătrâna doamnă. 

— Ia loc, micuța mea, spuse aceasta bătând cu palma 
fotoliul situat la dreapta sa. Pari obosită. Ai muncit foarte 
mult? 

Lucinda îndrăzni o privire spre patron. Într-adevăr, 
„muncise foarte mult“... pentru a o convinge pe 
domnișoara Bradwell că era important să rupă rutina 
instaurată de mulţi ani. După ce șovăise, infirmiera șefă 
încheiase prin a adera la cea mai mare parte dintre ideile 
sale noi. Și, evident, Jonathan Rathbone nu va întârzia să 
prindă de veste despre acest „complot“. 

— O zi obișnuită, răspunse ea. Încep să-mi găsesc 
reperele. Prima zi este de obicei cea mai grea. 

— Mai ales când faci tot posibilul pentru ca să fie astfel! 
mormăi Jonathan. 

Doctor Mary se întoarse spre el cu o strâmbătură agasată 
pe buze. 

— Ce spui? De ce oare te încăpăţânezi să vorbeşti atât de 
încet? 

— O întrebam pe invitata noastră dacă nu doreşte să bea 
un aperitiv. 

— Bineînţeles. Ce întrebare! Și mie mi-ar plăcea să beau 
unul, dar din nefericire n-am voie. 

Menajera se întoarse curând cu o tavă. 

— Ah, iată! În câteva minute vei putea servi cina, Hilda, 
reluă stăpâna casei. 

Lucinda acceptă vinul de porto cu un zâmbet de 
mulțumire și bău o înghiţitură, contemplând în mod reflex 
portretele agăţate pe pereţi. În acea clipă observă că ea o 
privea cu atenţie şi întoarse ochii, jenată... 

— Eu... hm... admiram aceste picturi, bâigui. 

Bău o altă înghiţitură de alcool, care-i arse în mod plăcut 
gâtul, producându-i senzaţia unei călduri imediate. 

Jonathan se ridică din nou. 

— Veniţi, vi le voi arăta. De fapt, este vorba despre o 
galerie de șnapani! 

— Indiscutabil, nu! protestă mama sa. 

Lucinda se întoarse spre ea și observă că zâmbea. I se 
alătură lui Jonathan, care adoptă un ton solemn. 

— Iată-i așadar, pe iluștri noștri strămoși. 

De-abia îi ajungea cu capul la umăr și începu să regrete 
cu ardoare că nu avea picioare lungi, care să-i permită să 
privească în fată această ființă înfumurată. În schimb, era 
obligată să-şi sucească gâtul pentru a avea o vedere aproape 
corectă a tablourilor pe care i le comenta. 

— Dacă vă ridicaţi în vârful picioarelor, îl veţi vedea sus 
pe bunicul, Jeremiah Rathbone. 

— EI este cel care a lăsat bunurile destinate fondării 
spitalului, nu-i așa? observă Lucinda, amintindu-și cuvintele 
menţionate de doctor Mary chiar dimineaţa. 

— Exact. Dedesubtul lui, tata. 

Ea contemplă chipul frumos al unui bărbat tânăr, care 
poza în ținută de aviator. 

— Şi el a fost medic? întrebă. 

— Da. Şi-a aflat moartea într-un accident de avion, puţin 
timp după nașterea mea. Așa că nu l-am cunoscut. 

Lucinda fu îngheţată de dezinvoltura cu care îi transmisese 
această informaţie. Cu coada ochiului, o observă pe doctor 
Mary, care afişa de asemenea o perfectă indiferență. 

— Cina este servită, doamnă. 

Menajera se afla în ușă, îmbujorată, ca și când tocmai 
ieşise din cuptor. 

Doctor Mary se ridică imediat pentru a vedea dacă totul 
era la locul lui în sufragerie, iar Jonathan puse mâna pe 
cotul tinerei femei pentru a o conduce până acolo. Înainta 
alături de el, conștientă de această prezenţă care degaja o 
aură de o energie tulburătoare. În acest decor familial, 
doctorul Jonathan Rathbone îi apărea într-o lumină nouă: îi 
părea mai amabil, mai... uman! Acum înțelegea mai bine 
interesul pe care-l trezea infirmierelor și pacienţilor. 

Ca și când îi citise gândurile, el îi adresă un zâmbet 
curios, apoi o invită cu amabilitate să ia loc la masa cea 
lungă. Tânăra femeie o făcu cu toată eleganța pe care-o 
pretindea acest cadru. Aşezându-se, observă că acest confort 
luxos care domnea în casă, nu făcea decât să-i accentueze 
nervozitatea. Dimineaţa, invitând-o, doctor Mary precizase 
că nu era vorba decât de-o „masă în familie“. Oare 
întotdeauna cina cu lumânări, tacâmuri de argint şi pahare 
de cristal? 

Jonathan îi ţinu mamei sale scaunul, apoi se instală în 
capul mesei, între cele două femei. 

— Te numeşti Lucinda, nu-i așa? întrebă doctor Mary. 

Continuă, fără să aștepte răspunsul tinerei femei. 

— Să renuntăm în seara aceasta la titlul de doctor. Cred 
că n-ai nici o obiecţie, Jonathan. 

Prin ochii de culoare închisă trecu o licărire de 
amuzament. 

— Nici una. Dar nu știu sigur dacă doctor Barrymore îmi 
împărtășește părerea. Pentru un motiv... 

Tânăra femeie nu-i lăsă timp să continue. 

— Spuneti-mi Lucinda, vă rog. 

Comportamentul său anterior, urmărind să pună o 
distantă între ei, i se părea acum copilăresc și grosolan. 

Menajera puse în faţa stăpânei casei o supieră din 
portelan albastru. Îi întinse polonicul cu un gest precis și 
mecanic, de parcă ţinuse în mâini un instrument 
chirurgical. 

— Mulţumesc, Hilda. Te poţi retrage, voi servi eu. 

Aceasta din urmă dădu din cap și părăsi încăperea. Când 
Lucinda gustă delicioasa ciorbă de legume, o felicită pe 
doctor Mary pentru talentele la gătit ale doamnei Banks. 

— La drept vorbind, Hilda a lucrat cu mine timp de mulţi 
ani, spuse ea cu un zâmbet. Era infirmiera şefă. Când m-am 
pensionat, m-a întrebat dacă n-ar fi posibil s-o angajez în 
casă. Era foarte tânără la moartea soţului său și nu avea altă 
familie. Chiar s-a născut aici, în perioada în care spitalul nu 
era încă decât o maternitate. 

— Ce coincidenţă! 

Lucinda încremeni. Oare, într-adevăr, ea rostise aceste 
cuvinte? Totuși, n-avea intenţia să abordeze atât de repede 

subiectul care-i stătea pe suflet. Vinul de porto, împreună 
cu amabilitatea neașteptată cu care o înconjuraseră cei din 
familia Rathbone, veniseră de hac prudenței. 

Ochii de culoare albastru deschis ai bătrânei doamne se 
îngustară. 

— La ce coincidenţă faci aluzie? 

Lucinda lăsă lingura și inspiră profund. 

— Ei bine... dacă o cred pe mama mea adoptivă, și eu 
m-am născut aici. Era acum douăzeci și șapte de ani, la 
sfârșitul lunii ianuarie. Am fost adoptată în spital. 
Conduceaţi instituţia în acea perioadă, doctor Mary? 

O tăcere stranie se lăsă în acea clipă în încăpere. Tânăra 
femeie remarcă privirea lungă pe care o schimbară mama și 
fiul. 

Doctor Mary se încruntă. 

— Da, bineînţeles. Am deţinut funcţia de directoare din 
1947 până în anul în care am ieșit la pensie. Cu siguranţă, 
am supervizat această adopţie, dar numele de Barrymore 
nu-mi este cunoscut. 

— Mi-aţi spus că tatăl dumneavoastră a fost vicar, nu-i aşa? 
interveni Jonathan. 

— Da. Dar era al doilea soț al mamei mele adoptive. 
Primul se numea Wilkinson. James Wilkinson. Era 
avocat și... 

— Nu-mi amintesc deloc de el. 

Lucinda își aţinti privirea asupra bătrânei doamne, 
surprinsă de tonul categoric pe care-l adoptase. 

— Nu este surprinzător, doctor Mary. Presupun că, în 
decursul lungii dumneavoastră cariere, v-aţi confruntat cu 
foarte multe cazuri de acest gen și, de atunci, au trecut 
douăzeci şi șapte de ani. Dar poate va fi posibil să consult 
registrele în care... 

— Nici nu se pune problema, o întrerupse ea tăios. 
Arhivele mele sunt intangibile. 

Tânăra femeie tăcu mâlc. Avansa pe un teren alunecos. 

— Evident, nu vă cer să-mi transmiteti informaţii care nu 
mă privesc în mod direct, doctor Mary, insistă cu voce 
blândă. Dar cu siguranţă veţi înțelege că... 

— Adresează-te autorității competente în îndeplinirea 
demersurilor obișnuite, replică ea. Astăzi, copiii adoptați se 
pare că pot avea acces la certificatul de naștere original. 

— Da. Dar aș fi preferat... să am o privire de ansamblu a 
situaţiei, înainte de a încerca să intru în legătură cu mama. 

Bătrâna doamnă ridică sprâncenele. 

— Te gândești să intri în legătură cu mama dumitale? 

Lucinda consimți, cu gura uscată. 

— Mi-ar... plăcea s-o cunosc și să știu pentru care motiv 
s-a văzut obligată să... mă abandoneze. 

— Te sfătuiesc din toată inima să n-o faci. La ce bun să 
răscolești trecutul? 

Acesta fu momentul în care Jonathan alese să vorbească. 

— Mamă, este deseori de dorit să se cunoască 
antecedentele medicale ale părinţilor. 

Lucinda se întoarse spre el, cu un zâmbet recunoscător 
pe buze. Această susţinere i se păru cu atât mai prețioasă, cu 

cât era neașteptată. Nu se așteptase câtuși de puţin ca 
doctor Mary să-i opună o asemenea rezistență. Totuși, 
împărtășea cu siguranță părerea fiului său. 

— Ai probleme de sănătate, Lucinda? exclamă ea 
provocator. Înţeleg, susceptibile de a fi ereditare. 

Tânăra femeie clătină din cap. 

— Sunt perfect sănătoasă, dar... 

— În acest caz, viaţa dumitale ar trebui să te mulțumească 
din plin. 

Cu aceste cuvinte, doctor Mary ridică un clopoțel din 
argint și-l agită energic, asta însemnând că discuţia era 
închisă. Lucinda se grăbi să-și termine ciorba rămasă în 
farfurie, dar această discuţie îi scăzuse în mod considerabil 
pofta de mâncare. Îi reveni în parte gustând din pulpa de 
miel însoţită de sos de mentă. De bine de rău, își reveni în 
urma atitudinii ostile pe care o manifestase stăpâna casei și 
refuză desertul, o prăjitură cu ciocolată, care părea totuși 
delicioasă. 

Numai când ajunseră din nou în salon, unde doamna 
Banks le servi cafeaua, Lucinda îndrăzni să redeschidă 
discuţia pe tema arzătoare a nașterii sale. 

— N-aș vrea, mai ales, să vă cauzez o cât de mică 
problemă, doctor Mary, dar poate fiul dumneavoastră i-ar 
putea cere responsabilului arhivelor să găsească dosarul 
care mă priveşte. Doresc pur și simplu să știu dacă mama va 
primi în mod favorabil dorinţa mea de a o regăsi. 

— Mă opun la asta! replică ea, cu ochii lucind de mânie. 
Și acum, am obosit. Mă voi retrage. Noapte bună. 

Jonathan sări imediat în picioare, pentru a-și ajuta mama 
să se ridice. Lucinda avu impresia că bătrâna doamnă își lăsa 
toată greutatea pe braţul fiului. 

— Bună seara, doctor Mary, spuse ea politicoasă. Îmi pare 
rău că vizita mea v-a obosit. 

Bătrâna doamnă se opri alături de fotoliul în care stătea 
Lucinda și o privi cu atenţie. Întinse mâna și-i atinse ușor 
obrazul. 

— Uită problema asta, micuța mea. Trăiește în prezent. 
Gândește-te la viitor. 

Lucinda văzu privirea bătrânei doamne umplându-se de 
lacrimi și fu străbătută de un fior. Doctor Mary își amintea 
perfect nașterea sa, acum era sigură. Dar de ce refuza să 
vorbească despre asta? Oare de ce se străduia s-o convingă 
să nu-și întreprindă cercetările? Ce secret dorea să 
păstreze? 

Privi silueta înaltă și plăpândă îndepărtându-se. În 
timpul acestei cine, mama lui Jonathan părea că 
îmbătrânise. Dar discuţia nu făcuse decât să sporească 
dorința Lucindei de a rezolva această enigmă. Pe viitor, va 
trebui să conteze numai pe ajutorul lui Jonathan și pe 
colaborarea unor persoane angajate în instituţie cu 
douăzeci şi șapte de ani mai înainte. Edith Jackson, 
secretara medicală și Hilda Banks, fosta infirmieră șefă. 

La ușă, Jonathan se întoarse scurt spre ea. 

— Nu plecaţi. Mă întorc imediat. 

Lucinda zâmbi. Atitudinea patronului era tot mai 
încurajatoare. Un sfert de oră mai târziu, îi auzi pașii pe 
culoar. Absența sa durase mai mult decât prevăzuse. 

Se opri în ușă și-și aţinti ochii asupra ei. 

— Sper că n-am necăjit-o prea mult pe mama 
dumneavoastră, spuse Lucinda. 

Jonathan i se alătură. 

— Pe viitor, să nu mai abordaţi niciodată acest subiect în 
faţa ei. Este foarte... sensibilă. 

— Dar de ce? De ce această poveste care nu mă privește 
decât pe mine, o afectează în asemenea măsură? 

Ochii lui Jonathan se înceţoșară, apoi brusc, îngenunche 
în faţa ei și-i luă mâinile. Lucinda fu surprinsă de 
intensitatea privirii sale. De când își însoţise mama, 
atitudinea i se schimbase. Tânăra femeie era convinsă că 
aceasta i se destăinuise fiului. Îi spusese tot ceea ce ea își 
dorea cu ardoare să afle și îl făcuse să promită că păstrează 
secretul. 

Apăsarea degetelor sale se accentuă, iradiind o undă de 
căldură. Era mult timp de când nu mai fusese atât de 
aproape de un bărbat. De la Adrian, fugise de sexul 
masculin ca de ciumă. Totuși, aceste mâini de chirurg 
apăsate peste ale sale, îi produceau un efect liniștitor. 

— Nu pot renunţa aşa, murmură Lucinda, ezitând. 

Se temea că, vorbind prea tare, va distruge armonia nouă 
ce se stabilise între ei. Într-un anumit fel, doctor Mary îi 

trântise ușa în nas, dar cu siguranţă, Jonathan Rathbone era 
în stare să înţeleagă importanţa pe care această cerere o 
avea în ochii săi. N-o susţinuse oare, cu câteva minute mai 
înainte? 

— Totuşi, trebuie, îi răspunse el cu o voce blândă. Îmi 
imaginez că nu este uşor. Dar viaţa pe care o duceti, pare să 
vă convină de minune, la ce bun să răscoliți cenușa 
trecutului? 

— Aţi... descoperit ceva, nu-i aşa? îl întrebă, ignorându-i 
eforturile. 

Fl se ridică, antrenând-o în această mişcare și o privi cu 
o ciudată tandrete, în adâncul ochilor. 

— Nu vă pot răspunde. Judecaţi singură... 

Lucinda se îndepărtă și înaintă spre șşemineu. Ultimii 
tăciuni luceau roșiatic în vatră și văzu acolo semnul 
speranţelor sale devenite fum. 

— Sunt sigură că doctor Mary își aminteşte de primul 
meu tată adoptiv, insistă ea. În acea perioadă, James 
Wilkinson era un avocat eminent, cunoscut pentru operele 
sale filantropice. După moartea sa, în ziua în care o ajutam 
pe mama să facă ordine în pod, am găsit un număr vechi din 
Times, care conţinea un articol despre el. Vorbea de 
asemenea şi despre adopţia mea. 

— Acum, mama are o memorie selectivă. Respinge în 
mod sistematic amintirile care o tulbură. 

Jonathan veni să se așeze în spatele ei şi-i puse mâinile 
pe umeri. Tânăra femeie se întoarse prompt. Își adânci 

privirea în ochii săi: lacuri mari întunecate, pe care trebuia 
să fii un bun navigator. În acea clipă, își promise să nu-l mai 
necăjească şi cu problemele sale personale. De acum era 
evident că nu va mai obţine nici un ajutor de la el. Așadar, 
va trebui să-și continue singură ancheta, cu o extremă 
prudenţă. Mai ales, nu vroia să pună în pericol această 
prietenie care se înfiripase. Avându-l ca aliat, îi va fi mai ușor 
să-şi atingă scopul profesional... 

— Aveţi dreptate, să uităm toate acestea, declară ea, 
străduindu-se să-și facă zâmbetul convingător. 

Trăsăturile lui Jonathan se relaxară ca prin minune, dar 
își păstră mâinile pe umerii tinerei femei și se apropie 
imperceptibil de ea. 

— Mulţumesc, Lucinda. Uneori, suntem obligaţi să uităm. 
Nu întotdeauna este ușor, dar asta ne permite să dobândim 
o anumită tihnă. 

Ea se încruntă, surprinsă de accentele vibrante din voce. 

— Ascultându-vă, am impresia că subiectul vă este 
cunoscut, observă încet Linda. 

Fl își afundă nervos degetele în părul brunet și des. 

— Da. A trebuit să învăţ să uit. Să trăiesc în prezent, să mă 
gândesc la viitor. 

— Doriţi să vorbiti despre asta? 

— Nu, îi răspunse după un timp de ezitare. De ce să 
deschid o rană care este pe cale să se cicatrizeze? 

În acea clipă, se aplecă spre ea și-i atinse buzele cu un 
sărut uşor, ca o adiere de primăvară. 


Capitolul 4 


În noaptea aceea, Lucinda crezu că nu-și va afla niciodată 
somnul. Amintirea acelui sărut nu-i dădea pace. Își amintea 
de asemenea și modul în care Jonathan se îndepărtase de 
ea. Se dăduse câţiva pași înapoi, abţinându-se să facă cea 
mai mică aluzie la acea îmbrăţișare trecătoare, conferindu-i 
astfel valoarea unei rătăciri de moment. 

Ea, în schimb, nu reușea să și-o scoată din minte. Aruncă 
o privire spre deșteptătorul ale cărui ace fosforescente 
luceau în întuneric. Trei şi treizeci. Și încă nu dormea! 
Simţea că se purtase ca o adolescentă, în timp ce a doua zi 
va trebui să-şi asume responsabilităţile de medic. 

Cobori pleoapele și de data aceasta, amintiri de alt fel îi 
veniră brusc în memorie. Acea ultimă seară în care Adrian îi 
anunţase pe neașteptate ruperea logodnei lor. Era 
îndrăgostit de „o alta“. Lucinda bănuise aproape imediat 
cine era această „alta“. Nu era nevoie să fii ghicitor, pentru 

că era vorba despre fata patronului său! Ambiţia doctorului 
Adrian Matthew nu cunoștea limite și, când tânăra fată 
începuse să-și manifeste interesul pentru el, Lucinda nu 
întârzie să-şi dea seama că-l pierduse în folosul carierei sale. 

Se întoarse pe o parte, cu ochii aţintiți asupra 
minutarului, care se mișca lent. Știuse întotdeauna, încă de 
la început, că această căsătorie nu va dura. Că Adrian va 
rămâne lângă Fenella atâta timp cât aceasta îi va servi 
ambițiilor. Îndată ce va ajunge la rangul pe care și-l dorea, 
va începe să privească în jurul lui. Avusese chiar îndrăzneala 
s-o sune pe ea, Lucinda, propunându-i o întâlnire „în 
amintirea timpurilor frumoase de altădată!“ În acea zi, îi 
închisese brusc telefonul, nu fără să precizeze că n-avea 
obiceiul să iasă cu bărbaţi căsătoriţi. 

În această problemă, regreta mai ales că fusese înșelată. 
Și, nemaiavând nici o încredere în judecata sa privitoare la 
bărbaţi, preferase să se ţină la distanță de această 
populaţie. Oare cât timp era, acum, de la acest fapt? Da, 
aproape patru ani. 

Oftă profund. Patru ani din viaţă, în care își interzisese 
orice emoție de tip amoros. Şi apoi, avusese loc acel sărut, 
aseară şi... 


KKK 

Fulgii se îndesiră și zăpada începu să se aștearnă. 
Lucinda porni pe scara care ducea la sufragerie, întrebându-se 
dacă în acel an Crăciunul va fi cu zăpadă. Poate Jonathan 
Rathbone o va invita în casa mare a mamei sale. Se vor așeza 
în faţa șemineului și... 

Se grăbi să-și alunge din minte aceste gânduri romantice. 
Să vrea o relaţie de prietenie cu patronul era ceva, să se 
îndrăgostească de el, era altceva. Nu-şi dorea deloc să-și 
adauge numele pe lista, şi așa lungă, a admiratoarelor! 

Micul dejun se prezenta sub forma unui bufet mare. Un 
bufet totuși deloc comparabil cu cele pe care le cunoscuse 
în alte instituţii în care practicase. În mod curios, familia 
Rathbone reușise să pună și acolo pecetea lor 
aristocratică. 

Își servi zâmbind o portie de ouă jumări. Nici însăși 
redutabila Mary Rathbone n-ar fi reușit mai bine acest fel de 
mâncare! 

Mare-i fu mirarea s-o vadă în acea clipă pe aceasta, 
materializându-se brusc în faţa ochilor săi. Bătrâna doamnă 
tocmai trecuse pragul sălii și se îndrepta spre ea. Lucinda se 
ridică în mod reflex, pentru a-i oferi un scaun. 

— Mulţumesc, micuța mea, articulă aceasta, sufocată de 
marșul matinal. După cum ţi-am spus ieri, nu vin prea des 
la spital, dar... trebuia să te văd. Şi cât mai repede 
posibil. 

Una dintre chelneriţe se apropie imediat de fosta 
directoare, cu un zâmbet nervos pe buze. 

— Vă aduc o tavă cu micul dejun, doamnă? 

— Dumnezeule nu, copila mea! Sunt în trecere. Dar voi 
accepta cu plăcere o ceașcă din cafeaua voastră excelentă. 
Folosiţi încă filtrele pe care vi le-am dat? 

— Da, doamnă. 

— Perfect. Trebuie să am niște vicii pentru a-mi înveseli 
bătrâneţea. Ei bine, unde eram? 

Tânăra fată dispăruse deja. Lucinda înghiţi în sec. 

— Spuneaţi că doriţi să mă vedeţi, doctor Mary. 

— Da. Am avut mari greutăţi să adorm, aseară. 

— Și dumneavoastră? exclamă Lucinda, fără să stea pe 
gânduri. 

— Aşadar, discuţia noastră te-a tulburat? 

— Hm... da. Probabil m-a obosit și mutarea, adăugă ea în 
grabă. 

— lată exact ceea ce doream să evit, draga mea. Aș vrea 
atât de mult să te simți fericită aici. Poate ţi-am părut aspră, 
dar crede-mă, încercam doar să te apăr. Am cunoscut atât 
de mulţi copii adoptați dezamăgiţi de rezultatul căutării lor, 
încât politica mea constă acum în a nu-i încuraja. Țineam să 
mă asigur că ai înţeles bine sensul intervenţiei mele. 

— Desigur, afirmă tânăra femeie zâmbind. 

Chiar mai mult decât își imagina. Uşurarea pe care o citi 
în privirea bătrânei doamne o puse în încurcătură. Își potoli 
acest sentiment de vinovăţie spunându-și că interlocutoarea 
sa deținea informaţii care-i reveneau de drept. Totuși, va 

înceta s-o hărţuiască pe doctor Mary. Va continua doar să-și 
conducă ancheta personală și se va feri să dezvăluie familiei 
Rathbone rezultatele. 

În acea clipă, Jonathan pătrunse în sală și Lucinda își 
simți obrajii îmbujorându-se. Nu mai roșise de la vârsta de 
cincisprezece ani! 

Acum era foarte aproape de ea, superb în bluza de un alb 
imaculat. Dar nu-i plăcea expresia severă a feţei. Chiar 
deloc. 

— Bună ziua, mamă. Nu mă gândeam să te găsesc la 
spital. Și pe deasupra, la o oră atât de matinală.... Este vreo 
problemă? o întrebă, ignorând-o complet pe tânăra femeie. 

— Doream s-o văd pe Lucinda. 

— Așadar, suntem doi! De-abia am părăsit-o pe 
domnișoara Bradwell... 

Lucinda își tinu respiraţia. Era desigur puţin prea 
devreme să înceapă o dispută cu patronul, dar trebuia 
totuși să se pregătească să intre în luptă. 

— Ei bine, vedeţi... începu cu prudență. 

El întinse mâna pentru a o pri. 

— Fără scuze, vă rog. 

Lucinda se ridică și înălță capul pentru a-l privi în ochi. 

— Vă asigur că nu mă pregăteam deloc să vi le prezint! 

Jonathan o măsură cu un aer întunecat. 

— Nu cred că este indispensabil ca mama să asiste la 
această discuţie. Veniti în biroul meu când vă veţi termina 
micul dejun. 

Se întoarse spre bătrâna doamnă și luă un ton mai blând. 

— Ai nevoie de ceva, mamă? 

— Nu, mulțumesc, Jonathan. În câteva clipe, mă voi 
întoarce acasă. 

Lucinda privi silueta înaltă și albă dispărând pe culoar și 
se bucură de rezultatul acestui interludiu agitat: ştersese 
orice urmă a sărutului din ajun. Sau aproape... Totuşi, 
inima îi bătea destul de puternic, dar puse asta pe seama 
scurtei altercaţii. Nu se gândea să cedeze nici un deget din 
poziţia sa. 

Doctor Mary se ridică la rândul său. 

— Să nu-i permiti fiului meu să-ţi facă viaţa prea grea, 
Lucinda, murmură ea, clătinând din cap. După cum ţi-am 
spus, mi-ar plăcea să fii fericită aici. 

Tristeţea care-i trecu în acea clipă prin privire, o alarmă 
pe tânăra femeie. Probabil, interlocutoarea sa avea dreptate. 
Poate nu trebuia să răscolească trecutul. Cine știe dacă 
descoperirile n-o vor decepţiona? Dar, cum să-și oprească 
Oare curiozitatea, care sporea pe zi ce trecea? Cum să 
reușească să trăiască și cu acea îndoială ce prinsese rădăcini 
în ea? 

— Sunteţi foarte amabilă, îi răspunse încet. 

După ce o salută, porni pe culoar, gata să înfrunte leul în 
arenă. Jonathan Rathbone, așezat la birou, consulta un 
dosar. Ea se înfurie în tăcere timp de două minute, 
așteptând să catadicsească să-și ridice ochii. 

— Bine, ce înseamnă toată această harababură în 
legătură cu ritualul de alăptare? exclamă Jonathan, în cele 
din urmă. 

— După toate aparențele, infirmiera șefă îmi împărtășește 
părerea. 

Prefăcându-se că nu ia în seamă nota de triumf din vocea 
tinerei femei, el continuă pe un ton sarcastic. 

— Bine și care-ţi sunt sugestiile pentru ca lăuzele să fie 
relaxate și fericite în timp ce-și hrănesc bebeluşii? Poate vom 
putea angaja serviciile unui animator de jocuri televizate? 
Sau măcar să instalăm un circ în sala rezervată urgențelor? 

— Este inutil să te înfurii astfel. Caut pur și simplu 
confortul pacientelor noastre, îi răspunse Lucinda pe un 
ton stăpânit. 

O tăcere apăsătoare urmă acestei observaţii. Tânăra 
femeie aștepta furtuna care nu va întârzia să urmeze. Spre 
marea sa mirare, nu se întâmplă nimic. Patronul se ridică și 
veni să se aşeze în faţa ei, pe marginea biroului. 

— Dă-i drumul! Te ascult. 

Lucinda își încordă umerii, foarte hotărâtă să profite de 
acest noroc. 

— Cred că tinerele mame își vor hrăni copiii în condiţii 
mai bune, dacă se vor afla într-o ambianţă mai călduroasă, 
care să le amintească puţin de propriul cămin. Așa că i-am 
sugerat domnișoarei Bradwell să pună să monteze din nou 
şemineul din sala mare, din spatele culoarului. Va fi 
suficient să se instaleze câteva fotolii în jurul focului și... 

— Uiţi că cea mai mare parte a pacientelor locuiesc în 
blocuri turn! o întrerupse el. Și că n-au văzut în viaţa lor un 
foc în şemineu! 

— Ei bine, este timpul să îndrepte acest lucru. 

Jonathan își încrucișă braţele, cu un zâmbet în colțul 
gurii. 

— Nu sunt sigur că echipa noastră apreciază această mică 
revoluţie. Infirmierele preferă, probabil, să le ţină pe mame 
în camerele respective, ceea ce le-ar uşura munca. 

— Cu siguranţă. Dar rolul nostru nu constă numai în a 
face mai plăcută viaţa personalului. Trebuie să ţinem cont 
de asemenea de confortul mamelor. 

Jonathan clătină din cap, iar zâmbetul amuzat se lărgi. 

— Perfect. Îţi acord o perioadă de încercare, pentru a 
pune la punct acest dispozitiv. Să ştii, totuși, că nu voi ezita 
s-o întrerup dacă pacientele se vor plânge. 

— M-ar surprinde, observă ea, ascunzându-și cu greu 
bucuria. Aveam aproximativ zece ani când tata, al doilea tată 
adoptiv, a fost numit în Africa. Ajutam uneori la misiune și am 
putut constata cu ochii mei că bolnavii se însănătoşeau mult 
mai repede când nu tineam să le impunem rutina spitalului. 

De data aceasta, Jonathan izbucni în râs. 

— Așadar, recomanzi întoarcerea la junglă? Ai vrea să 
renunțăm la toate cunoștințele și la aparatura tehnologică? 

— Ba nu! exclamă Lucinda, râzând la rândul său. Cred 
doar că ar trebui să acordăm mai multă importanţă ritmului 
natural al lumii. 

— Poţi fi foarte convingătoare, Lucinda... 

Auzindu-l rostindu-i numele, ea se înfioră. Acolo, în 
birou, i se părea în mod ciudat, deplasat. Și pe deasupra, 
tocmai îi redeșteptă amintiri pe care se străduia să le alunge 
în adâncul memoriei... amintirea unui sărut pe furiș. 

Se ridică, preferând să întrerupă acolo cursul gândurilor 
sale periculoase. 

— În consecință, trebuie să consider că nu te vei opune 
proiectului meu? 

— După cum ţi-am spus, îţi acord o perioadă de încercare 
de o lună. Încheiem târgul? 

Ea consimți, încântată, și strânse mâna pe care i-o 
întindea. Această strângere de mână era foarte diferită de 
cea pe care o schimbaseră în ajun. Se miră de asemenea 
că-și schimbase părerea despre acest bărbat, într-un interval 
de timp atât de scurt. Până la urmă, doctorul Jonathan 
Rathbone nu i se părea atât de încuiat pe cât crezuse până 
atunci. 

— Ai încă multe alte schimbări de acest gen să ne 
prezinti? o întrebă cu o grimasă comică. 

Lucinda șovăi. Nu i se părea foarte bine ales momentul 
de a-i expune convingerile referitoare la libertatea de 
alegere a femeilor însărcinate în legătură cu metoda de 
naștere. Nu. Era de preferat să înainteze pas cu pas. Se 
îndoia mult că-i va aprecia poziţia. 

— Să așteptăm să vedem rezultatele acestei prime 
modificări, răspunse evaziv. 

— Sper că vei binevoi să mă informezi înainte de a-ţi pune 
în practică ideile revoluţionare! 

— Oh, desigur. 

— Perfect. Şi... în legătură cu aseară, Lucinda... 

— Da? murmură ea cu un nod în gât. 

Oare o va anunţa că regreta c-o sărutase? 

— N-aș vrea să interpretezi greşit atitudinea mamei. Ea nu 
pretinde că a fost prea brutală cu tine. 

Își înăbuși un oftat de ușurare. Cel puţin nu fusese o 
deceptie? Oricum, era sigură că uitase episodul sărutului. 

— Nu te teme. Am înţeles bine că intenţiona să mă 
ferească de ceva, dar nu știu de ce... 

Vocea i se frânse. Fusese pe punctul să-i mărturisească 
lui Jonathan că nu se gândea să capituleze atât de ușor. 

— ... Îţi promit să n-o mai tulbur cu întrebări, reluă 
brusc. 

Răspunsul păru să-l mulțumească. 

— Îți sunt foarte recunoscător. A devenit mult mai 
șubredă decât vrea să pară. Deşi refuză să admită, primii ani 
de luptă au început să-i distrugă energia. 

Lucinda se încruntă. 

— Mi-o imaginez cu greu pe mama ta „luptând“ cu 
adevărat. Duce o viaţă atât de confortabilă, atât... 

— Nu te încrede în aparente, i-o tăie el. 

Tonul aspru cu care o întrerupse, o surprinse. Avu din 
nou impresia că-i ascunde ceva, dar decise să nu-i pună nici 
o întrebare. 

— Bine, este timpul să le fac pacientelor vizita de rutină, 
declară. 

— Te însoțesc. 

Când străbătură amândoi culoarul, tânăra femeie 
remarcă privirile invidioase, amestecate cu curiozitate, pe 
care i le aruncau infirmierele. Își încheiară vizita cu Linda 
Johnson, care era sănătoasă tun. Băieţelul era și el plin de 
vitalitate. 

leşeau din cameră, când se întâlniră cu domnișoara 
Bradwell. 

— Ah! îmi pare bine că vă găsesc pe amândoi împreună, 
exclamă aceasta, prefăcându-se bine dispusă. Chiar vroiam 
să stau de vorbă cu dumneavoastră. Acceptaţi o ceaşcă de 
cafea în biroul meu? 

Jonathan râse ușor. 

— Draga mea domnişoară Bradwell, îmi închipui că 
doreşti să discuti ideile doctorului Barrymore în legătură cu 
amenajarea sălii din spate? 

— Ei bine, sir... 

— S-a făcut deja! Te credeam mai conservatoare, dar se 
pare că m-am înșelat. După toate aparențele, și dumneata 
aderi la metodele junglei! 

Stânjenită, tânăra infirmieră şefă lăsă ochii în jos. 

— Înseamnă că... sunteţi de acord, sir? 

— Teoretic, sunt împotrivă. Practic, sunt de acord. 
Doamnelor, vă las așadar grija de a pune pe picioare acest 

proiect. Iartă-mă, domnişoară Bradwell, n-am timp să beau 
ceaşca de cafea propusă. Dar colegei mele, sunt sigur că-i va 
face plăcere să te însoţească. 

În acea clipă, se întoarse spre Lucinda. 

— Oare îmi vei putea face un mic rezumat al acestei 
discuţii? Diseară, de exemplu? Să spunem, la opt și treizeci. 
Voi trece să te iau de la clădirea personalului. 

Tânăra femeie era gata să răspundă, dar Jonathan 
Rathbone dispăruse deja în biroul său. 

— Se poate spune că aveţi noroc, spuse Cynthia Bradwell, 
năucită. Aveţi dreptul la un tratament preferenţial! 

Lucinda schiță o grimasă. 

— Nu sunt atât de sigură de asta. Poate nu este decât o 
manevră pentru a nu mă slăbi din ochi! 

Totuşi, spera să se înșele. 


Capitolul 5 


Jonathan Rathbone o aștepta la biroul din foaier, când 
ajunse acolo exact la opt și treizeci. Edith Jackson, care 
lucra încă la această oră târzie, ridică ochii de la mașina de 
scris. 

— Aşadar, o ieşire? spuse cu un zâmbet cu subinţeles. 

Jonathan îi făcu cu ochiul. 

— De ce nu? Sunt convins că vei apăra bine fortăreața 
până la întoarcerea noastră, Edith. 

— Da. Dar mi-ar plăcea totuși să știu unde mergeti. Acesta 
este unul din imensele privilegii ale funcţiei mele! Pot să 
întreb în deplină linişte cine cu cine iese, unde, când... 

Doctorul scrise în grabă câteva cuvinte pe un carneţel 
aşezat pe birou și i-l întinse.. 

— Iată, ca să-ţi satisfaci curiozitatea. 

Edith Jackson făcu ochii mari de uimire și zâmbetul i se 
lărgi. 

— Oh! Sunt impresionată, exclamă ea. Nu duce pe 
oricine în restaurantul său favorit. Fiţi atentă, doctor 
Barrymore. Se pregătește fie să vă seducă, fie să vă 
concedieze! 

Jonathan clătină din cap, râzând. 

— Edith mă supraveghează de aproape de mult timp. În 
consecinţă, crede că-mi cunoaște toate tacticile. 

— Mă mândresc să fiu una dintre femeile care au avut 
privilegiul să vă scoată din încurcătură când s-a ivit ocazia. .. sir. 

Lucinda înţelese că secretara își punctase fraza cu „sir“, 
pentru a arăta cu precizie că, în ciuda numeroșilor ani de 
serviciu în cadrul personalului, nu-și uitase poziția ierarhică. 

— Femeia aceasta este un amor, observă Lucinda, în timp 
ce se afundau în noaptea rece. 

— O comoară. Și o știe! Mi-a venit efectiv în ajutor cu 
ocazia unor năzbâtii, când eram adolescent. 

— „Năzbâtii“, repetă Lucinda mirată. Mi te închipui cu 
greu în acest gen de situaţii. Dai impresia că ai știut 
întotdeauna să-ţi păstrezi capul pe umeri. 

Jonathan izbucni într-un puternic hohot de râs și o luă 
de braţ, conducând-o spre vehicul. 

— Amintește-mi să-ţi arăt unele fotografii din perioada 
mea de glorie! Mama își pierduse realmente speranţa să facă 
un medic din mine. Voiam să devin explorator. 

Îi deschise portiera și ea se strecură pe scaunul din piele 
al luxosului automobil. „Vehiculul tipic al unui chirurg 
celebru“ se gândi. 

— Îmi este la fel de greu să mi te imaginez în pielea unui 
explorator, îi spuse în timp ce el se instala la volan. 

Jonathan o privi zâmbind, apoi puse motorul în 
funcţiune. Un scrâșnet puternic răsună, în timp ce mașina 
părea că alunecă pe o pernă de aer, pentru a ieși din piața 
parcajului. Și brusc, Lucinda se întrebă cum reușise să 
trezească interesul marelui bărbat, atât de rapid. Atunci își 
aminti cuvintele lui Edith Jackson... „să vă seducă, sau să vă 
concedieze“. Era gata chiar să-şi asume una sau cealaltă - 
dintre aceste situaţii dar, dacă era de ales, prefera să fie 
confruntată cu prima. Va ști să se apere împotriva 
manevrelor de seducţie, indiferent care ar fi. Experienţa cu 
Adrian îi servise de lecţie. 

Vehiculul părea să plutească pe drumul care ducea la 
Londra. Ajunseră în sfârșit la străzile iluminate și aglomerate 
din centrul orașului. 

— Ah, așadar nu mă vezi jucându-mă de-a exploratorul! 
exclamă în cele din urmă, în timp ce se apropiau de Turnul 
Londrei. 

— Nu. Pentru mine, reprezinţi însuși tipul de orășean. Un 
bărbat civilizat, care iubeşte luxul și confortul. 

Acoperit cu o haină subţire de zăpadă, Turnul Londrei se 
înălța, frumos şi impozant, spre cerul de cerneală. 

— Londra este un oraș atât de frumos, spuse ea cu 
admiraţie. Îl prefer noaptea. Întunericul îi ascunde 
defectele şi nu se văd decât siluetele misterioase ale clădirilor. 
Dacă ar trebui să pleci, nu ti-ar lipsi marele centru urban? 

— Am Supravieșuit lipsei sale un anumit timp, dar 
împrejurările m-au obligat să mă întorc. 

Își ținea privirea aţintită drept în fată, strecurându-se cu 
ușurință printre numeroasele vehicule. 

— Ai fost mulţumit să te întorci? 

— Nu, dar... este o poveste lungă. 

Acum, mergeau de-a lungul Tamisei. Luminile vaselor 
ancorate se legănau încet pe apa întunecată a fluviului, 
conferind scenei un aspect feeric. Una dintre ambarcaţiuni 
avea un afiș luminos care anunţa festivitățile prevăzute 
pentru Crăciun și Revelion. 

— Cum se organizează serviciul de gardă în noaptea de 
Crăciun? îl întrebă în acea clipă. 

Fl își întoarse privirea de la drum, pentru a şi-o aţinti 
asupra interlocutoarei. 

— Oare care va fi reacţia iubitului tău, când îl vei anunţa 
că în acea zi trebuie să lucrezi? 

Lucinda își tinu respiraţia. De fapt, simţea o imensă 
ușurare. Așadar, nu va fi obligată să-și stabilească un 
program destinat să aştepte ca să treacă această perioadă 
îngrozitoare a anului. În realitate, se gândise să se ofere 
voluntar, pentru a da liber la unul, sau la doi membri 
căsătoriți ai personalului. 

— Iubitul meu nu se va plânge, răspunse în sfârșit. Nici 
măcar nu-i voi spune. 

— Dar... o va afla, inevitabil. 

Lucinda râse amar. 

— Nu, de când s-a căsătorit cu alta. 

— Înţeleg... După toate aparentele, această poveste te 
afectează. 

— Nu! replică ea prompt. 

Jonathan râse și strânse brusc degetele tinerei femei în 
ale sale. 

— Hei! Mi se pare că protestezi puţin cam tare... 

— Eşti liber să crezi ce vrei. Povestea asta s-a terminat de 
patru ani. Acum, mă consacru în întregime carierei și 
libertatea este o marfă de o valoare inestimabilă... 

— Cu siguranţă. 

— Ascultându-te, s-ar spune că-mi invidiezi această 
libertate. Eşti căsătorit? 

Jonathan păstră tăcerea câteva minute, iar ea se gândi că 
atinsese un punct sensibil. Trecuseră de grădina 
Parlamentului și mergeau din nou de-a lungul malului 
râpos. 

— Am fost, spuse până la urmă, cu o voce de-abia 
audibilă. 

Lucinda îi privi profilul încordat și înțelese imediat că 
nu-și dorea câtuși de puţin să zăbovească asupra acestui 
subiect. Părăsi malul în direcţia Chelsea. 

Când încetini şi parcă în faţa unui portal din lemn, bogat 
lucrat, ea îi aruncă o privire întrebătoare. 

— Aș vrea să mă schimb, îi explică zâmbind. Accepti să bei 
un pahar cu mine, sau ţi-e teamă ca reputaţia ta să nu aibă 
de suferit? 

— Nu mai suntem în secolul al XIX-lea! 

Tinând-o de braţ, pentru a evita să alunece pe aleea 
acoperită cu zăpadă, o conduse până la el. Lucinda nu fu 
deloc surprinsă să pătrundă într-un interior luxos, unde 
totul exprima bunul gust și bogăţia. Încăperile erau 
spatioase, confortabile, cu toate că erau mobilate cu 
măsură, luminate de lumini plăcute. Trecu aproape în 
vârful picioarelor peste covorul persan din salon și se așeză 
pe unul dintre fotoliile tapiţate cu catifea ocru. 

— Ce dorești să bei? 

Optă pentru un Martini sec. Își muie buzele în el când, 
acorduri de pian de-o claritate extraordinară o învăluiră. 
Muzica părea că ţâșnește din pământ, pentru a se răspândi 
în încăpere. 

— Unde mă duci, îl întrebă atunci, dându-și seama că nu 
ştia nimic despre planurile pentru acea seară. 

El bău o înghițitură de whisky și o măsură cu un zâmbet 
pieziş. 

— Cine spune că nu ţi-am întins o cursă? Că acum, când 
iată-te în garsoniera mea, nu voi abuza de situaţie? 

— Într-adevăr, îi replică, fără să pară câtuși de puţin afectată 
de ipostază. Dar mai întâi, presupun că totuși vei dori să 
auzi rezumatul discuţiei mele cu domnișoara Bradwell... 

El râse, apreciindu-i încă o dată simțul de a replica 
prompt. 

— Te ascult. Apoi vom merge să cinăm. Am rezervat o 
masă la un mic restaurant franțuzesc, situat în colţul străzii. 

Se așeză în faţa tinerei femei și aceasta îi povesti ce se 
întâmplase de când le părăsise: portarul acceptase să se 
ocupe de foc şi tinerele mame aplaudaseră auzind vestea. 
Se hotărâseră chiar să ia imediat ceaiul în sala cea mare. Pe 
ansamblu, inovaţia repurtase un mare succes. 

— Pentru moment! observă el tăios. Într-o lună, portarul 
va cere o recompensă pentru această treabă suplimentară, 
mamele se vor sătura să se deplaseze, iar infirmierele vor 
cere revenirea la ordine. 

— Nu cred. 

— Ne-o va spune timpul, încheie Jonathan râzând. Și 
acum, Să trecem la lucruri mai plăcute. Este ora să mergem 
la cină. Dar mai întâi să mă schimb. Îmi trebuie doar câteva 
minute. 

Lucinda zâmbi auzindu-l cântând sub duș. Când se 
întoarse, își schimbase costumul sobru cu dungi cu niște 
pantaloni din tweed și un bluzon din piele. Această ținută 
relaxată, îl întinerea în mod considerabil şi ea se felicită că 
optase pentru un taior elegant, dar mai curând sport. 

Afară, zăpada cădea cu fulgi mari. 

— Ar fi de preferat să lăsăm mașina aici, declară Jonathan. 
Nu va fi loc s-o parcăm în faţa restaurantului și acesta nu se 
află decât la circa o sută de metri. 

O luă de braţ și porniră cu prudenţă pe trotuarul 
alunecos, râzând de fiecare dată când unul dintre ei își 
pierdea echilibrul. Șeful chelnerilor se grăbi să le deschidă 
ușa și să le scoată mantourile. 

— Bună seara, sir. Doamnă. Vă aşteaptă masa obișnuită, sir. 

— Mulţumesc, Andre. Ne poţi servi imediat un Martini şi 
un whisky. 

Lucinda se așeză pe scaunul din satin înflorat pe care i-l 
oferi chelnerul. Sala restaurantului era mică, intimă și 
decorată cu gust. Plimbându-și privirea prin încăpere 
Lucinda observă prezenţa unei actrițe de cinema, a unui 
scriitor şi-a unui prezentator de televiziune. După toate 
aparențele, era un loc foarte căutat, care totuşi nu era 
frecventat pentru „a te arăta“. 

Tânăra femeie își bău Martiniul cu înghiţituri mici. 
Trebuia să rămână în posesia tuturor facultăţilor, pentru a 
descoperi care era motivul care-l făcuse pe Jonathan 
Rathbone s-o invite la cină. 

Comandară, și Lucinda se extazie în faţa langustei pe pat 
de hașmă pe care o comandase pentru început. 

— Vii deseori aici? îl întrebă. 

Amândoi râseră de clișeu, iar ea fu încântată să constate 
că dispăruse orice tensiune dintre ei. Îi era greu să creadă 
că doar cu o săptămână mai înainte, se temea de întâlnirea 
cu acest bărbat. Și acum, iată, se aflau faţă în faţă, 
flecăreau... și se lăsa ispitită de farmecul său. Nu știa ce se 
pregăteau să sărbătorească, dar n-avea importanţă. În 
definitiv, în seara asta nu dorea câtuși de puţin să țină 
seama de prudenţă. Era prea mult timp de când nu se 
simţise atât de bine lângă un bărbat. 

Îi vorbi despre viata pe care o dusese cu părinții adoptivi. 
Despre tristețea nesfârşită pe care o simţise când ei 
părăsiseră această lume. Și despre dorinţa ce apăruse în ea, 
în acea clipă: să-și găsească mama. Dar nu insistă, ştiind 
că-i dezaproba demersul, nu dintr-o convingere profundă, 
ci din solidaritate faţă de mama sa. 

La sfârșitul mesei, nu se mai îndoia de intenţiile lui 
Jonathan. O invitase fără nici un gând ascuns, pur și simplu 
pentru a se bucura de compania sa. 

Bău o înghiţitură de cafea, servită cu bucățele de 
ciocolată și ridică zâmbind ochii spre el. 

— Am petrecut o seară încântătoare, Jonathan. Îţi 
mulțumesc. 

— Şi nu s-a terminat, îi răspunse, atingându-i ușor mâna 
cu vârful degetelor. Mă gândeam că ne-am putea întoarce la 
mine... 

Lucinda râse nervos. 

— Şi acolo este de presupus să se desfășoare marea scenă 
a seducţiei? 

— Evident! exclamă Jonathan, râzând la rândul său. Nu, 
serios Lucinda, aș dori să... discutăm împreună anumite 
chestiuni. 

Un semnal uşor se aprinse imediat în mintea tinerei femei. 

— Aşadar, ai aşteptat să fiu perfect relaxată pentru a 
aborda aceste „chesituni!“ exclamă tăios. Mai bine te previn 
imediat, o cină fie ea şi atât de delicioasă, nu este de-ajuns 
pentru a mă descuraja complet! 

— Sper. Îti cer pur și simplu să mă asculti și să-ţi dai acordul. 

Lucinda își roti ochii într-o grimasă comică. 

— Eşti extrem de sigur pe tine. 

Jonathan înălță din umeri, se ridică şi o ajută politicos pe 
Lucinda să facă la fel. 

— Trebuie o anumită doză de aroganță pentru a convinge 
oamenii de sinceritatea și temeiul intenţiilor. 

Ea se încruntă. Glumea încă, sau nu? 

Cu un gest blând, îi trecu braţul în jurul taliei și o 
îndreptă spre vestiar. 

— N-aveam decât treizeci de ani când am înlocuit-o pe 
mama, continuă, ajutând-o să-și îmbrace mantoul. Trebuia 
să arăt de ce sunt în stare în domeniu și nimeni nu m-ar fi 
luat în serios dacă mă arătam prea docil. 

Ea schiţă un zâmbet. 

— Ah, asta ar explica... 

— Ce oare? o întrerupse brusc. 

Ea își întoarse privirea, impunându-și să nu rostească în 
nici un caz cuvinte ce le-ar putea regreta. Șeful chelnerilor 
le deschisese deja uşa, mulțumindu-le, dorindu-le o seară 
excelentă. Temperatura scăzuse cu câteva grade, dar nu mai 
ningea. Străbătură drumul de întoarcere cu pași grăbiţi. 

Gâfâind, Lucinda se lăsă să cadă pe canapea, apreciind 
căldura plăcută ce domnea în casă. Va trebui să cheme un 
taxi pentru a ajunge la spital. Probabil Jonathan nu va 
traversa a doua oară Londra pentru a o însoţi. Dar mai întâi, 
va asculta ce avea să-i spună. 

Îl auzi pregătind cafeaua în bucătărie. Se întoarse 
încărcat cu o tavă mică, pe care o așeză pe masa joasă. Îi 
întinse ceaşca aburindă și se instală la celălalt capăt al 
canapelei. Amestecând cu lingurita, tânăra femeie îl observă 
pe furiș. Părea stânjenit, ceea ce nu-i stătea în obicei. 

Înăltă brusc capul și-și aţinti privirea asupra ei. 

— Trebuie să fiu cinstit cu tine, Lucinda, spuse deodată. 
Atitudinea pe care ai adoptat-o de la sosirea la spital, 
dovedește provocare și mă deranjează profund. Este 
indispensabil să am în întregime încredere în echipa mea, 
ceea ce, în cazul tău, îmi este greu... 

Lucina încremeni, apoi oftă. 

— Mi se părea prea frumos ca să fie adevărat. Ce aștepți 
de la mine? Să mă supun fără să clipesc dorințelor tale? Să 
te urmez ca o oaie? Să...? 

Soneria telefonului îi puse capăt tiradei. Jonathan sări în 
picioare şi răspunse imediat. Ea își trecu mâna peste frunte. 
Acest apel o salvase! O împiedicase să distrugă iremediabil 
relaţia care se înfiripa între ei. Trebuia să se calmeze, să-și 
modereze cuvintele. 

Din accentele încordate ale vocii, înțelese că spitalul 
sunase. 

— Plecăm imediat... Asta va depinde de circulaţie... Da, 
să se pregătească sala de operaţie... 


Capitolul 6 


Drumul de întoarcere se făcu în tăcere. Jonathan 
conducea cu abilitate pe arterele încă aglomerate la ora 
aceea. Pneurile vehiculului scârțâiau pe zăpada topită, 
care se adunase într-un strat cenușiu pe marginea 
trotuarelor. 

Buna dispoziţie pe care Lucinda o arătase la începutul 
serii, dispăruse. Cu siguranţă, natura urgenţei care-i chema 
la spital nu era străină de asta. Dar încerca de asemenea să 
ia asupra sa scena care se desfășurase între Jonathan și ea, 
exact înainte ca telefonul să sune. Așadar, intenţiile 
patronului nu erau atât de clare cum crezuse... N-o invitase 
la cină decât pentru a-și atinge scopul, cel puţin din punct 
de vedere profesional! Se lăsase amăgită încă o dată plutind 
pe un nor roz, în timp ce el căuta de fapt să-i obțină 
încrederea. Dar asta nu-i va modifica posibilităţile de a 
înfrunta situaţia. 

— Ţi s-a dat un diagnostic? îl întrebă. 

— N-ar fi îndrăznit! Îmi place să mă multumesc cu al meu. 

Evident! Fără îndoială, toţi aşteptau să sosească marele 
șef și să ia situaţia în mână. 

— Nu crezi că ar trebui să transferi puţin din autoritatea 
ta? Alte instituţii supraviețuiesc fără să-l cheme pe patron de 
fiecare dată când se prezintă o urgență. 

— Cazul acesta este deosebit, îi răspunse el calm. Este 
vorba de o pacientă sterilă, pe care o tratăm de mult timp. 
Acum o lună, am avut imensa plăcere s-o anunţ că era 
însărcinată. După cum bănuiești, soțul și ea erau în al 
nouălea cer. De doisprezece ani încercau să aibă un copil. 
Tocmai a fost internată pentru violente dureri abdominale, 
însoţite de sângerări. 

— Oh, îmi pare rău. 

— Şi mie. 

Lucinda îi observă tremurul ușor al vocii. Se presupunea 
că medicii nu se ataşază de pacienti, dar trebuia să fii robot 
pentru a nu fi sensibil la un asemenea caz. 

Jonathan conduse cu toată viteza până la portalul 
spitalului. Parcă în faţa intrării în clădire, ieși în trombă și-i 
întinse paznicului cheile vehiculului. Lucinda îl urmă 
străbătând coridoarele. Își îmbrăcară halatele sterile şi 
pătrunseră în sala de operaţie. 

Lividă, pacienta era întinsă pe pat, inconștientă. 
Infirmiera șefă de noapte, șopti câteva cuvinte la urechea lui 
Jonathan înainte ca el s-o examineze. 


70 MARY IRWIN 


— Anestezie locală! exclamă acesta în acea clipă. 

Și Lucinda înţelese că orice speranţă era pierdută. 

Când intervenţia fu terminată, Jonathan era tras la faţă și 
oboseala nu era singura responsabilă de asta. 

— O puteţi duce în camera sa, îi spuse unei infirmiere. 
Anunţă-mă imediat ce va începe să-și revină. Tin să fiu 
lângă ea. 

Apoi se întoarse spre Lucinda. 

— Vrei, te rog, să te ocupi de soț? Probabil aşteaptă încă. 
Eu n-am curajul să-l anunţ trista veste. Sărmanul bărbat, la 
ora asta trebuie să fie într-o stare jalnică. 

Ea consimţi cu un semn din cap și părăsi sala de 
operaţie. Jonathan trebuia să se simtă foarte rău, pentru a 
admite că era incapabil să înfrunte situaţia. Uşa se închise în 
urma sa, când auzi zgomot de pași. 

Jonathan îi puse mâna pe brat. 

— Te însoțesc. Va fi mai uşor în doi... 

Pe unul din fotoliile din sala de așteptare, zăriră 
ghemuită o siluetă. Epuizat, domnul Morgan adormise. 

— Este aproape păcat să-l trezeşti, murmură Lucinda. 

— Sunt de acord cu tine, dar dacă vom aştepta mai mult, 
va fi mai greu. 

Jonathan îi puse bărbatului o mână pe umăr, cu 
blândeţe. 

— Domnule Morgan... Peter... 

Acesta tresări și se îndreptă, făcând ochii mari. 

— Cum se simte Kate? Probabil... am adormit. 

— Peter, ti-o prezint pe asistenta mea, doctor Barrymore, 
începu el, cu voce joasă. Din nefericire... a trebuit să 
procedăm la o întrerupere de sarcină. Era vorba despre un 
avort spontan. 

Cu un nod în gât, Lucinda se străduia să nu-și întoarcă 
privirea în faţa expresiei de nesfârșită tristeţe, care se 
zugrăvise pe chipul acestui bărbat. Trebuia să rămână calmă 
și puternică. Să nu se gândească la oboseală și la 
dezamăgirile pe care le acumulase în timpul acelei zile 
lungi. Să fie gata să-l susţină pe domnul Morgan în această 
teribilă încercare. 

Când acesta din urmă își reveni puţin, îl duseră amândoi 
în sufrageria rezervată personalului, care era goală la acea 
oră târzie din noapte. Lucinda se duse la bucătărie și pregăti 
un ceai. Era conștientă de inutilitatea gestului, pentru că 
nimic din ce ar fi făcut, nu l-ar fi putut încuraja pe soțul 
decepționat. Câteva minute mai târziu se îndreptară toți trei 
spre biroul infirmierelor. Jonathan și Lucinda îi cerură să 
aştepte acolo în timp ce vor cere noutăţi despre soţia sa. 
Kate Morgan se trezise şi începuse să pună întrebări: 

— Tocmai mă pregăteam să plec să vă caut, declară 
infirmiera care se afla la căpătâiul său, când intrară. 

Jonathan dădu din cap și-i spuse că acum se putea 
retrage. Și Lucinda asistă, nemișcată și neputincioasă, la 
explicaţiile lui Jonathan. Kate nu plângea, nu tipa. Accepta 
cu stoicism acest nou eșec. 

— Lacrimile vor veni mai târziu, oftă el când părăsiră 
camera, lăsându-i pe cei doi soţi să se consoleze reciproc. 
Femeile care trăiesc același calvar ca și Kate Morgan, se 
obișnuiesc atât de mult cu eşecul, încât sunt în măsură să-și 
interzică orice speranță de a naște într-o zi. Am văzut un 
număr foarte mare rămânând impasibile până când își 
țineau în sfârșit bebelușul în braţe. Doar atunci își 
permiteau să-și lase bucuria să izbucnească. 

— Crezi că doamnei Morgan i se va întâmpla asta 
într-o zi? 

— Nu ştiu, răspunse el, gânditor. Desigur, tehnologia a 
făcut minuni, dar nu în toate cazurile... 

Își trecu mâna peste frunte și adăugă în şoaptă: 

— Acum, cred că a venit timpul să ne acordăm puţină 
odihnă. 

— Te vei întoarce la tine? 

— La această oră, nu. Desigur, am posibilitatea să dorm la 
mama, dar se poate trezi şi neliniști. Am o cameră în 
clădirea personalului pe care-o folosesc atunci când se 
prezintă ocazia. 

Traversară curtea şi Lucinda își strânse mantoul în jurul 
ei, pentru a se feri de frig. Urcă scara, ciudat de conștientă 
de prezenţa lui Jonathan în spatele ei. 

— Ce-ai spune de un întăritor? îi sugeră acesta când 
ajunseră în căldura holului. Seara ne-a fost întreruptă 
într-un mod puţin cam brusc... 

Lucinda ridică spre el ochii neliniștiţi. 

— Jonathan, am apreciat foarte mult prima parte a acestei 
seri, dar dacă te gândești să reluăm conversaţia de acolo de 
unde am lăsat-o, mi-ar plăcea ca să mă abtin mai bine. Nu 
doresc câtuşi de puţin să te aud lăudând meritele preţioasei 
tale rutine de acum, din spital! 

— Calmează-te, nu asta îmi este intenţia. Îţi propun un 
armistițiu. Să uităm că suntem medici. Am cinat în oraș şi ne 
întoarcem la mine pentru a bea un ultim pahar. 

Ea ezită, apoi acceptă și-l urmă pe culoar. Intră în 
încăpere, străduindu-se să uite că pătrundea în bârlogul 
patronului. Camera, sensibil asemănătoare cu cea pe care o 
ocupa, părea locuită de mult mai mult timp decât a sa. 
Biroul era acoperit de hârtii, iar etajerele aproape se 
năruiau sub manualele de medicină. Lucinda presupuse că 
el lucra acolo. 

Jonathan dădu la o parte un vraf de ziare și o invită pe 
tânăra femeie să se așeze pe divan. 

— Te rog să ierţi „ușoara“ dezordine, îi spuse cu grimasă 
comică. Am fost părăsit în mod josnic de femeia de serviciu 
a clădirii, care refuză să se aventureze aici! 

Ea izbucni în râs. 

— De fapt, ai avea nevoie de o femeie și atât. Bărbaţii sunt 
în general adevărate catastrofe pentru sarcinile casnice! 
Tata înnebunea când mama avea nefericita idee de a lipsi 
câteva zile. 

— Şi eu era gata să înnebunesc atunci când mi-am pierdut soția, 
îi spuse în acea clipă, calm, întinzându-i un pahar de coniac. 

Lucinda bău încet o înghiţitură, lăsând alcoolul să-i 
alunece pe gât și să-i impregneze tot trupul cu căldura 
reconfortantă. Se simţi imediat mai puţin încordată și 
aşteptă. Dacă îl va presa cu întrebări, știa că nu-și va 
deschide sufletul. 

— Totul s-a întâmplat atât de repede, continuă, ca şi când 
vorbea cu el însuși. Era acolo, trepidând de viaţă, iar a doua 
zi, moartea o secera. 

Puse la loc sticla de coniac, ajunse din doi pași pe 
canapea și se așeză. Se întoarse spre ea. Lucinda constată cu 
ușurare că nu arăta nici un semn de suferință. După toate 
aparențele, reușise, după un anumit timp, să depășească 
încercarea. 

— Ce s-a întâmplat? îl întrebă cu blândeţe. 

— Victoria plecase câteva zile în Scoţia, la mama sa, în 
timp ce eu asistam la un congres medical la Bruxelles. Era 
însărcinată în opt luni și a început să aibă contractii. Mama 
ei, care era o femeie de modă veche, a crezut că va fi în stare 
să înfrunte situaţia. Când s-a hotărât, în sfârșit, să cheme 
medicul, era prea târziu. Victoria suferise o severă 
hemoragie postnatală. A murit în ambulanta care o ducea la 
spital. 

— Oh, îmi pare rău, murmură Lucinda, conștientă de 
inutilitatea acelor cuvinte. 

— Așa ceva n-ar fi trebuit să se întâmple. Suntem în 
secolul al XX-lea, nu în Evul Mediu! Astăzi nu ne mai lipsesc 
mijloacele și... 

Tăcu și-i adresă tinerei femei un zâmbet vrednic de milă. 

— Iartă-mă, Lucinda. lată-mă revenind la calul meu de 
bătaie, în timp ce ţi-am promis să nu abordez acest subiect. 

Ea înlătură această observaţie cu un gest din mână. 

— Sunt mulțumită că ai fost deschis faţă de mine. 

— Şi eu, sunt mulțumit că am făcut-o. 

Când întinse braţele pentru a o atrage spre el, Lucinda 
nu protestă. 

— Aveam nevoie să vorbesc despre asta acum. Vederea 
acelui sărman soț, în această seară mi-a redeșteptat amintirile. 

Lucinda își tinu respiraţia, în timp ce el își strângea ușor 
îmbrăţișarea. 

— Şi bebelușul? articulă. 

— A murit și el după câteva ore. Era prea slab pentru a 
supravieţui fără îngrijirile potrivite. 

De data aceasta, îl privi în tăcere. Nici un cuvânt nu i se 
părea adaptat situaţiei. O asemenea dramă, într-adevăr, n-ar 
trebui să se întâmple niciodată. Nu-și va închipui niciodată, 
senzaţia teribilă de frustare pe care o încercase el. Dacă 
atunci ar fi fost prezent, soţia și copilul i-ar fi trăit încă. 
Înţelegea prea bine de ce se înverșuna să pledeze pentru 
tehnologie. 

Jonathan așeză capul tinerei femei pe pieptul său. Ea îi 
simţea inima bătând lângă obrazul său. Rămase nemișcată, 
nevrând să tulbure această plăcută înțelegere. Ziua de ieri 
nu mai exista, cea de mâine, nici atât. Conta numai armonia 
clipei prezente. 

Jonathan se aplecă. Buzele aproape li se atinseră. 

— Regret că ești medic, Lucinda. Că nu ești doar 
femeie... pentru că... 

Gura fermă o cuprinse pe cea a tinerei femei, iar ea se 
cuibări lângă el, răspunzându-i la sărut cu o pasiune pe care 
o uitase. Degetele i se plimbau pe spate, ușor, mângâietor, 
trezind în ea încântătoare valuri de dorinţă. 

Brusc, Jonathan se îndepărtă și se duse pe canapea. Își 
trecu mâna prin păr strâmbându-se. 

— Ar fi mai bine să pleci înainte de a pierde controlul 
situaţiei. N-aveam intenţia să-ţi trezesc simpatia, pentru ca 
apoi să abuzez de asta. Mi-e teamă că am uitat cine ești. 

Ea îi adresă un zâmbet silit. 

— Vrei să spui că ai uitat că sunt cea care face agitaţie la 
instituţia ta liniștită? 

— Într-un fel, îi răspunse ridicându-i bărbia cu vârful 
degetului. Însă... o foarte frumoasă agitatoare... 

Lucinda sări în picioare. 

— Este timpul să mă duc să mă culc. Bună seara. 

Nu-și dorea câtuși de puţin ca, pe deasupra, să se arate 
condescendent faţă de ea! 

— Te însoțesc. 

— Nu este necesar, îi replică tăios, deschizând deja ușa. 

Cu o mână tremurătoare, strecură cheia în broască, 
simțind la celălalt capăt al culoarului, privirea aţintită 
asupra sa. Dar nu întoarse capul. Închise ușa de care se 
sprijini cu spatele cu ochii închiși. Se acoperise de ridicol! 


Capitolul 7 


În următoarele cincisprezece zile, Lucinda avu impresia 
foarte clară că Jonathan o evita, ceea ce îi convenea de 
minune. Asta îi lăsa timp să-și panseze orgoliul rănit. Când 
își amintea modul în care se abandonase în braţele sale, se 
întreba dacă n-ar trebui să-și facă ea însăși griji! Era prima 
dată când se comporta într-o manieră atât de prostească. 
Cum se aștepta să ajungă vreodată la scopurile profesionale 
pe care și le fixase, dacă trecea în tabăra adversă? 

Dar, cu două zile înainte de Crăciun, când se dădu jos 
din pat, admise totuși că acest interludiu amoros fusese de 
asemenea şi extrem de plăcut și n-ar fi văzut nici un 
inconvenient de-a reînnoi experienţa, în alte împrejurări... 

Trăgând perdeaua de la cabina de duș, lăsă apa fierbinte 
să-i curgă pe piele. În cazul în care continua să-și petreacă 
toate nopţile visând la acest bărbat, va trebui să se 
gândească la o nouă strategie. În timp ce-și înfășura un 

prosop în jurul capului, răsună soneria telefonului. 
Răspunse și o asigură pe domnișoara Bradwell că va sosi 
imediat pentru a verifica funcţionarea unui aparat de 
perfuzie, care dădea, se pare, semne de întrerupere a 
funcţionării normale. 

Câteva minute mai târziu, străbătea culoarele spitalului, 
încă pustii la acea oră matinală. Intră grăbită în camera 
Patriciei Grainger, care suferise în ajun o cezariană. Înţelese 
imediat de ce se dereglase aparatul de perfuzie. Tânăra 
femeie, o pacientă extrem de nervoasă, insistase ca, pe 
timpul nopţii, să nu i se administreze nici un sedativ. 
Jonathan se opusese acestei cereri, dar îndată ce el plecase, 
Lucinda se conformă voinței doamnei Grainger. 

Examinând canula care se desprinsese, se simţi 
stânjenită. Jonathan va fi furios. 

— Aţi avut o noapte foarte agitată, doamnă Grainger, 
observă în timp ce punea cu blândeţe o nouă canulă sterilă 
în braţul tinerei femei. 

— Este puţin spus. Dar nu vroiam să iau calmante. Am 
avut deja o cezariană și mi se părea de ajuns! 

— Cezariana era inevitabilă. 

— Absolut! 

Lucinda tresări auzind acea voce bărbătească în 
spatele ei. 

— S-a deplasat aparatul de perfuzie, îi explică pe un ton 
fără inflexiuni. 

— Observ. În consecinţă, deduc faptul că ai hotărât să nu 
tii seama de recomandările mele! 

Patricia Grainger zâmbi. 

— Ar fi trebuit să vă ascultăm, doctore Rathbone. Dar 
eram convinsă că voi reuși să dorm fără sedativ. Ceea ce 
dovedește cât ne putem înșela uneori. Ar fi trebuit să ţin 
seama de sfaturile dumneavoastră: sunteţi mai expert decât 
mine în materie. 

Tăcută, Lucinda se asigură că sistemul de perfuzie era la 
locul lui de data aceasta. 

Jonathan îi zâmbi pacientei și-i ridică delicat încheietura 
mâinii, pentru a-i lua pulsul. 

— Doctor Barrymore duce o cruciadă pentru revenirea la 
timpurile când se năștea acasă. Se gândește că ar trebui să 
uităm toate mijloacele tehnologice de care dispunem și să 
ne bizuim pe natură. Nu-i așa, doctore Barrymore? 

Lucinda se îndepărtă de aparatul de perfuzie și se 
întoarse spre el, străduindu-se să-și controleze ritmul 
respirației. 

— Dacă spuneţi dumneavoastră, sir, replică indiferentă. 

Jonathan își aţintise asupra sa o privire sarcastică. 

— Va fi mult mai comod dacă am putea convinge barza să 
aducă bebelușii, ca în povești! Mamele n-ar avea decât să 
se instaleze pe marginea gârlei și să aştepte cu picioarele 
în apă. 

— Mmm... descrieţi o priveliște idilică! observă Lucinda, 
susținându-i privirea. 

— Desigur, dar care ţine de mitologie. Noi nu trebuie să 
neglijăm conceptul de durere. Durere. Acest cuvânt te face 
să te gândești la ceva, doctore Barrymore? 

Se întrerupse, dându-și brusc seama că ridicase vocea. 
Prin geam, văzu feţe intrigate întoarse spre cameră. 

În fața aerului său jenat, Lucinda își stăpâni un 
zâmbet. 

— Ai câștigat, îi replică. M-ai convins de temeiul 
intenţiilor tale, în ceea ce priveşte cazul doamnei Grainger. 
Așa că putem încheia această discuţie. 

ÎL văzu zâmbind și fu în același timp mirată și uşurată. 

— Ora mi se pare puţin cam matinală pentru a începe să 
ne certăm, Lucinda, murmură el. N-aș fi fost probabil atât de 
mărinimos dacă aș fi fost eu trezit pentru a pune în stare de 
funcţionare aparatul de perfuzie. Ai avut timp să treci prin 
sufragerie? 

— Nu încă. 

— Perfect, pentru că mama ne-a invitat să luăm micul 
dejun la ea. M-am gândit că de fapt ar fi singurul moment al 
zilei în care vom fi aproape liberi. Am un program infernal 
pe perioada Crăciunului. 

— Ne-a invitat ea? repetă Lucinda, neîncrezătoare. 

— Da, ar fi trebuit să-ţi vorbesc despre asta mai curând, 
dar am fost foarte ocupat în tot acest timp. Mama ar vrea să 
ştie cum te simţi la noi. Vreau să spun, la spital. 

Se întoarse spre pacientă. 

— Mă voi întoarce mai târziu, doamnă Grainger, pentru a 
vă examina cicatricea. Până atunci, încercați să vă odihniţi 
puțin. Doriţi ca una dintre infirmiere să vă aducă un 
calmant ușor? 

Tânăra femeie acceptă, evitând privirea Lucindei. 

Jonathan scrise câteva cuvinte pe foaia de observaţie 
atârnată la picioarele patului și se duse la biroul 
domnișoarei Bradwell, căreia îi lăsă instrucţiuni referitoare 
la Patricia Grainger. 

Lucinda îl aştepta în faţa ușii. 

— De ce ne invită mama ta să luăm micul dejun? îl întrebă 
când i se alătură. 

— Ți-am explicat: este singurul moment aproximativ calm 
în spital. Și-a manifestat dorința de a te vedea înainte de 
Crăciun. Pentru ce motiv? Nu știu. 

Lucinda se înfioră. Va fi oare bătrâna doamnă, în cele din 
urmă, gata s-o ajute în cercetări? Regreta poate că fusese atât 
de puţin cooperantă data trecută? 

Când traversă curtea instituţiei, o rază de soare străbătu 
norii groși, cenușii. Pe alocuri, zăpada se topise. 

— Aşadar, nu vom avea un Crăciun complet alb! exclamă 
ea, instalându-se în mașina lui Jonathan. 

Se afla în spatele clădirii de radiologie, un drum care 
ducea direct la locuinţa familiei Rathbone. În acea perioadă 
a anului, era totuși prea noroios pentru a-l urma. 

— Zăpada este frumoasă pe o ilustrată, sau pe o pârtie de 
schi, dar prezintă foarte multe inconveniente când conduci 

un spital, observă el, zâmbind. Mă bucur că n-a durat: astfel 
ambulanţele vor circula mai uşor pe drumuri. 

Părăseau parcarea, când cineva agită mâna în direcţia lor. 
Lucinda o recunoscu pe Kate Morgan și-i răspunse la salut. 

— Este vorba despre Kate? exclamă Jonathan cu ochii 
ațintiți drept în faţă. 

— Da. Soţul său a venit în această dimineaţă, foarte 
devreme, pentru a o lua acasă. Pentru a fi cinstită, cred că 
ea ar fi preferat să petreacă sărbătorile Crăciunului în spital. 
După întreruperea obligatorie a sarcinii, nu dădea impresia 
că-şi dorea să se întoarcă în căminul său. 

— Acesta este motivul pentru care este de preferat să se 
întoarcă acasă. Pe deasupra, nu va putea rămâne din nou 
însărcinată, rămânând între pereţii noștri! 

Lucinda zâmbi. 

— După părerea ta, ce șanse are? 

Fl ridică din umeri. 

— Vom reîncepe tratamentul în câteva săptămâni. 

— Şi-a manifestat această dorinţă? 

— Nu. Este încă sub șoc. Dar soţul său a trecut ieri să mă 
vadă la birou și mi-a cerut s-o înscriu pe lista femeilor pe care 
le supunem unei terapii împotriva sterilităţii. Viitorul ne va 
spune dacă doreşte sau nu să-și încerce șansa încă o dată. 

— S-ar putea să fie obosită de aceste experiențe fără 
rezultat şi să prefere să lase natura să-și urmeze cursul, oftă 
Lucinda. 

— Poate. 

După cum se așteptase, masa aranjată pentru micul 
dejun era somptuoasă. Pe fața de masă din dantelă albă, 
erau așezate mâncăruri proaspete și delicioase, pregătite cu 
multă grijă de doamna Banks. După ce se servise din 
abundență cu pâine prăjită, ouă, jumări și fiertură din fulgi 
de ovăz, Lucinda curăţă de coajă o pară zemoasă şi mușcă 
din ea cu bucurie. 

— Îmi place nespus de mult să privesc o fată mâncând cu 
poftă, declară doctor Mary, zâmbind. Îmi amintești... de 
foarte multe persoane de care m-am ocupat. Încă de la 
început, când spitalul era aproape în exclusivitate rezervat 
tinerelor fete care nășteau în împrejurări dificile, aveam 
obiceiul să supervizez personal mâncărurile. Cea mai mare 
parte din ele erau subnutrite și era pentru mine o adevărată 
plăcere să le văd prinzând puteri. 

Lucinda clipi din pleoape. 

— Este ciudat să mă gândesc că mama a trecut prin 
serviciul dumneavoastră. 

Doctor Mary o privi fără să clipească. 

— În drumul meu, am întâlnit atât de multe tinere lăuze! 
Mai vrei puţină cafea, copila mea? 

— Nu, vă mulţumesc. 

Se întoarse spre Jonathan. 

— Te-ar deranja să mă însoţești, acum, înapoi la spital? 
Am mult de lucru astăzi. 

— Şi eu, îi răspunse el, ridicându-se. 

Doctor Mary întinse braţul pe masă, ca şi când încerca 
astfel s-o rețină pe Lucinda. 

— Sper că mă vei vizita în ziua de Crăciun. 

Tânăra femeie își privi patronul. 

— Dacă-mi va fi posibil să-i dau liber o oră sau două, va 
veni, mamă, răspunse el. Dar s-ar putea să fim depășiți. 
După cum știi, în acea zi funcţionăm cu o echipă redusă. O 
urgență este de-ajuns să semene panică în instituţie. 

Bătrâna doamnă zâmbi. 

— O știu bine. Oare câte Crăciunuri le-am petrecut 
lucrând? Aveam impresia că n-am nici măcar timp să respir. 
Dar am păstrat amintiri minunate. 

O privi îndelung pe Lucinda. 

— Să continui să-ți practici profesiunea după căsătorie, 
micuța mea. Și chiar când vei fi mamă. Merită osteneala. 

— Nu mă-ndoiesc de asta. Dar, pentru a vă mărturisi 
totul, nu mă gândesc să-mi întemeiez o familie. Cred că sunt 
un element reprezentativ al femeilor secolului nostru, care 
vor să-și facă o carieră. Probabil nu voi avea niciodată timp 
să mă căsătoresc, cu atât mai puţin să am copii. 

— Ba da, replică doctor Mary, dând din cap gânditoare. 
N-ai stofă de lup singuratic. Îţi vei găsi curând tovarășul. 

Lucinda păstră tăcerea în timp ce Jonathan își ajuta 
mama să se ridice de la masă. Simţea o dorință aproape 
irezistibilă să dea curs întrebărilor care o frământau. Simţea 
din instinct că doctor Mary îşi amintea perfect de mama sa 
și că refuza intenţionat să abordeze acest subiect. Așadar, 
exista un motiv al acestei tăceri. Un motiv care răspândea 
îndoiala în sufletul Lucindei: dacă bătrâna doamnă se 
încăpăţâna să păstreze tăcerea asupra acestui punct, poate 
era mai bine să ţină cont de sfaturile sale, să nu răscolească 
trecutul. 

Cu toate acestea, se simțea destul de puternică pentru a 
asculta acea poveste, oricare ar fi ea. Dacă totuși cineva ar 
catadicsi să i-o relateze. Dar, cum să reușească s-o facă pe 
doctor Mary să revină asupra hotărârii sale? 

Aceasta din urmă îi însoți până la peron și-i salută cu 
mâna în clipa în care Jonathan puse motorul în 
funcţiune. 

— Nu uitaţi, ziua de Crăciun! încheie înainte ca el să 
demareze. 

Amândoi încuviințară și se îndepărtară pe aleea 
mărginită de plopi. 

— N-am văzut-o niciodată astfel, murmură Jonathan. 

— Ce vrei să spui exact? 

— Posesivă, cerând să te ocupi de ea, să fie vizitată. Când 
eram copil, treceau uneori zile întregi fără măcar s-o 
întâlnesc. 

— A îmbătrânit şi-şi dă seama că viaţa îi fuge printre 
degete. Și nu mai practică această profesiune care, evident, 
a pasionat-o. 

Fl ridică din umeri. 

— Se pare c-o înţelegi mai bine decât mine. Probabil 
pentru că ești femeie. 

— Nu, pur și simplu o ființă umană, îi replică Lucinda 
zâmbind. 

Jonathan râse amar. 

— lar eu o mașină, presupun? 

— Uneori. Ei! În ce direcţie o iei? Trebuie să fac o vizită la 
camera 104 și... 

EI schimbă viteza şi porni pe şoseaua naţională care lăsa 
în urmă orașul. 

— Poate sunt o mașină, dar o mașină care simte uneori 
nevoia să ia aer! Să chiulim o jumătate de oră și să mergem 
să hrănim rațele în parc. 

Lucinda izbucni în râs. Chirurgul cu chip arogant cedase 
locul unui bărbat tânăr, zâmbitor şi relaxat. 

— Nu te comporti mereu ca o mașină. Numai uneori. Și 
în exclusivitate la spital. În afara acestui context profesional, 
poti fi o companie foarte plăcută. 

— Te rog, scutește-mă de aceste complimente puţin cam 
exagerate! 

Frână în faţa intrării de la Victoria Park și se întoarse spre 
tânăra femeie. 


ÎN CĂUTAREA MAMEI 87 


— Nu ţi-am spus, acum vreo cincisprezece zile, că regret 
că muncim împreună? Dacă măcar n-ai fi fost medic, 
Lucinda... 

Accentul brusc răgușit al vocii, redeșteptă în ea amintirea 
îmbrăţişării lor. O amintire pe care nu reușise s-o șteargă. 
Jonathan se aplecă în acea clipă și o sărută scurt. 

— Suntem nebuni! spuse Lucinda cu un zâmbet 
crispat. Stăm aici, în mijlocul zilei, în loc să avem grijă de 
serviciu. 

— Nu fi atât de prozaică, Lucinda. Se presupune că eu 
funcţionez ca o mașină, nu tu. 

Ea inspiră profund. 

— Sunt de părerea ta. Şi eu regret că lucrăm 
împreună. 

— În același timp, trebuie să admitem că amândoi 
formăm o echipă excelentă. Care va funcţiona și mai bine 
dacă binevoiești s-o iei mai domol! 

Ea se încordă. 

— Credeam că am venit aici pentru a inspira puţin aer 
proaspăt. Dacă am face câţiva pași? 

Atingerea braţului său era tulburătoare, dar plăcută. 
Merseră până la lac, unde două tinere femei însoţite de 
copii de vârstă mică aruncau rațelor firimituri de pâine. 
Timp de câteva minute priviră scena în tăcere. 

— Am realmente impresia că trag la fit, îi murmură 
Jonathan la ureche. Mi s-a mai întâmplat o dată. Doar o 
dată! N-am îndrăznit niciodată să o repet. 

— De ce? Ce s-a întâmplat? 

— M-a surprins una dintre pacientele mamei, de altfel, 
Chiar aici. Apoi s-a întâlnit cu ea și i-a spus. Mama și-a 
întrerupt numaidecât consultaţia și s-a urcat în mașină să 
mă caute. În acea zi, am avut parte de-o morală ca la carte, 
despre simțul răspunderii și al datoriei. N-am uitat niciodată 
expresia chipului său: un amestec de severitate și tristețe. 
Aveam zece ani. 

— Bietul copil, oftă ea. 

Își imagina scena: micul Jonathan în picioare lângă lac, 
văzând ultimile urme ale copilăriei înlăturate de o mamă 
absorbită de cariera sa. 

Jonathan zâmbi melancolic. 

— Oh, i-am fost întotdeauna recunoscător că m-a adus pe 
drumul cel bun. Aveam nevoie de asta. Dacă-mi urmam 
înclinațiile, astăzi aș fi fost mult prea indolent și în 
consecinţă, incapabil să conduc un spital. 

— Nu cred, observă Lucinda, râzând încet. Și-ţi cer scuze. 
Pentru că te-am considerat o mașină. 

Jonathan îi trecu braţele în jurul umerilor și o strânse 
lângă el. 

— Ai multe lucruri de aflat despre mine, Lucinda. Și eu 
despre tine. 

— Mai am și eu unele lucruri de aflat despre mine, spuse 
ea pe nerăsuflate. 

Și brusc, prinzând încredere în legătura călduroasă care 
se stabilise între ei, adăugă ridicând privirea: 

— Crezi că mama ta va reveni asupra deciziei referitoare 
la refuzul de a-mi furniza informaţii despre nașterea mea? 

Își tinu respiraţia, văzându-l ezitând. 

— Nu revine niciodată asupra unei decizii, îi declară în 
cele din urmă. Du-ţi propria anchetă, dacă simţi cu 
adevărat această nevoie, dar nu o amesteca în această 
afacere. 

Se întoarse, ţinând-o încă de umeri și începură să facă 
drumul înapoi, până la mașină. Norii se îngrămădiră 
acoperind cerul și primele picături de ploaie se striviră de 
parbriz. 

Atmosfera ireală a acestei escapade se risipi îndată ce 
Lucinda luă loc în vehicul. Acum se întorceau în lumea 
medicală, unde trebuia să lupte împreună, sau unul 
împotriva celuilalt. Își iubea profund profesiunea pe care 
și-o alesese, dar în această clipă ar fi vrut să rămână acolo cu 
Jonathan, departe de orice presiune exercitată de viaţa 
cotidiană. 

— Un bănut pentru gândurile tale, murmură el, cu mâna 
nemișcată pe cheia de contact. 

Un zâmbet uşor i se aşternu pe buze. 

— Pur şi simplu, visam. Mi se întâmplă să regret că am 
îmbrățișat o carieră. Că nu sunt o persoană obișnuită, care 
are timp să se oprească pentru a privi viaţa trecând... 

— Nu asta este existența pe care ai ales-o. Dar, uneori, 
trebuie să-ţi iei acest timp. Să-l furi, cum tocmai am făcut-o. 

N-aveam nevoie numai de aer proaspăt, ci și de compania 
unei femei încântătoare, care seamănă straniu cu un 
căpcăun de medic cu care lucrez! 

— Oh, tu! 

O strânse în braţe. 

— Nu, să nu ne certăm, Lucinda. Doresc să te sărut. Eşti 
atât de frumoasă când ești mânioasă. 

O clipă, ea încercă să se zbată, apoi se lăsă dusă de 
acea senzaţie plăcută de căldură care o cuprindea. Sărutul 
dură putin, dar îi alungă toate hotărârile. Se simțea gata 
să renunţe la luptă, gata să accepte oricare dintre 
deciziile lui. 

Auzi în sinea sa vocea raţiunii. Modul în care răspundea 
îmbrăţişărilor acestui bărbat nu însemna nimic. O simplă 
atracţie fizică. Pentru atâta, nu trebuia să se creadă 
îndrăgostită. 

„Dar îl iubesc!“ protestă o altă parte din ea. 

Totuşi, nu voia să-l iubească pe Jonathan Rathbone. 

În dimineaţa de Crăciun, Lucinda privi prin geamul 
camerei şi vederea soarelui palid de iarnă care se ridica 
deasupra acoperișurilor, nu făcu decât să-i sporească 
bucuria. Era mult timp de când nu se simţise atât de fericită 
să serbeze această sărbătoare. Mai exact, patru ani. 

Deschise fereastra și inspiră o adiere de aer rece, 
întrebându-se dacă această senzaţie de fericire era legată de 
Jonathan. Râse, și aerul cald pe care-l expiră se condensă 
imediat într-un mic cerc de abur. Pe cine încerca să mintă? 
Ştia perfect că se adăugase pe lunga listă a admiratoarelor 
sale. Dar ceea ce simţea pentru el, nu era numai admiraţie. 

Închise fereastra. Crăciun sau nu, o aștepta munca la 
spital. Şi mai cu seamă în această zi, deoarece jumătate din 
personal obținuse permisiunea să-și petreacă sărbătoarea în 
familie. În consecinţă n-avea timp să se piardă în divagaţii 
romantice. De altfel, trebuia să înceteze de a nu vedea în 

Jonathan decât aspecte ce o legau de personalitatea sa. 
Să-şi revină şi să-și consacre mai multă energie în a lupta 
împotriva practicilor autoritare pe care le exercita în incinta 
instituţiei! N-avea deloc dorinţa să se „domolească“. 

Străbătea culoarul spitalului în pas grăbit, când o voce 
bărbătească, pe care-o cunoștea prea bine, răsună în 
spatele său. 

— Stop! 

Se opri, uluită. 

— Crăciun fericit, doctore Barrymore! exclamă Jonathan 
cu un zâmbet năucitor. 

— Crăciun fericit. 

Se pregătea să-și continue drumul, dar el o reținu. 

— Mergeam să-mi iau micul dejun. Vrei să mă 
însoţești? 

— De ce nu? 

Îl urmă îndeaproape. În spatele geamurilor mari ale 
coridorului se zărea parcajul, aproape pustiu. Ambulanţele 
erau parcate una lângă alta, tăcute, inactive. 

— Totul este foarte liniștit, observă el. Să ne rugăm 
cerului să ţină așa. 

Împinseră ușa ce ducea în sufragerie. 

— Nu este nici un motiv să nu ţină. Cea mai mare parte a 
pacientelor s-au întors acasă, în această săptămână, iar cele 
care au rămas n-ar trebui să pună nici o problemă. 

Jonathan izbucni în râs și acel sunet răsună plăcut în 
urechile tinerei femei. 

— Nu vorbi prea curând! Când vei petrece atâtea 
Crăciunuri cu mine într-un Spital, vei ști că se poate 
întâmpla orice... și că, de altfel, se întâmplă adesea. 

Lucinda bău o înghiţitură de cafea aburindă. 

— Nu sunt la prima mea gardă de Crăciun, spuse, lăsând 
ceașca. Găsesc că în această perioadă de sărbători, în spitale 
domneşte întotdeauna o ambianţă veselă. Să lucrezi, îţi 
permite de asemenea să-ţi uiţi propriile probleme. 

Tăcu și-l privi pe Jonathan care, aşezat în faţa sa, ungea 
cu unt o felie de pâine prăjită, cu un aer absent. 

— De la moartea Victoriei, mi-am petrecut aici toate 
Crăciunurile, murmură. 

Ea îi adresă un zâmbet blând și bău o altă înghițitură de 
cafea. 

— Adrian și cu mine, eram pe punctul de a ne căsători, 
acum patru ani. Tata, în sfârșit, tatăl meu adoptiv, trebuia să 
oficieze ceremonia. 

Vocea i se stinse. 

— Continuă... 

Lucinda inspiră profund și privi în jurul său. Sala era 
aproape goală. În asemenea clipe, era reconfortant să-ţi poti 
deschide inima. Și Jonathan putea fi atât de atent când se 
hotăra să nu facă pe patronul insuportabil. 

— Tata a început atunci să se plângă de migrene puternice. 
Examenele au dovedit că avea o tumoare pe creier. S-a 
internat în spital în ziua în care Adrian a rupt logodna. 

Jonathan îi luă mâna și i-o strânse în a sa. 

— Așadar, Crăciunul acela a fost deosebit de sumbru 
pentru tine, încheie în șoaptă. 

Ea reuși să schiţeze un zâmbet slab. 

— Este puţin spus. Tata a murit în noaptea de revelion. 
Dar... iartă-mă, n-aveam intenţia să te întristez cu aceste 
povești. 

— Nu mă-ntristezi, Lucinda. Avem nevoie să vorbim 
despre perioadele grele care ne-au traversat existența. Este 
un mod ca oricare altul de a le alunga. 

— Probabil. Am încercat să ascund importanța acestor 
probleme timp de patru ani, cu toate că mă frământau. 
Acum, aș vrea să mi le asum și să trăiesc! 

Jonathan o privi tandru și-și accentuă apăsarea 
degetelor. 

— Poate vom putea face acest Crăciun cu adevărat 
„fericit“. Eşti de acord să cinăm amândoi diseară? Am 
intenţia să mergem la mine pentru a serba această 
sărbătoare. 

Ea îşi tinu respiraţia, încercând să-și controleze bătăile 
rapide ale inimii. Evenimentele se precipitau. Oare era într- 
adevăr pregătită să meargă până la capăt în relaţia specială 
care se stabilise între ei? Să suporte consecinţele 
profesionale și particulare care rezultau din ea? 

Încercă să găsească un compromis. 

— Să parcurgi o asemenea distanţă la sfârșitul zilei? N-am 
putea cina într-un restaurant mai aproape de spital? 

EI clătină din cap, râzând. 

— Crezi că încerc să te duc în garsonieră pentru a abuza 
de situaţie, nu-i așa? 

— Nu mai sunt un copil de a cărui seară de Crăciun 
trebuie să te ocupi, Jonathan! Mă simt complet capabilă să 
trec singură peste această seară. Nu doresc câtuși de puţin 
să fac tot acest drum, în sens invers, la o oră târzie din 
noapte. 

— Vei putea să dormi acolo, în camera de oaspeți. 

Lucinda înghiţi în sec. 

— Vom vorbi despre asta mai târziu. 

— Bine. Acum, la muncă! exclamă el, ridicându-se. 

Străbătură culoarul în sens invers. Cu sufletul agitat, 
Lucinda mări pasul pentru a merge în ritmul lui Jonathan. 
Cu cât îl vedea mai mult în afara contextului profesional, cu 
atât o atrăgea mai mult. Cum naiba să mai gândească 
limpede? Exista în el chirurgul, căruia nu-i împărtășea 
întotdeauna ideile, dar şi bărbatul minunat, romantic, 
tulburător... 

Se duseră în „sala de așteptare“. În acea dimineaţă, doar 
patru mame își hrăneau bebelușii în faţa focului din 
șemineu. Se așezară și discutară vesel cu tinerele femei. Una 
dintre ele termina de povestit o întâmplare amuzantă, 
petrecută în timpul ultimului Crăciun, când se deschise ușa. 

Doctor Mary rămase ţintuită câteva clipe în prag, 
observând micul grup adunat în jurul vetrei. 

— Cine a avut această idee? întrebă în cele din urmă, cu 
o voce nesigură. 

În încăpere se lăsă liniștea. Cele patru mame se priviră, 
uluite. Lucinda se ridică în același timp cu Jonathan, care 
înaintă spre uşă pentru a-și lua mama de braţ. 

— Veniti să vă așezați lângă foc, doctor Mary, spuse ea. 
Și... eu sunt răspunzătoare de această amenajare. Mi se 
părea că va fi mai plăcut pentru tinerele mame să-și 
hrănească bebeluşii aici. 

— Bineînţeles. Cum am putut oare avea cea mai mică 
îndoială referitoare la originea acestei instalări? 

Lucinda se așeză, cu ochii aţintiţi asupra bătrânei 
doamne. Dar ceea ce citi în privirea ei, o tulbură mai mult 
decât explozia de mânie la care se aștepta: ochii de culoare 
albastru deschis erau înceţoșaţi de lacrimi. Doctor Mary 
întinse spre ea o mână tremurătoare și-i atinse ușor obrazul. 

— Cum ai ghicit? 

— Ghicit? repetă Lucinda în același timp stupefiată și 
emoţionată. 

— Că sala aceasta era astfel amenajată în anul nașterii 
dumitale? 

În ciuda căldurii plăcute care domnea în încăpere, tânăra 
femeie se înfioră. Așadar, își amintea foarte bine de acest lucru! 

Jonathan se ridică şi puse o mână pe umărul mamei sale. 

— Mamă, cred că nu... 

— Era atât de frig încât trebuia să alimentăm zi și noapte 
focul, continuă ea cu o voce îndepărtată. 

Apoi tăcu și-și plimbă privirea prin încăpere, ca și când 
tocmai observase că nu era singură. 

Cu mâinile umede, Lucinda se prinse de braţele fotoliului. 

— Fi bine? insistă ea. 

Bătrâna doamnă se încruntă. 

— Nu-mi amintesc de nimic, în afară de temperatura 
deosebit de aspră a acelei ierni, continuă doctor Mary, pe 
obișnuitul ton autoritar. Anul următor am pus să se 
instaleze încălzire centrală și această sală a fost închisă. 

— Dar cum ştiţi că era exact în anul nașterii mele? 

Doctor Mary întredeschisese o ușă. N-avea nici un motiv 
s-o închidă cu brutalitate. Și totuși... 

— La drept vorbind, nu sunt sigură de asta. Știu care este 
vârsta dumitale, doctore Barrymore, dar nu păstrez decât 
amintiri confuze din acea perioadă. 

În acea clipă, își îndreptă atenţia asupra celor patru 
mame aşezate în jurul focului. 

— De fapt, am venit astăzi pentru a vă ura tuturor un 
Crăciun foarte fericit! Bucătăreasa mea v-a pregătit niște 
mici tarte cu fructe pentru ceaiul de dimineaţă. 

Lucinda ascultă murmurele stânjenite de mulțumire. 
Scena avea totul dintr-o vizită regală! Doctor Mary discuta 
amabil cu pacientele, asemenea reginei instituţiei, ceea ce 
fără nici o umbră de îndoială, chiar era. Dacă regreta că se 
lăsase copleșită de trecut, oricum nu arăta nici un semn. 
Bineînţeles, avea capacitatea de a ascunde în adâncul 
memoriei amintirile neplăcute... Oare nu tocmai asta 
făcea? 

În cele din urmă, tinerele mame se ridicară, ţinându-și 
bebelușii în braţe, pentru a se duce în camerele lor. Lucinda 
le imită și anunță că se duce s-o examineze pe Patricia 
Grainger. 

— Lucinda, spuse calmă bătrâna doamnă. 

Ea se întoarse, cu un zâmbet politicos pe buze. 

— Sper că-ţi vei putea face timp liber pentru a împărți cu 
mine masa de Crăciun. Va fi servită la ora două. 

— Nu sunt sigură. Trebuie să tăiem curcanii în bucăţi şi 
să-i servim. Este posibil ca... 

— Oh, ştii bine, o întrerupse doctor Mary, înlăturând 
această obiecție cu un gest al mâinii. Ce crezi oare că am 
făcut de-a lungul acestor ani? Dar când ocupantele 
tuturor camerelor se vor instala comod pe perne, vei fi 
liberă. 

Ridică ochii spre fiul său. 

— Vă aştept pe amândoi. Să nu ajungeţi târziu. Aș vrea să 
ascultăm, la ora trei, discursul reginei. 

— Vom încerca, mamă. Și acum, mă cheamă datoria. 

Doctor Mary ridică din sprâncene. 

— Ah? Credeam că mă vei însoţi în diferite săli pentru a le 
ura tuturor Crăciun fericit. De altfel, aș dori să stau de vorbă 
cu tine, adăugă pe un ton liniștit, dar ferm. 

Fl se întoarse spre Lucinda. 

— Nu te deranjează să te ocupi singură de Patricia 
Grainger? 

— Nu, desigur. 

Se îndepărtă pe culoar, evitând să întâlnească din nou 
ochii de un albastru spălăcit aţintiţi asupra sa. Oare până 
când o va mai supune doctor Mary unui asemenea supliciu? 

După vizita la Patricia Grainger, Lucinda acceptă cu 
plăcere ceaşca de cafea pe care i-o oferi domnișoara 
Bradwell. 

— Sper că bătrâna noastră regină nu v-a necăjit prea mult 
în această zi de Crăciun, începu infirmiera șefă, cu o mină 
elocventă. 

Lucinda zâmbi. Într-o zi, îi făcuse scurte mărturisiri 
infirmierei șefe, referitoare la naşterea sa. 

— Nu. Dar aș prefera să înceteze să mai arunce frânturi de 
informaţii ademenitoare, pentru a se întrerupe imediat. 
După cum știți, împrejurările în care m-am născut 
rămânând încă pentru mine un mister profund. 

— Ce ştiţi exact? 

— Am văzut lumina zilei în spitalul acesta, despre 
asta n-am nici o îndoială. Dar nu știu numele mamei și al 
tatălui. 

— De ce nu consultaţi pur și simplu registru de nașteri? 

Lucinda își mușcă buzele. 

— Mi-ar plăcea mai mult să se binevoiască să fiu 
informată. De fapt, toate aceste insinuări, urmate de tăceri, 
nu fac decât să mă neliniştească. Mă întreb dacă este cu 
adevărat raţional să mă încăpăţânez să descopăr identitatea 

părinţilor mei. Probabil vă este greu să mă urmăriți, dar 
când ești direct implicat într-o problemă, nu este 
întotdeauna uşor să ai o poziţie logică. 

— Cred că vă înțeleg, afirmă domnișoara Bradwell, 
clătinând capul. Vă temeti să nu aflaţi pe cale oficială lucruri 
care s-ar putea să nu fie plăcute. 

— Exact. Și am profunda convingere că doctor Mary, 
împotriva a ceea ce pretinde, îşi aminteşte perfect de 
nașterea mea. 

— De ce nu vă adresaţi secretarei personalului? Cu 
siguranță, o cunoaşteţi pe Edith Jackson. Lucrează aici de circa 
treizeci de ani. Și dacă ea nu este în stare să vă dea informaţii, 
rămâne totuşi menajera familiei Rathbone, Hilda Banks. 

Lucinda se strâmbă, râzând. 

— Mi-ar plăcea mai mult să-mi încerc norocul pe lângă 
Edith Jackson. Doamna Banks găteşte de minune, dar este 
un adevărat balaur! Efectiv, n-are arta şi maniera de a-i face 
pe oameni să se simtă bine când îi servește. Ce credeţi 
despre asta? 

— Nu sunt în stare să vă răspund, n-am fost niciodată 
invitată la locuinţa regală. Puţini oameni se bucură de acest 
privilegiu. Cred că, de fapt, doctor Mary vă apreciază. Asta 
în cazul în care fiul nu-i forțează puţin mâna? 

— Nici una, nici alta, replică Lucinda. Vizitele mele au un 
caracter pur profesional. Bătrâna doamnă vrea să se asigure 
că spitalul continuă să funcţioneze bine. 

Își privi ceasul și se ridică. 

— Mulţumesc pentru cafea. Acum trebuie să-mi văd de 
treburi, înainte de a tăia în bucăţi curcanul în serviciul de 
pediatrie. 

— Tragerea la sorţi l-a desemnat pe Jonathan pentru a 
îndeplini acest ritual la maternitate. După părerea mea, 
cineva a forțat puțin numita soartă! Tinerele noastre mame 
nu s-ar fi simţit bine dacă n-ar fi îndeplinit ceremonia la ele, 
în această zi de sărbătoare. ÎL adoră. 

— O ştiu. Și el răspunde la fel, judecând după modul 
părintesc în care le tratează! 

Dădu din cap râzând. 

— Trebuie să-i supraveghez îndeaproape micul univers, 
altfel spitalul se îndreaptă vertiginos spre o catastrofă. 

Domnișoara Bradwell râse și ea. 

— Mi-a fost greu să fiu obiectivă asupra acestui punct: 
m-am alăturat de mult timp clubului fanelor sale. Dar 
dumneavoastră, doctore Barrymore? 

— Este puţin cam prea devreme să mă pronunt, replică 
ea, cu un zâmbet prudent. 


Capitolul 9 


Înainte de a se duce în biroul lui Edith Jackson, Lucinda 
își îndeplini sarcinile care-i reveneau. „Mai bine să bat fierul 
cât este cald“ se gândi. Avea exact timpul de a discuta cu 
secretara, înainte de a se duce în serviciul de pediatrie. 

— Ce pot face pentru dumneavoastră, doctore 
Barrymore? o întrebă aceasta zâmbind. 

Tânăra femeie gâfâia după alergătură. 

— N-am decât câteva minute libere. Și știu că cererea mea 
vă va părea ciudată, cu atât mai mult în ziua de Crăciun. Dar 
perioada sărbătorilor este plină de amintiri. Toţi suntem 
înclinați spre nostalgie. Înţelegeţi ce vreau să spun? 

— Desigur. Eu însămi îmi amintesc foarte bine toate 
Crăciunurile petrecute în spital. 

— Adevărat? o întrerupse Lucinda, cu ochi strălucitori. 
Vi-l amintiţi pe cel de acum douăzeci și șapte de ani? La 
începutul lui ianuarie voi avea această vârstă și m-am născut 

în acest spital. În acel moment, mama se găsea, cu 
siguranţă, sub observaţie. Am fost adoptată la câteva zile 
după naştere. Nu cunosc numele mamei, dar... 

— Dumnezeule! exclamă doamna Jackson, înmărmurită. 
Un sărman mieluţ rătăcit. Și într-adevăr, nu cunoaşteţi 
numele celei care v-a adus pe lume? 

Lucinda zâmbi nervos. 

— Părinţii adoptivi au considerat de preferat să nu-i știu 
identitatea. Acum, au murit amândoi și mi-ar plăcea să știu 
mai mult. 

— Nimic mai simplu: să mergem în sala arhivei. Astăzi 
este închisă, dar am o cheie universală. Dacă vom găsi ceea 
ce căutaţi, va fi un cadou frumos de Crăciun din partea mea! 

Tânăra femeie șovăi, brusc înspăimântată. 

— Sunteţi sigură că este permis să răscolim în arhive? 

— Este normal să vă doriţi să obţineţi o informaţie de 
acest gen, doctore Barrymore, spuse Edith Jackson, 
ridicându-se din fotoliu. Și mărturisesc, mi-aţi trezit 
curiozitatea! Îndată ce voi citi numele pe fişă, sunt sigură că-mi 
voi aminti chipul. Am o excelentă memorie a fizionomiilor. 

Sporovăiala secretarei nu calmă deloc teama Lucindei. 
Oare chiar era pe punctul de a descoperi adevărul? Era 
posibil să nu se mai izbească de dificultăţi? 

Edith Jackson deschise ușa şi pătrunseră amândouă în 
faimoasa sală în care erau sortate arhivele. 

— Bine, care este data exactă a nașterii dumneavoastră, 
doctore Barrymore? 

Lucinda răspunse la această întrebare cu o voce frântă de 
emoție și secretara deschise unul din dulapurile metalice 
compartimentate, care acopereau peretele din spate. 

— Dosarele recente sunt programate pe calculator, dar 
n-am considerat necesar să le transferăm pe cele care erau 
foarte vechi. Desigur, nu vreau să spun că douăzeci şi şapte 
de ani este o vârstă respectabilă. 

Se întoarse spre ea și-i adresă un zâmbet radiind de 
simpatie. Lucinda trebui să facă apel la toată voința pentru 
a răspunde acestui zâmbet. Flecăreala neîntreruptă a 
adorabilei secretare, îi pusese nervii la grea încercare. 

— Mi-aţi spus așadar, 2 ianuarie... Ah, iată. 

În acea clipă se făcu liniște, iar Lucinda începu să regrete 
valul de cuvinte care umpluseră până atunci încăperea. 

— Ce aţi descoperit? exclamă, incapabilă să se mai 
controleze mult timp. 

Doamna Jackson se întoarse încet spre ea. 

— Sunteţi fiica micutei Vanessa, o anunţă cu o voce care 
de-abia se auzea. 

Nici una dintre ele nu auzise ușa deschizându-se, dar 
acum, Edith privea în spatele tinerei femei, livide. Lucinda 
se întoarse. Jonathan și mama sa se aflau în prag. 

— Ce fel de cercetări faceţi? exclamă doctor Mary cu un 
aer glacial. 

— 0... ajutam pe doctor Barrymore, murmură Edith, cu un 
aer îngrozitor de jenat. Bineînţeles, nu știam că este fiica 
Vanessei. Dacă aș fi avut cea mai mică bănuială, niciodată n-aş... 


ÎN CĂUTAREA MAMEI 105 


— Ajunge, Edith, o întrerupse bătrâna doamnă. Acum, 
întoarce-te la postul dumitale. 

Își privea secretara cu faţa împietrită de mânie. Când își 
întoarse atenţia spre Lucinda, trăsăturile i se îmblânziră. 

— Ti-am cerut să nu-ţi continui cercetările aici, la spital. 
Te-am sfătuit să treci prin filierele obişnuite și nu m-ai 
ascultat... 

Ignorând acuzaţia care apărea din aceste observaţii, 
Lucinda luă un ton rugător. 

— Vorbiţi-mi despre Vanessa, doctor Mary. Vă rog, 
vorbiţi-mi despre mama! 

Dar ea își întoarse privirea. 

— Nu acum, micuţo. Veghează mai întâi ca toţi pacienţii 
să aibă un Crăciun bun. Curând, când vei veni acasă, îţi voi 
îndeplini dorinţa. 

Lucinda lăsă pleoapele în jos. Atât de aproape de ţintă și 
totuși atât de departe! Oare, fosta directoare a spitalului îşi 
va ţine promisiunea, sau se va refugia din nou într-o 
pretinsă amnezie? 

— Foarte bine, reuși să articuleze. 

În serviciul de pediatrie, copiii o așteptau nerăbdători. 
Cu prețul unui puternic efort, reuși să se înveselească și să 
le facă pe plac. În mijlocul hohotelor de râs, își puse 
mănuşile chirurgicale și, cum cerea tradiţia, tăie în bucăţi 
curcanul de Crăciun și le servi în mod ceremonios fiecăruia 
dintre micii pacienți. 

Era aproape ora două când Jonathan își trecu capul prin 
ușa întredeschisă. Infirmiera de serviciu înaintă imediat 
spre el, pentru a-i propune un pahar de lichior. El refuză 
invitația cu un zâmbet. 

— Îmi pare rău, domnişoară Fits, nu pot să rămân. Am 
trecut numai să văd dacă doctor Barrymore este încă aici. 

Cu obrajii îmbujoraţi, Lucinda salută pe toată lumea, 
trimițând sărutări copiilor, și-l urmă. Îndată ce părăsiră 
clădirea, el o luă de braţ. 

— Să ne grăbim! exclamă zâmbind. Dacă întârziem, vom 
atrage mânia mamei. 

— În ceea ce mă privește, nu cred că pot cobori mai jos 
în aprecierea doctorului Mary. 

— Cred că te înșeli. Brrr, este frig! 

— De ce? insistă ea, așezându-se pe scaunul pasagerului. 

Jonathan vâri cheia în contact. 

— Mi-e greu să-ţi răspund precis, începu el prudent, dar 
cred că o cunosc destul de bine. În mod curios, acum mi se 
pare într-o dispoziţie destul de tolerantă. Și sunt sigur că, în 
sinea sa, știe că ai dreptul să afli adevărul. 

— Să aflu adevărul? Dar nu știu încă nimic! Am aflat 
numai că mama se numea Vanessa, ceea ce este o 
informaţie neînsemnată. 

— Ţi-a promis că-ţi va spune mai mult. Pregătește-te s-o 
asculţi. Până acum, a ales să păstreze tăcerea pentru a te 
proteja. 

— Cu aceste cuvinte te-a făcut să taci? 

— Da. În seara în care ai cinat acasă. Când am însotit-o 
până în camera sa, a afirmat că nu acţionează astfel decât în 
interesul tău şi mi-a cerut chiar să insist să-ţi abandonezi 
cercetările. 

— Dar, pentru ce motiv? 

— Asta vom descoperi. Crede-mă, doresc la fel de mult ca 
tine să descifrăm acest mister. 

Drumul scurt, se desfășură în tăcere. Parcând în faţa 
peronului, Jonathan se întoarse spre însoţitoarea sa. 

— Nervoasă? 

Tandreţea pe care o percepea în privirea sa, produse 
imediat un efect liniștitor. În acea clipă înţelese că alături de 
acest bărbat, se simţea gata să înfrunte orice. 

— Nu, murmură Lucinda. Doresc doar să ridic vălul de 
pe această problemă, să aflu adevărul, oricât de neplăcut 
ar fi. 

Doctor Mary îi aştepta în salon. O tavă de argint cu 
pahare și vin de porto se afla în fața sa. 

— Sunt încântată că ţi-ai putut face timp liber, draga mea 
copilă, declară cu un zâmbet. Jonathan, vrei să ne servești, 
te rog? 

Așezată pe marginea fotoliului, Lucinda gusta vinul dulce 
cu înghiţituri mici, stând de vorbă în mod politicos cu gazda 
sa. Oare când se va hotări să abordeze subiectul arzător? 

Câteva minute mai târziu, doamna Banks intră în 
încăpere pentru a anunţa că masa de Crăciun era servită. 

Lucinda se ridică fără să aştepte ca stăpâna casei să dea 
exemplu și se îndreptă spre ușă. Se grăbea să încheie cu 
aceste nazuri! 

Doamna Banks aranjase masa cu o grijă deosebită. Un 
buchet încântător de trandafiri mici trona în mijloc, pe o 
fată de masă de culoarea fildeșului, bogat brodată. În 
şemineul din marmură, ardeau bușteni groși, făcând 
atmosfera din încăpere foarte călduroasă. Deasupra ușii 
fuseseră agăţate ramuri mari de vâsc. 

După ce le ajutase pe doamne să ia loc, Jonathan se 
aşeză în capul mesei și-și felicită mama. 

— Este mult timp de când n-am văzut această încăpere 
atât de frumos împodobită. 

— I-am cerut Hildei să facă un efort cu totul special, 
pentru invitata noastră. 

Își sublinie fraza cu un zâmbet, pe care Lucinda i-l 
înapoie, multumind politicos. 

În timp ce Jonathan tăia bucăţi curcanul tradiţional, 
pentru a doua oară în acea zi, tânăra femeie gustă din 
excelentul vin de Bordeaux, care tocmai îi fusese servit. 
Trebuia să fie atentă totuși să nu bea prea mult. Trebuia 
să-și păstreze mintea limpede și nu numai pentru serviciul 
la spital. 

Nu acceptă decât o bucăţică mică din prăjitura flambată 
cu coniac pe care i-o oferi doamna Banks la terminarea 
mesei. Terminarea mesei. Iar doctor Mary nu suflase încă 
nici o vorbă cât de mică despre nașterea sa. Vorbise despre 

piese de teatru care se jucau la West End, despre concerte 
de sezon, despre viitorul cinematografului, care i se părea 
puternic compromis de ravagiile cauzate de televiziune. 

Lucinda stătea pe jar. Dacă bătrâna doamnă nu se hotăra 
să-i satisfacă mai curând curiozitatea, nu va ezita să uite 
regulile elementare de comportare în societate! 

— Bine, draga mea, acum este timpul să vorbim despre 
vizita dumitale în sala arhivelor, declară în cele din urmă 
doctor Mary. 

Lucinda își lăsă brusc ceașca de cafea și arboră un zâmbet 
care se voia încrezător. 

— Sunt încântată că v-aţi schimbat părerea, doctor Mary 
și că aţi acceptat în cele din urmă să-mi vorbiţi despre 
mama. 

— Haide, mi-ai forțat mâna și o știi, cu siguranță! După 
cum ţi-am spus deja, consideram mai înțelept să păstrez 
tăcerea asupra acestui subiect. În propriul dumitale interes. 
Ai dus până acum o viaţă multumitoare, cu părinţi care 
te-au iubit şi... 

— Vă rog! o întrerupse Lucinda cu o voce stridentă. Și 
eu i-am iubit mult, iar la moartea lor m-am simţit extrem 
de singură. Acum vorbiţi-mi despre Vanessa. Doamna 
Jackson își amintea de ea. Mi-a spus că sunt fiica micutei 
Vanessa şi... 

Lucinda tăcu, şocată încă o dată de intensitatea privirii 
ochilor albaștri, voalată de tristeţe. 

— Te previn, Lucinda. Adevărul pe care mă pregătesc să 
ţi-l dezvălui, la insistențele dumitale, n-are nimic plăcut. 
Vanessa era orfană. N-avea pe nimeni pe lume. Când te-ai 
născut, tocmai își sărbătorise șaisprezece ani și nu era 
căsătorită. A murit câteva zile mai târziu. 

Stupefiată, tânăra femeie încremeni. De-a lungul 
timpului, începuse să spere c-o va întâlni curând pe cea 
care-i dăduse viaţă. Greutățile de care se lovise o făcuseră să 
creadă că, poate, aceasta suferea de-o boală gravă. Ceea ce 
nu-i zdruncinase totuși speranţa de a o găsi. Iar acum, iată, 
i se aducea la cunoștință că și ea murise. 

O copleși o profundă dezamăgire. Așadar, era realmente 
singură pe lume, încă n-avea familie. 

Se ridică și înaintă până la fereastră. Ramurile uscate ale 
arborilor se conturau pe cerul gri ca perla. 

— Sunt mulțumită, totuși, că am aflat adevărul, spuse ea 
încet. Acum, pot să întrerup această căutare şi să mă 
consacru prezentului. Mai am totuși să pun o ultimă 
întrebare: în ce împrejurări și-a găsit mama moartea? 

Doctor Mary își ridică gulerul rochiei și se înfioră. 

— A murit de pneumonie. 

— De pneumonie? Aici, în spital? Când a fost internată 
înainte de naștere, suferea deja de această boală? 

— Întrebări și iar întrebări! Nu-mi mai amintesc. Motivul 
scris pe certificatul de deces era „pneumonie“ și nu păstrăm 
rapoarte amănunțite despre paciente mai mult de douăzeci 
de ani. 

— Şi cum a reacționat tata aflând de moartea sa? Știu, 
mi-aţi precizat că nu era căsătorită, dar presupun... 

— Dacă ţi-ai fi dat osteneală să ceri o copie a certificatului 
dumitale de naștere, ai fi citit menţiunea „necunoscut“, 
aplicată pe rândul „tatăl“. 

Bătrâna doamnă se prinse de marginea mesei, încercând 
să se ridice. 

— Jonathan, te rog însoțește-mă în camera mea. Am 
nevoie să mă odihnesc. Este prea multă agitaţie în timpul 
acestor sărbători de sfârșit de an. 

Lucinda își lipi fruntea de geamul rece, în timp ce 
Jonathan se supuse. Avea impresia că primise două palme. 
Mama îi murise puţin după nașterea sa, iar tatăl refuzase 
s-o recunoască. Poate că nici măcar nu voia să știe de 
existența sa. Ceea ce ar fi avut drept consecință că mama 
sa... Dar n-avea dreptul să judece o fată tânără, de 
șaisprezece ani. Micuța Vanessa. 

Zgomotul pașilor lui Jonathan o scoase din 
gândurile negre. Se îndreptă spre ea şi se opri la câţiva 
centimetri. 

— Îmi pare rău, îi spuse simplu, cu o voce vibrând de 
sinceritate. 

Când se întoarse, o prinse în braţe și o strânse lângă el. 
Când puse stăpânire pe buzele ei, încercă să reziste, apoi 
renunţă. Putea avea încredere în acest bărbat. N-o va 
părăsi. 

Lucinda îi simţea apăsarea puternică a degetelor pe 
spatele său. Și regretă brusc faptul că stofa de lână a rochiei 
se afla între palmele calde și piele. 

Jonathan se îndepărtă uşor. 

— De ce n-am merge acum la mine? Va fi mai liniște decât 
aici. Doamna Banks va da năvală dintr-un moment în altul 
pentru a aranja încăperea. 

— Şi cine se va ocupa de spital în acest timp? îl întrebă 
zâmbind. 

— Să sunăm imediat la secretariat pentru a verifica dacă 
totul este în ordine. Există destul personal pentru a asigura 
serviciul de rutină și le voi spune unde să mă caute dacă 
este nevoie. Presupun că astăzi nu este prea multă circulaţie 
în Londra, ceea ce înseamnă că nu ne va trebui mai mult de 
un sfert de oră pentru a ne întoarce, dacă se prezintă o 
urgență. 

Îi mângâie blând părul. 

— După tot ceea ce ai suportat, nu trebuie să rămâi aici. 

Lucinda râse nervos. 

— Oare trebuie să interpretez asta ca pe un sfat medical? 

— Oarecum... Fără a neglija totuși faptul că doresc să 
petrec o clipă în compania ta, departe de halate albe, de 
stetoscoape și de consultaţii. Tu și cu mine, singuri. Voi 
accepta eventual ca intimitatea să ne fie tulburată, doar de 
o sticlă de șampanie. 

— Pe care o vom bea sub clar de lună, pe terasă? îl 
ironiză ea. 

— Şi de ce nu? Dar important este că ai acceptat invitaţia. 

— Ah? Am acceptat deja? Totuși nu-mi amintesc. 

Jonathan îi atinse uşor buzele cu un sărut. 

— Nu ţi-ai dat asentimentul, dar cuvintele nu sunt 
întotdeauna necesare, îi murmură. 


KKK 


Să evadeze. Să fugă de acest univers aseptizat, de 
problemele medicale care-i opuneau deseori unul altuia. 
Să-şi acorde un timp de odihnă în această memorabilă zi de 
Crăciun. Să-şi acorde dreptul de a fi femeie. Oare ce și-ar 
putea dori mai mult pentru Crăciun? 

Și mai ales să uite că Jonathan Rathbone îi era patron. 
Era pur și simplu pe punctul de a petrece seara cu un 
bărbat, un bărbat foarte dorit. 


Capitolul 10 


Picături fine de ploaie șiroiau pe geamurile vehiculului. 
Pentru prima dată în patru ani, Lucinda se simţea complet 
liberă. Oricât de tragic fusese destinul mamei sale, din 
nefericire nu putea schimba nimic. În consecință, trebuia 
să-și alunge din minte acele amintiri penibile, să trăiască în 
prezent și să se gândească la viitor. 

Oare acest viitor îi va rezerva un loc alături de bărbatul 
minunat care conducea? Se întoarse uşor spre Jonathan. Ca 
și când îi simţise îndoielile, el îi luă mâna și i-o strânse. 

— Regreti că mi-ai acceptat invitaţia? 

— Nu, bineînţeles, îi răspunse zâmbind. 

Încercă să se convingă că această escapadă nu avea de 
fapt nici o semnificaţie aparte. Se pregătea doar să serbeze 
Crăciunul cu un prieten. Un prieten foarte drag. 

Urmări câteva clipe cu privirea apele cenușii ale Tamisei, 
care curgeau la dreapta şi înţelese că gestul său nu era atât 

de nevinovat pe cât voia să creadă. Urmându-l pe Jonathan, 
admitea că era îndrăgostită de el. Apoi, va trebui să se ocupe 
de doctor Rathbone. Dar numai după aceea. 


RR 


Apartamentul lui Jonathan era cald și primitor. O ajută 
să-și scoată mantoul, iar atingerea degetelor lui pe ceafă o 
făcu să se înfioare. De acum nu-și mai făcea nici o iluzie 
referitor la puritatea propriilor intenţii. 

Jonathan dispăru în bucătărie. În timpul absenței sale, 
Lucinda întredeschise ușa-fereastră care permitea accesul 
pe terasă. Când el se întoarse cu o sticlă de șampanie și 
niște cupe, Lucinda strâmbă din nas, cu o mină comică. 

— Tocmai verificam temperatura de pe balcon și trebuie 
să mărturisesc că aveai dreptate: polară, este termenul care 
mi se pare cel mai potrivit situaţiei! 

Fl izbucni în râs. 

— Bine, așadar, vom sărbători Crăciunul în interior. 

Îi întinse o cupă și desfundă sticla. Din gâtul ei țâșni un 
val uşor și scânteietor, simbol al dispoziţiei care o 
cuprinsese pe tânăra femeie. După ce răsună clinchetul 
cristalin al paharelor, Jonathan îl ridică pe al său în direcţia 
Lucindei. 

— Pentru noi... 

— Pentru noi... 

Băură încet, fără să se scape din ochi. Apoi Jonathan 
puse un disc de Mendelsson. Îndată ce răsunară primele 
acorduri ale muzicii, o conduse spre canapea și se lăsă să 
cadă rezemându-se pe spate, scoțând un oftat de 
mulţumire. 

— Îmi plac nespus compozitorii din opera romantică. 
Tie nu? 

Punându-și paharul pe masa joasă, Lucinda era gata să-l 
verse. 

— Ba da. Romantismul este perioada mea favorită. Dar nu 
numai în materie de muzică. De asemeni... 

N-avu răgazul să continue. Jonathan se apropiase brusc. 
O ţinea în braţe și o săruta cu tandrete, cu pasiune, 
afundându-și faţa în ceafa ei. 

— Vom relua această discuţie mai târziu, îi şopti cu un 
zâmbet amuzat. Sunt mulțumit să aflu că avem aceleași 
gusturi în domeniul artistic, dar pentru moment, să ne 
gândim mai întâi la noi. Timpul este preţios și în această 
seară, Lucinda, vreau să te fac fericită. 

Mâinile se mișcară încet pe umerii ei, coborând de-a 
lungul spatelui, mângâietoare, insistente. 

— Rochia aceasta din stofă de lână este versiunea 
modernă a anticelor centuri de castitate! oftă între două 
sărutări. Ai din întâmplare, cheia la tine? 

Tânăra femeie izbucni într-un hohot de râs vesel. 

— Când m-am îmbrăcat de dimineaţă, nu mă gândeam că 
voi avea parte de o scenă de acest gen! 

Jonathan se ridică și o trase spre el. 

— Dacă am trece în camera mea? îi sugeră. 

Ea consimţi în tăcere, alungând ultimele îndoieli. 
Niciodată nu se simţise atât de apropiată de vreo ființă din 
lume, niciodată nu încercase un sentiment atât de 
puternic. 

Încăperea era scăldată într-o lumină plăcută, aurie. Se 
înfioră de plăcere când el i se alătură în pat. Îi simţea pielea 
moale şi călduţă. Inimile le băteau la unison. Se prinse de 
el și vibra în ritmul lent și voluptuos al mângâierilor sale. Și 
când în cele din urmă o făcu a sa, înţelese ce însemna 
cuvântul „plenitudine“. 

Rămaseră apoi mult timp îmbrățișaţi, întinși pe 
cearșafurile șifonate. Cu capul așezat pe pieptul lui 
Jonathan, îi asculta bătăile inimii. Legănată de acest ritm 
surd, lăsă pleoapele în jos și adormi. 


KKK 


O trezi soneria telefonului. Mai întâi se întrebă unde era, 
apoi zâmbi auzind vocea lui Jonathan. Profilul i se contura 
în lumina lămpii, care rămăsese aprinsă. 

Şi brusc, zâmbetul îi încremeni. 

— Da, răspunse el pe un ton sacadat. Sosesc imediat. Mi 
se va alătura și doctor Barrymore. 

Așeză în grabă receptorul și se aplecă spre ea, pentru a o 
săruta. 

— Trebuie să plecăm, draga mea. Fără regrete, sper? 

— Ba da. Mai exact, acela de a trebui să plecăm, murmură 
ea cu o voce întristată. Ce s-a întâmplat? 

Jonathan se ridicase deja și se îmbrăca. 

— Grăbește-te, Lucinda. A avut loc un accident pe drumul 
spre Mile End. Un autobuz mic, ce transporta elevi și 
profesori. Spitalul nostru fiind cel mai apropiat de locul 
catastrofei, ni s-a cerut să-i primim. Prima ambulanță a sosit 
deja. 

Tânăra femeie era obișnuită cu urgentele, așa că nu-i 
trebui mult timp să se pregătească. 

Pe drumul de întoarcere nu schimbară nici un cuvânt. 
Uneori îl observa cu coada ochiului pe Jonathan și se 
întreba dacă acel interludiu amoros avusese loc cu adevărat. 
Senzatia aceasta se accentuă când ajunseră în apropierea 
spitalului. Girofarurile ambulanţelor împrăștiau întunericul 
cu sinistre luminiţe albastre. 

Se grăbiră spre serviciul de urgente. Internul ridică ochii 
spre Jonathan și păru imediat ușurat. 

— Fractură de pelvis, sir, declară indicând un băiat pe 
care tocmai îl examina. 

Îi întinse o radiografie care confirma diagnosticul. 

— Câte paturi ortopedice ne-au rămas libere la pediatrie? 
o întrebă Jonathan pe Lucinda. 

— Şase. Dar este posibil să se amenajeze mai multe. 

— Acest copil trebuie să fie imobilizat. Puteţi supraveghea 
asta în timp ce examinez celelalte cazuri? 

În acest context, folosise în mod reflex adresarea 
reverenţioasă, ceea ce n-o surprinse deloc. 

Câteva minute mai târziu, băieţelul era întins pe un pat, 
ale cărui chingi la fixa Lucinda. Reuşise să-l calmeze, dar își 
cerea mereu mama. 

— Ce vârstă ai, Nicolas? îl întrebă, ţinându-l cu amabilitate 
de mână. 

— Unsprezece ani. Unde este mama? 

— Am anunţat toţi părinţii. La această oră, nu vor întârzia 
să sosească. Până atunci, pilula pe care ţi-am dat-o, te va 
ajuta să te odihnești. 

Îi ridică pătura pe piept, îi trecu blând mâna peste 
frunte, apoi se îndepărtă în vârful picioarelor, promițându-i 
să se întoarcă repede. El avea deja pleoapele grele, dar 
ceilalți copii care tocmai fuseseră instalaţi în sală, țineau 
ochii deschiși în semiintuneric. 

— Du-te înapoi şi te culcă! îi şopti unei fetiţe cu care, 
de-abia cu câteva ore mai înainte, sărbătorise Crăciunul. 

— O vreau pe mama, se lamenta aceasta întinzându-i braţele. 

O însoţi până la pat, și îşi acordă răgazul de a o consola. 
Când se liniști în cele din urmă, Lucinda se duse în biroul 
infirmierelor. 

— Câte paturi avem să punem la dispoziţia părinţilor? 
întrebă. 

La lumina slabă a lămpii, o văzu pe infirmieră afișând un 
aer profund surprins. 

— Glumiti, doctore Barrymore! Abia dacă avem destul loc 
să-i primim pe acești bieti copii accidentaţi. 

În ciuda clipelor magice pe care tocmai le trăise cu 
Jonathan, tânăra femeie simţi urcând în ea acea tresărire de 
revoltă pe care o cunoștea foarte bine. Se confrunta încă o 
dată cu una dintre măsurile sale învechite! De ce nu se 
prevăzuse un sistem de găzduire pentru părinţii ai căror 
copii, fără îndoială, s-ar însănătoși mai repede în prezența 
acestora? Va trebui să ridice această problemă. Totuși, nu 
imediat. 

Nu când o agitaţie înnebunitoare domnea încă în spital. 
Nici atât de repede după imbrățișările lor pasionate. 

Se duse în sala de urgente. Bărbatul cu chipul sever, 
care era aplecat deasupra unui pat, nu prezenta nici o 
asemănare cu cel pe care-l ţinuse în brațe în timpul 
serii. 

Fl înăltă capul și se încruntă: 

— Ai venit la timp! Trebuie să mă asiști. Fetiţa aceasta se 
numește Jenny. Are o fractură de tibie. Trebuie intervenit. 

— Foarte bine. 

Jonathan dădu ordin unei infirmiere să transporte fetița 
în sala de operaţie. 

— Câţi răniţi sunt cu exactitate? întrebă Lucinda. 

— Autobuzul transporta doisprezece copii şi doi 
profesori. Cei care s-au ales doar cu câteva vânătăi sunt 
totuși în stare de şoc, și-și vor petrece probabil noaptea sub 
observaţie. 

— Te-ai gândit la părinţii acestor micuţi? 

Fl ridică o sprânceană. 

— Nu-ti voi ascunde că, pe moment, este cea mai mică 
dintre preocupări. Asta ţine de competenţa poliţiei. Când 
vor fi siguri de starea de sănătate a odraselor, evident, se vor 
întoarce acasă și... 

— De ce „evident“? De ce să nu aibă posibilitatea de a 
rămâne aici, lângă copii? 

Jonathan își afundă degetele în buclele dese, brune, într-un 
gest de enervare. 

— Pur și simplu pentru că n-avem mijloacele de cazare! 
Desigur, se pot instala pentru noapte în sala de așteptare și... 

— Tu ai face-o? se răzvrăti ea. Ţi-ai petrece oare noaptea 
pe acele scaune incomode dacă... 

Jonathan întinse braţul pentru a o întrerupe. 

— Nu cred că ai ales momentul ideal pentru a începe o 
nouă polemică asupra practicilor din spital, Lucinda. Şi 
acum, destul cu discuţia, te aştept în sala de operaţie! 

Ea ezită, apoi ieşi mormăind: 

— Foarte bine, sir. 

Lucinda se schimbă cu gesturi automate. I se părea că 
acest Crăciun nu se va termina niciodată. 

Când pătrunse în sala de operaţie, acolo domnea o 
atmosferă încordată. Cu masca pe faţă Jonathan nu-și dădu 
osteneala să ridice ochii spre ea. Orologiul din perete arăta 
primele ore ale zorilor. Pentru Lucinda, noțiunea de timp 
nu reprezenta mai nimic. Observă că, în ciuda orei, patru 
interni asistau la intervenţie, urmărind cu atenţie cele mai 
mici directive ale marelui bărbat. Şi ea cunoscuse 
numeroase ore de veghe în timpul internatului. Și nu 
regreta. Experienţa astfel acumulată îi permitea acum să 
lucreze alături de egocentrici precum Jonathan Rathbone! 

— Eşti cu noi, doctore Barrymore? o bruscă el în acea clipă. 

Lucinda își reveni și execută directivele pe care i le 
dădea, luptând împotriva oboselii care-i făcea pleoapele 
grele. Când intervenţia fu terminată, își lăsă masca jos. Avea 
impresia că-i lipsește aerul. Când se pregătea să iasă, vocea 
lui Jonathan o reținu. 

— Doctore Barrymore? Așteaptă-mă, te rog. 

Tonul tăios al vocii nu lăsa nici o îndoială în ceea ce privește 
dispoziţia față de asistenta sa. Merseră alături pe culoar. 

— Cred că ar fi mai bine să te retragi în camera ta, îi 
declară îndată ce fură singuri. Există personal suficient 
pentru a mă ajuta. Și de altfel, nu ţin să mai aud din noile 
tale sugestii, în mijlocul unei urgente de acest gen! 

Tânăra femeie se opri brusc. 

— Nu, Jonathan! Să ştii că voi continua să lupt în acest 
sens. Am dreptate și tu ai greşit. La fel cum ai greșit 

împiedicând-o pe prietena mea Julia să nască în mod 
natural, cum îşi dorea. Ai obligat-o să ia calmante înainte de 
nașterea bebelușului, ai... 

— Ajunge! strigă el. Cum îndrăznești să te îndoiești de 
integritatea mea? 

Ochii negri aruncau flăcări. 

— M-am săturat de atitudinea ta! reluă el. Care este acum 
acest caz fantastic la care faci aluzie? Cine este această Julia? 

Lucinda își umezi buzele uscate. Regreta acum că făcuse 
astfel de acuzaţii în asemenea împrejurări, când amândoi 
erau epuizați. Bineînţeles, avusese întotdeauna intenţia să 
lămurească această problemă, dar nu tocmai în timpul 
acestei nopţi interminabile. Acum era prea târziu pentru a 
reveni asupra vorbelor sale. 

— Julia Lazelle. Ne-am cunoscut în școala primară. S-a 
prezentat la spital în luna septembrie, precizând că-și dorea 
să nască... 

— Îmi amintesc perfect de ea, o întrerupse Jonathan. O 
fată înaltă cu părul de culoare șaten-roșcat. 

Tăcu şi-şi aţinti asupra ei o privire amenințătoare. 

— N-am de făcut nici un comentariu! 

— Dar știai ce-și dorea și totuși n-ai ţinut seama de asta. 
Aflasei că urmase diferite cursuri de pregătire a nașterii. 

În acea clipă, la capătul culoarului apăru o infirmieră 
care-l strigă. 

— Aș prefera să încetezi să lucrezi în această seară, 
doctore Barrymore, încheie el, pe un ton furios. Și acesta 
este un ordin! 


Capitolul 11 


În timpul săptămânilor care urmară altercaţiei lor 
violente, Jonathan arătă o anumită politeţe faţă de tânăra 
femeie. Era o politeţe rece, destinată în mod vizibil să 
accentueze distanţa care exista între ei. Lucinda regreta 
teribil că-l agresase în așa fel într-un moment în care nici 
unul, nici altul nu era în deplină formă. 

Cel puţin se achitase de această sarcină, se gândi ea, într-o 
dimineaţă de februarie, străbătând curtea. Își amintea foarte 
bine starea Juliei, după naștere. În consecinţă, cineva 
trebuia să-i spună lui Jonathan că n-avea nici un drept de 
a-şi impune metodele unei femei însărcinate. Regreta doar 
că acest lucru nu-i reușise. 

Împinse ușa clădirii de la pediatrie, înfiorându-se. Nu va 
uita niciodată tonul pe care-i ordonase Jonathan să-și 
întrerupă serviciul, nici privirea sa glacială. Clipele magice 
pe care le trăiseră doar cu câteva ore înainte de acel trist 

eveniment, dispăruseră instantaneu. Pentru a fi cinstită cu 
ea însăși, trebuia să admită totuşi că sentimentele pe care le 
avea pentru el nu se schimbaseră pentru atât. Nu se putea 
împiedica să-l iubească, indiferent de concepţiile lor 
medicale, diametral opuse. Și n-avea nici o șansă de a găsi, 
într-o zi, un teren de înţelegere în acest domeniu. De 
fiecare dată o făcuse să simtă foarte bine că fuseseră obligați 
să lucreze împreună. 

Jonathan fusese chemat să participe la un congres 
medical și se împlineau cincisprezece zile de când nu-l 
văzuse. Din punct de vedere profesional, această absenţă îi 
fusese benefică. Își îndeplinise atribuţiile în deplină liniște, 
fără să trebuiască să lupte împotriva tulburării care o 
cuprindea la fiecare din întâlnirile lor. 

Traversă sala de pediatrie cu pași calmi și se opri lânga 
patul micutei Jenny Gardner. Dintre toţi copiii trataţi după 
accidentul de autobuz, nu mai rămăsese decât ea. 

Lucinda privi radiografia și dădu din cap, cu un aer 
mulțumit. 

— Mmm... ești pe drumul cel bun, Jenny. Curând, te vei 
putea întoarce acasă. 

Fetiţa se bosumflă. 

— Îmi pare atât de rău că mama nu este aici, cu mine. Îi 
lipsesc la fel de mult cum îmi lipsește ea. Tata călătorește 
foarte mult și se simte la fel de singură ca mine. 

— Dar tu nu ești singură! răspunse Lucinda cu un râs 
forţat. 

Din seara disputei cu Jonathan, nu mai ridicase 
problema găzduirii părinţilor. Înflăcărarea combativă i se 
domolise. Contractul de câteva luni cu spitalul Rathbone 
probabil nu va mai fi reînnoit. În aceste condiţii, era oare 
neapărat necesar să-și folosească energia și să-și compromită 
bunele relaţii cu patronul pentru o luptă dinainte pierdută? 

Bătu ușor mâna fetiţei şi ieşi corectându-se. Trebuia să-și 
continue lupta. Nici o cauză n-ar fi fost câștigată vreodată, 
dacă militanţii ar fi dat înapoi de la primele greutăţi! Poate 
va încerca să abordeze această problemă cu doctor Mary, 
înainte de întoarcerea lui Jonathan. La întemeierea 
spitalului, aceasta dusese probabil ea însăși bătălii serioase 
pentru a reînnoi anumite reguli, bine stabilite. Poate va fi 
mai capabilă să înțeleagă sensul demersului său. 

Imediat ce ajunse la capătul sarcinilor matinale, își 
îmbrăcă mantoul și traversă clădirea radiologiei. O mică 
plimbare până la familia Rathbone îi va face bine. Ca urmare 
a unei săptămâni deosebit de blânde de la începutul lunii, 
pe arbori își făcuseră apariţia muguri timpurii. Înainta încet, 
inspirând cu încântare aerul proaspăt, încărcat de 
parfumuri delicate. De ce să-şi complice existenţa cu această 
sumbră poveste de dragoste, când viaţa era atât de 
frumoasă? 

Buna dispoziţie îi dispăru oarecum, când agită 
ciocănelul de bătut în ușa de la intrare. N-o mai văzuse pe 
doctor Mary din ziua de Crăciun și nu era sigură că va fi bine 
primită. 

Își formulă cererea doamnei Banks, care clătină din cap, 
apoi îi făcu loc să intre. 

— Dar nu staţi mult timp, adăugă pe obișnuitul său ton 
ursuz. Încă nu şi-a revenit bine dintr-un guturai serios și 
oboseşte repede. 

Lucinda pătrunse în salon și în acea clipă avu impresia că 
s-a întors în timp. Ca la prima sa vizită la familia Rathbone, 
mama și fiul citeau, așezați în faţa șemineului. 

Jonathan înălță capul, apoi îi veni imediat în 
întâmpinare, stupefiat. 

— Lucinda! Ce faci aici? 

Lucinda șovăi, conștientă că prezenţa nu-i era mai dorită 
ca prima dată. 

— Aş putea să pun aceeași întrebare. Te credeam la 
Londra. 

— Congresul s-a terminat mai devreme de cât era 
prevăzut şi m-am hotărât să-mi acord două zile de odihnă. 
Ce s-a întâmplat? Sunt probleme la spital? 

— Nu. În sfârşit, nu chiar... 

Fl se încruntă. 

— Ce vrei să spui? Sunt, sau nu sunt! 

Acesta fu momentul ales de doctor Mary, pentru a spune, 
din celălalt capăt al încăperii: 

— Lucinda, vino să iei loc lângă foc. Jonathan, vrei s-o 
ajuţi pe doctor Barrymore să-și scoată mantoul și să-i ceri 
Hildei să ne pregătească o cafea? 

Tânăra femeie își stăpâni un fior când li se atinseră 
degetele. Și în seara aceea îi scosese mantoul... Oare cât 
timp era de atunci? I se părea că secole. 

Doamna Banks le servi cafeaua şi o băură discutând 
diferite lucruri. Jonathan fu primul care-și manifestă 
nerăbdarea. 

— Bine, să ajungem la problemă, Lucinda. Îmi este greu 
să cred că ai simţit brusc nevoia de a ne face o mică vizită de 
curtoazie! 

Ea își așeză încet ceașca. Acest ultim demers o va face să 
fie respinsă pentru totdeauna de familia Rathbone! Dar 
n-avea importanţă. 

— Ei bine, voiam de fapt să ridic din nou problema 
despre care ţi-am vorbit de Crăciun. Persist să cred că 
micuţii internaţi la pediatrie s-ar însănătoși mai repede dacă 
ar exista un mijloc de a le caza părinţii în acel loc. Întreabă 
mereu de ei, sunt trişti şi îmbufnați. 

Această declaraţie fu urmată de o lungă tăcere, tulburată 
doar de trosnetul flăcărilor și de ticăitul orologiului. 

— După cum ţi-am explicat deja mai înainte, răspunse în 
cele din urmă Jonathan, nu dispunem de suficiente paturi 
pentru a găzdui o familie întreagă. În cazul în care nu 
doresc să se instaleze în curte, nu văd... 

— Nu fi stupid, Jonathan! îl întrerupse bătrâna doamnă. 
Lucinda nu greșește. Cu atât mai mult cu cât acum, vizitele 
sunt limitate de programe foarte stricte. 

Jonathan păru uimit de intervenţia sa. 

— Şi ce propui, mamă? 

— Mărturisesc că n-am de propus nici o soluţie. Dar 
Lucinda și-a consacrat cu siguranță mai mult timp decât 
noi studierii acestei probleme. Ei bine, draga mea, te 
ascultăm. 

Încurajată de tonul călduros al interlocutoarei, Lucinda 
se hotări să nu piardă ocazia. Desigur, în timpul ultimelor 
săptămâni își făurise un amplu proiect, dar de-abia 
îndrăznind ea însăși să se gândească la realizarea lui, era 
convinsă că familia Rathbone va refuza categoric. 

Cu atât mai rău. Se ridică şi se apropie de fereastră, 
îmbrăţișând cu privirea grădina vastă care înconjura 
locuinţa. 

— M-am gândit că poate veţi accepta ca în acest scop să 
fie folosită o parte a proprietăţii dumneavoastră. Vă va 
rămâne încă destul loc... 

Se întoarse brusc spre ei, sfidându-i cu privirea. Își 
exprimase cele mai profunde gânduri! Acum erau liberi 
să-şi manifeste dezaprobarea cum știau mai bine! 

Jonathan făcu câţiva pași spre ea. Părea năucit. 

— Oare vorbeşti serios? 

— Da. Însă, evident, nu se va putea face nimic fără 
consimțământul mamei tale, adăugă ațintindu-și privirea 
asupra bătrânei doamne. 

Aceasta din urmă rămase indiferentă. Probabil se 
pregătea s-o grăbească pe Lucinda să părăsească locuinţa. 

Și apoi, pe buze i se contură un zâmbet. 

— Nu-ţi voi ascunde că această idee mi-a venit şi mie 
uneori în minte. Înainte de a-l pune în aplicare, acest plan 
va trebui totuși studiat foarte serios. Și sunt prea bătrână și 
prea obosită pentru asta. 

— Aș putea să mă ocup eu! exclamă Lucinda. 

Doctor Mary zâmbi mai larg. 

— Nu mă-ndoiesc de asta, micuţo. Dacă ar trebui, ai fi în 
stare să muţi munţii. Când te văd, am impresia că mă văd pe 
mine la vârsta dumitale, debordând de speranţă şi de 
entuziasm. Să nu permiti niciodată cuiva să-ţi slăbească 
vitalitatea. 

— Să nu vă fie teamă. 

— Bine, atunci te autorizez să concepi un plan concret, 
pe care i-l vei prezenta lui Jonathan. Dacă-i convine, îl veți 
putea începe și eu mă voi ocupa de plata facturilor. Dar să 
fie totuşi un buget rezonabil. Nu trebuie optat pentru 
amenajări luxoase, nu ne gândim să rivalizăm cu Ritz! 

Lucinda râse, apoi se întoarse spre Jonathan. Furtuna de 
proteste pe care o așteptase, nu izbucni totuși. 

— Va trebui să ne ocupăm, de asemenea, de drumul care 
leagă casa de spital. Iarna este impracticabil. Poate să-i 
ridicăm nivelul și să-l asfaltăm... Ce crezi despre asta, 
Lucinda? 

Ea nu-ndrăzni să vorbească. Era prima dată când îi 
aproba punctul de vedere. Oare la fel se va comporta și pe 
viitor, în timpul scurtei perioade care-i rămăsese de 
petrecut în spitalul Rathbone? Atât de puţin timp... 

— Eu... da, este o excelentă idee, răspunse în cele din urmă. 

Jonathan își vâri mâinile în buzunarele pantalonilor și o 
privi îndelung. Din acea faimoasă noapte de Crăciun, era 
prima dată când o privea astfel şi fu cuprinsă de un val de 
iubire pentru acest bărbat care, când intra în pielea 
doctorului Rathbone, avea puterea s-o scoată din sărite. 

— Bine, când ești disponibil pentru a discuta pe îndelete 
schimbările care trebuie efectuate? o întrebă pe un ton voit 
profesional. Eu nu-mi voi relua atribuţiile decât poimâine. 

— Înainte să-ţi dau un răspuns, trebuie să trec pe la sala 
de gardă: nu-mi cunosc programul pe dinafară. Acum, este 
timpul să mă întorc la spital. 

El se ridică şi-i adresă un zâmbet dezarmant. 

— Te voi suna diseară. 


Capitolul 12 


Parcurgând drumul în sens invers, Lucinda avu impresia 
că plutește în nori. Încerca să se convingă că această bucurie 
era legată numai de victoria pe care o repurtase, dar știa 
bine că schimbarea de atitudine a doctorului Jonathan 
Rathbone faţă de ea, nu era străină de asta. 

— Sunteţi strălucitoare! exclamă domnișoara Bradwell, 
când intră în biroul său. 

Lucinda făcu un gest imprecis. 

— Sunt zile în care te simţi bine, fără un motiv anume. 
Primăvara care se apropie, mugurii de pe copaci... 

Cynthia Bradwell clătină din cap, zâmbind cu un aer 
înțelegător. 

— Sunteţi sigură că buna dispoziţie nu ţine decât de 
asta? 

În loc de răspuns, izbucni în râs și-și îmbrăcă halatul alb, 
conștientă de privirea infirmierei şefe, aţintită asupra ei. 

— Oh, avem la maternitate o pacientă nouă care ne poate 
pune unele probleme. A venit cu o listă de interdicții pe 
care ar vrea să le respectăm în timpul nașterii: fără 
calmante, fără incizia perineului, fără forceps... I-aș fi cerut 
cu plăcere doctorului Rathbone să se ocupe de ea, dar după 
toate aparențele, încă nu s-a întors. 

— Foarte bine, mă voi duce imediat în camera ei, declară 
Lucinda în grabă. Este mai bine să mă ocup eu. După 
descriere, cred că recunosc genul de pacientă care îl 
înnebunește! 

— Oh, cred că nu pacientele sunt cele care-l scot din 
sărite, ci mai curând personalul! replică infirmiera şefă, 
râzând. 

Lucinda tresări. 

— Ce înţelegeţi exact prin asta, domnişoară Bradwell? 

Cynthia Bradwell tuși, stânjenită. 

— Fi bine... hm... cred că m-ati înţeles. Tot spitalul știe 
despre disputa pe care aţi avut-o pe culoar în seara de 
Crăciun. Unul dintre portari care trecea prin apropiere, 
pretinde că amândoi tipati. La început a crezut că era vorba 
de o ceartă de îndrăgostiţi, dar apoi... 

Tăcu brusc, cu obrajii îmbujoraţi. 

— N-ar fi trebuit să vă repet asta. 

— Să repetaţi ce, domnişoară Bradwell? N-am auzit nimic 
din ceea ce aţi spus. Voi trece s-o examinez pe pacienta de 
la maternitate, după prânz. 

Așadar, tot spitalul urmărea de aproape relaţia sa cu 
Jonathan! Brusc, atribui o nouă semnificaţie privirilor 
ațintite asupra ei. Personalul făcea probabil numeroase 
speculaţii referitoare la patron și asistenta lui! Care, de 
altfel, nu vor rămâne decât speculaţii fără sens, deoarece 
neînțelegerile nu erau pe cale de a se aplana... Dar avea 
dreptul să viseze. Să viseze un bărbat care să semene leit cu 
Jonathan, dar care să nu fie chirurg. 

Clătină din cap zâmbind și intră în sufragerie. Când 
termină, o găsi pe domnișoara Bradwell, care o aștepta pe 
culoar pentru a o conduce până la camera viitoarei mame 
care se arăta atât de exigentă. Observă că tânăra femeie era 
deosebit de politicoasă. Cu siguranță, pentru a repara gafa 
pe care o făcuse cu o oră mai înainte. 

Făcu prezentările și părăsi camera. 

— Ei bine, doamnă Dawson, aţi venit așadar la noi, de 
dimineaţă, dar era vorba de o alarmă falsă, nu-i așa? 

Pacienta zâmbi. 

— Absolut, doctore. Am fost convinsă că am contractii, 
dar se pare că m-am înșelat. Totuşi, după ce am citit toate 
cărțile despre sarcină şi naștere, credeam că am lămurit 
subiectul! 

— Adevăratele contractii nu sunt atât de ușor de recunoscut, 
în special la prima naștere. Vă voi examina imediat. 

Câteva minute mai târziu, Lucinda o linişti pe tânăra 
femeie: n-avea contractii încă, dar fătul se angajase deja și se 
prezenta în perfectă stare. 

— Presupun că în câteva zile, bebelușul se va naște, 
adăugă consultându-și însemnările. Cum nu locuiti departe 
de aici, vă puteţi chiar întoarce acasă. 

— Oh, nu doctore, prefer să rămân pentru a mă obişnui 
mai bine cu locul. Aș vrea de asemenea, să vă prezint o listă 
de dorinţe de respectat în timpul nașterii, pe care va trebui 
s-o înmânaţi echipei de îngrijire. 

Lucinda parcurse cu privirea, lunga listă pe care o luă. 
Primele cereri provenind din manualele clasice i se părură 
rezonabile. Ultimile erau mult mai puţin. Unele comportau 
chiar un real pericol dacă totul nu s-ar fi desfășurat cum 
fusese prevăzut. 

Îşi scoase mănușile din plastic, cuprinsă de o ciudată 
teamă. În principiu, n-avea nimic de obiectat la cererile 
pacientei, dar cum trebuia să neglijeze riscurile naturale. 

— Bine, voi înmâna această listă colegilor mei. 

— Este inclus și doctorul Rathbone, ginecologul meu? 

— Lui în mod special, o asigură Lucinda, rugând cerul ca 
Jonathan să nu se afle prin împrejurimi în ziua acelei 
nașteri. 

— Ce părere are despre asta, în mod exact? Când i-am 
prezentat ideile mele, mi s-a părut foarte neclar. A spus că 
vom lua o hotărâre când va veni clipa. 

— Este vorba despre un ostetrician excelent, care ţine 
totuși să-și aplice propriile metode. Dar nu vă neliniștiţi, voi 
fi acolo când veţi avea nevoie de mine. 

Kitty Dawson zâmbi. 

— Mulţumesc, doctore. 

— Voi mai trece să vă văd curând. 

Lucinda străbătu culoarul şi, înainte de a-și relua 
consultaţiile, se opri câteva secunde în biroul infirmierei 
şefe. 

— Sper în mod sincer ca Jonathan să nu se întoarcă decât 
după naşterea acestui bebeluş, spuse oftând. 

Domnișoara Bradwell clătină din cap. 

— Oricum, mulțumesc că aţi liniștit-o. Pot oare conta pe 
intervenţia dumneavoastră când va începe să simtă primele 
contractii? 

Lucinda ridică ochii spre cer. 

— Voi face tot ce-mi stă în putinţă. 


KKK 


Lucinda urcă în grabă treptele scării care ducea în 
camera sa. Fusese o zi lungă și visa să facă un duș foarte cald 
pentru a se relaxa. Și apoi... Jonathan îi spusese c-o va 
suna! În timp ce străbătu culoarul, crezu că aude soneria 
telefonului. Își vâri mâinile în geantă. La naiba! Oare unde 
era cheia? 

Intră în sfârșit în încăpere, cu mâna întinsă, când soneria 
se opri. Cu siguranță, va mai suna. Va mai aștepta până să 
facă duș. 

O oră mai târziu, încerca să-și potolească așteptarea, 
citind ziarele medicale. Privi ceasul deşteptător. Era prea 
târziu. N-o va mai suna. 

Tristă, se dezbrăcă și se strecură în cabina mică de duș. 
În definitiv, îi era complet egal. Oricum nu era foarte grăbită 
să-i vorbească, pentru a se limita la o singură încercare... 

Cu capul acoperit de şampon care-i curgea în ochi, trase 
în grabă perdeaua dușului și găsi pe pipăite receptul 
telefonului. 

— Da? Oh, tu ești Jonathan? exclamă, prefăcându-se 
surprinsă. 

Dacă ar fi putut-o vedea! 

— Cum? Ai putea, te rog, să vorbeşti puţin mai tare? Nu 
se aude bine. 

Era furioasă pe zgomotul dușului care curgea în cascadă 
pe ceramică. 

— Mâine spui? Ei bine, nu știu dacă va fi posibil. 

— Așadar, nu ţi-ai consultat programul? îi replică el, după 
toate aparențele iritat. Credeam că vei fi încântată să petreci 
o zi întreagă departe de spital. Am fi avut astfel tot timpul să 
discutăm... 

Oare despre ce avea intenţia „să discute?“ Despre planul 
referitor la amenajarea casei sau... despre ei? 

— Sunt de gardă toată ziua, îi explică. Chiar nu văd cum 
aş putea să-mi fac timp liber. 

— Mă ocup eu de asta! Îi voi cere cuiva să te înlocuiască. 
Unul dintre foștii mei interni va fi încântat s-o facă. Oricum, 

nu vom fi foarte departe. Dacă se prezintă o urgență, nu ne 
vor trebui mai mult de douăzeci de minute pentru a ajunge 
la spital. 

— Bine, dacă ești sigur de asta... Unde te gândești să 
mergem pentru a duce la bun sfârșit această discuţie de 
ordin profesional? 

Râsul lui Jonathan răsună în receptor și Lucinda se simţi 
imediat reconfortată. 

— Cine a vorbit de „discuţie de ordin profesional“? Ieri, 
mi-am petrecut după-amiaza făurind planuri. Am contractat 
de asemenea o întreprindere pentru consolidarea 
drumului. O dată ce-ţi vei arunca o privire peste ele și-ţi vei 
da aprobarea... 

Lucinda tresări. Nu-l va lăsa să conducă această afacere în 
felul său! Cu siguranţă, nu se va mulțumi doar „să arunce o 
privire“ peste planuri! 

— ... Vom putea profita de această zi, continuă el. Mi se 
pare că, de la acea stupidă ceartă de la Crăciun, ne-am evitat. 
Iar relaţia noastră îmi este foarte dragă, Lucinda. Mi-ai lipsit. 

Se prinse de birou, uimită. 

— Lucinda? Nu te mai aud! Mai ești acolo? 

— Da. 

— Bine, voi trece să te iau mâine. 

— De acord. 

Poate, până la urmă, contractul îi va fi prelungit. 


Capitolul 13 


Era aproape imposibil să dormi până târziu în clădirea 
personalului: zgomotele de pași de pe culoar, zbârnâitul de 
motoare din parcare, împiedicau lenevitul în pat. Lucinda 
ridică perdeaua și fu mulțumită să scape puţin de agitația 
care i se desfășura sub ochi. Și pe deasupra, își putea lăsa 
mintea să se odihnească liniștită, deoarece Jonathan apelase 
la un înlocuitor. 

În acea clipă, o îndoială îi pătrunse în suflet. Și dacă până 
la urmă, acel fost student se afla în imposibilitatea de a fi 
liber în timpul zilei? Se hotărî să se lămurească. 

Un scurt tur de orizont fu de-ajuns s-o liniștească: 
înlocuitorul sosise la ora fixată și totul funcționa normal. În 
camera sa, Kitty Dawson își făcea exerciţiile de respiraţie. 
După ce-i dădu tânărului medic informaţii precise, se 
îndreptă spre sufragerie cu sufletul împăcat. 


140 MARY IRWIN 


În timp ce mânca dintr-un corn cu dulceaţă, își 
promise să evite, în timpul zilei, orice subiect spinos. 
Nu-și va asuma riscul de a o vedea terminându-se ca acea 
noapte de Crăciun, care începuse totuşi atât de bine. Nu 
va renunţa pentru atât, dar își va acorda o zi de pauză în 
cruciada sa. 

Se întoarse în cameră și-și cercetă cu un ochi critic 
garderoba modestă. Oare cum să-și aleagă o ținută, în timp 
ce nu ştia unde vor ajunge? Optă în cele din urmă pentru 
un costum din gabardină de culoarea ciocolatei, cu un 
pulover ecru și, evident, pantofi cu toc. În exerciţiul 
funcțiunii nu-și putea oferi niciodată acest lux, așa că nu se 
punea problema să rateze o asemenea ocazie! În mod 
excepţional, nu va mai fi obligată să ridice capul pentru a-l 
privi pe Jonathan! 

Se privi în oglindă, mulțumită de rezultat. Era mult timp 
de când nu-și acordase timp pentru frivolităţi și asta nu-i 
displăcea. 

Cobort scara, încântată să audă pocnetul tocurilor pe 
linoleum. Jonathan tocmai sosise și ieșea din mașină. 
Înaintă spre ea, zâmbind. 

— Oare cine este această tânără persoană elegantă? 

— Mi se întâmplă uneori să scap de halatul alb! îi 
răspunse ea zâmbind. 

El îi luă mâinile. 

— Stiu. N-am uitat. 

Obrajii i se împurpurară și întoarse capul. 

— Mărturisesc că nu prea ştiam cum să mă îmbrac, 
deoarece nu mi-ai dat nici un detaliu despre natura 
„escapadei“ noastre. 

— Aveam în minte o lungă plimbare prin bălțile care se 
întind de-a lungul râului. 

Cum ea își privea stupefiată pantofii, Jonathan izbucni 
într-un puternic hohot de râs. 

— Glumeam! 

Îi deschise portiera și o invită să urce. Câteva clipe mai 
târziu, O luau în direcţia opusă Londrei. Peisajul urban cedă 
curând locul vastelor câmpuri de cultură, mărginite de 
arbori. Părăsiră apoi șoseaua pentru a se angaja pe un drum 
vicinal, care străbătea pădurea Epping. 

În cele din urmă, Jonathan încetini și parcă la marginea 
drumului. Lucinda privi pe fereastră. De jur-imprejur, 
arbori mari, maiestuoși, se înălțau spre cerul de un albastru 
extraordinar pentru acel anotimp. Soarele se juca printre 
ramuri, ca şi când încerca astfel să-i convingă de sosirea 
iminentă a primăverii. 

Se întoarse spre Jonathan. Acesta se apropiase de ea și-i 
zâmbea. 

— Este extrem de plăcut să evadezi din Londra, observă 
Lucinda, gânditoare. Liniştea este de departe ceea ce mă 
impresionează cel mai mult la ţară. Ascultă... 

Jonathan tăcu. 

— Se percepe totuși zgomotul orașului, în depărtare. Și 
suntem la o distanţă rezonabilă de spital. Iată ce-mi place de 
asemenea aici. Vino, să coborâm. 

— Așadar, nu glumeai în întregime vorbind de o 
plimbare? Dacă aș fi ştiut, aș fi... 

— N-are importanţă. Am adus cizmele de cauciuc ale 
mamei. Bănuiam că nu vei fi totuși echipată pentru o 
plimbare în pădure. 

Lucinda le încălță și porni pe urmele lui pe drumul 
noroios. 

— Excelentă iniţiativă, pantofii mei de oraş vor avea mai 
putin de suferit astfel trataţi. 

Cum se apropiau de un pârâu, el o luă de mână. 

— Mă tem că picioarele tale mici nu-ţi vor permite să sari. 
Ar fi mai bine să te duc eu. 

N-avu timp să protesteze, deoarece o ridicase deja în 
brate. Își tinu respiraţia în timp ce se legănau periculos pe 
una dintre pietre, deasupra unei ape limpezi și probabil 
rece ca gheaţa. Se simţi mai în siguranţă când ajunseră pe 
celălalt mal. În loc s-o așeze pe pământ, Jonathan o tinu 
câteva clipe strâns lângă el. Crezu c-o va săruta, dar n-o făcu. 

Își reluară plimbarea în tăcere. Apropierea de acel trup 
înalt, musculos îi pusese în alertă toate simţurile. Își aminti 
cu o intensitate deosebită sărutările pasionate, 
îmbrăţişările, minunata înţelegere a trupurilor lor. 

— Oh, priveşte! exclamă brusc la vederea unei veverite 
care se căţăra pe un copac, exact în faţă. 

Jonathan îi trecu un braţ în jurul umerilor, în timp ce 
urmăreau amândoi cu privirea peripețiile micului animal. O 
strânse lângă el și puse stăpânire cu blândeţe pe buzele sale. 

— Lucinda, draga mea, dacă măcar am putea fi mereu 
astfel împreună, senini, relaxaţi. 

Degetele le erau încă înlănţuite când traversară o mică 
punte îngustă din lemn, înainte de a porni pe drumul ce 
ducea la mașină. Tânăra femeie se simţea în perfectă 
armonie cu ambianța calmă şi luminoasă care-i înconjura. 
Aveau o zi întreagă în față. Nu trebuia să grăbească deloc 
evenimentele. Vor profita din plibn de fiecare clipă și poate, 
când va veni seara, vor merge la Jonathan. 

Când ajunseră la vehicul, o ajută să-și scoată cizmele 
pline de noroi. 

— Ai luat jumătate din pădure pe tălpi! exclamă el râzând. 
Această plimbare în aer liber mi-a făcut poftă de mâncare. Să 
mergem Să prânzim. 

Se opriră într-un mic restaurant în care ardea focul în 
șemineu. Lucinda își urmări însoţitorul cu privirea în timp 
ce se apropia de bar pentru a comanda băuturile. Era atât 
de seducător în această ţinută relaxată, cu mult mai atrăgător 
decât în costumele sobre pe care le arbora la spital. 

Se întoarse cu două pahare cu vin. 

— Pentru noi, murmură, ridicându-și paharul. 

— Este formula pe care ai rostit-o ultima dată și realmente 
nu ne-a purtat noroc. Poate ar trebui s-o schimbi! 

Jonathan își adânci privirea ochilor mari, căprui în cei ai 
tinerei femei, clătinând ușor din cap. 

— Să nu ne mai certăm Lucinda. În anumite ocazii, cred 
că am fost puţin... rigid! 

— Oare am auzit bine? 

— Perfect! Ideile tale nu sunt întotdeauna atât de 
nebunești pe cât îmi plăcea să cred. Acest proiect de 
amenajare al casei, de exemplu, mă cucereşte tot mai mult. 

— Apropo, unde sunt planurile despre care mi-ai vorbit 
ieri? Oare nu acesta era scopul acestei zile de evadare? 

Înconjură mâinile tinerei femei cu ale sale. 

— Oficial, da. De fapt, nu este decât o scuză pentru a petrece 
mai mult timp singur cu tine. Evident, departe de spital! 

— Evident, repetă ea râzând. Este mai bine să ne întâlnim 
pe teren neutru. 

Comandară specialitatea zilei, tocătură din carne de 
peşte, cu cartofi, pe care chelnerul le-o aduse zâmbind cu 
îngăduințţă. Lucinda făcu gestul de a-și retrage mâna, dar el 
i-o reţinu. 

— Nu, dacă ne dăm drumul, vraja se va putea rupe! 

Ea râse din nou. 

— Îmi este greu să cred că ești același bărbat cu cel cu 
care mă cert pe culoarele spitalului! 

— Să uităm trecutul. Trebuie să vorbim serios, Lucinda. 
După acest interludiu rural, propun să mergem la mine. 

Lucinda consimţi în tăcere. 

— Şi am să-ţi anunţ și o veste bună, adăugă Jonathan. 

— Ah? Ce fel de veste? 

— Îţi voi spune totul când vom fi acasă. Să ştii doar că se 
referă la tatăl tău. 

Ea își îndreptă brusc umerii. 

— Tatăl meu? Vrei să spui... 

— Într-adevăr. Adevăratul tău tată. Mama a obținut unele 
informaţii în legătură cu acest subiect. Am considerat de 
preferat să te previn, pentru a evita un nou șoc. 

— Dar mi-a spus totuși că m-am născut cu tată 
necunoscut! murmură Lucinda. 

Jonathan se ridică. 

— Prefer să nu discutăm asta aici, Lucinda. Ai răbdare. 

— Răbdare? Mă anunti de „reaparaţia“ unei fiinţe pe 
care m-am străduit s-o şterg din viaţa mea și vrei să am 
răbdare? 

Își dădu seama că ridicase vocea și o coborî din nou 
pentru a nu atrage atenţia celorlalţi clienţi. 

— Tu ştii totul despre propriul tată... 

Tăcu imediat, stânjenită. Oare cum putuse uita că tatăl 
lui Jonathan murise chiar înainte ca el să se nască? 

Îi adresă un zâmbet trist. 

— N-are importanţă. Și eu m-am străduit să nu mă 
gândesc la tata. Mama considera că era cea mai bună 
politică de adoptat. În timpul copilăriei mele, a refuzat 
să-mi răspundă la întrebările pe care i le puneam în 
legătură cu el. N-au trăit împreună decât câteva luni. Ironia 
sorții a făcut să piară într-un accident de avion, deși scăpase 
din al doilea război mondial fără nici o zgârietură. 

Lucinda se ridică. Regreta că nu-și cântărise cuvintele. Pe 
de altă parte, era nerăbdătoare să audă vestea menţionată 
de Jonathan. 


146 MARY IRWIN 


— Să plecăm, acum... 

— Așteaptă un minut. Voi suna mai întâi la spital, pentru 
a mă asigura că totul este în ordine. N-aș vrea ca 
înlocuitorul tău să se confrunte cu vreo problemă majoră. 

Lucinda dădu din cap. Avea dreptate. Astfel, mintea le va 
fi eliberată de orice neliniște de acest fel. Așteptându-i 
întoarcerea, încercă să nu facă speculaţii referitoare la 
dezvăluirile pe care Jonathan se pregătea să i le facă. Pe 
scurt, acceptase destul de ușor faptul că nimeni nu știa cine 
îi era tată. O dată în plus, doctor Mary ştia despre asta mai 
mult decât o lăsase să creadă. 

În acea clipă, Jonathan se întoarse cu faţa posomorâtă. 

— Ce se întâmplă? îl întrebă, alarmată. Vreo problemă? 

— Mă tem că da. Una dintre pacientele de la maternitate 
insistă să-l vadă pe unul dintre noi doi. Şi domnișoara 
Bradwell nu reuşeşte s-o facă să asculte de un sfat înțelept. 

Lucinda închise ochii, gemând. 

— Kitty Dawson, nu? 

— Da, exact. Am crezut că am înţeles că ai examinat-o ieri. 

— Are contractii? Dimineaţă, totuși, nimic nu dădea de 
înțeles că era gata să nască. 

— După cum spune domnișoara Bradwell, ea aşa 
pretinde, deși nici un semn fizic nu vine în sprijinul 
afirmațiilor sale. Şi se plânge că este tratată ca o cantitate 
neglijabilă. Cred că ar fi mai bine să trecem pe la spital 
pentru a lămuri problema. Vom merge la mine când totul va 
fi în ordine. 

— Ascultă, lasă-mă pe mine să mă ocup de asta, declară în 
grabă Lucinda. Îţi cer doar să mă însoteşti. Nu eşti obligat să 
rămâi, la urma urmei, considerai că astăzi nu muncești. 

Jonathan făcu o grimasă edificatoare. 

— Te cunosc, Lucinda. Încerci să mă tii departe. 

— Oare sunt atât de transparentă? Fie. De fapt, cred că 
sunt mai potrivită decât tine să mă ocup de acest caz, 
deoarece pacienta în chestiune ţine să nască în anumite 
condiţii. 

— Ah? Propun să mergem amândoi acolo. Vom vedea 
cum va reacţiona. 


KK 


Cerul se acoperise cu nori groși, negri, care pluteau 
amenințători asupra Londrei. Lucinda se temea de scena 
care va urma inevitabil după sosirea lor. Doamna Dawson 
vă rămâne fermă pe poziţie, ca și Jonathan. 

La volanul mașinii, părea încă relaxat, dar știa că-și va 
schimba radical atitudinea îndată ce vor trece de portalul 
spitalului. 

Și nu se înșela. 

— Dragă doamnă, cu toată simpatia pe care mi-o inspiră 
punctul dumneavoastră de vedere despre naștere, pretind 
totuși ca sunt mai priceput în materie. Este primul 

dumneavoastră copil, în timp ce eu am adus pe lume câteva 
sute! În consecință, fiţi amabilă și permiteţi-mi să conduc 
operaţiile. 

Pacienta dădu din cap cu încăpățânare. 

— Îmi pare rău doctore Rathbone, dacă refuzati să vă 
ţineţi exclusiv de lista mea de instrucţiuni, nu. Doctor 
Barrymore mi-a acceptat cererile. A făcut să treacă această 
listă prin toate serviciile. 

— Evident! spuse Jonathan, întorcând spre Lucinda un 
chip care nu reflecta decât mânie. Și de ce n-am fost 
informat despre aceste dispoziţii? 

— Frați în vacanţă, sir, replică ea, conştientă de aspectul 
grotesc al situaţiei. Dacă binevoiţi să-mi acordaţi câteva 
minute în particular, vă voi explica. 

— Dar asta aştept imediat de la dumneavoastră! Și chiar 
aici, în faţa pacientei. Nu este cazul să ne ia drept marionete 
pe care le poate dirija după voia și fantezia sa. Explicaţi-i 
aşadar, că în interesul său şi al copilului, trebuie să se 
supună metodei pe care o considerăm potrivită cu cazul. 

Lucinda își încrucişă încet braţele, fără să-l scape din ochi. 

— Mi-e teamă că nu pot accepta asemenea propunere, sir. 

Jonathan făcu brusc stânga-mprejur. Părăsi camera și se 
îndreptă spre domnișoara Bradwell ţipând: 

— Nașterea aceasta ţine de acum de competenţa 
doctorului Barrymore! 


Capitolul 14 


În timp ce examină pacienta și o convinse că n-avea încă 
nici o contracție, Jonathan dispăruse. Mașina nu mai era în 
parcaj. Lucinda decise că negreșit, nu-i va face plăcerea de 
a-l suna pentru a-i da de urmă. Tocmai îi demonstrase clar 
că relaţia lor profesională trecea înaintea legăturii care-i 
unea. Își putea lua adio de la seara romantică pe care o 
sperase! 

Se duse în cameră, își aruncă pantofii cu toc într-un colţ 
și se ghemui pe sofa, privind fără să vadă imaginile care 
defilau pe ecranul televizorului. Trecu astfel o oră. Apoi 
adormi. Se trezi tresărind, la soneria telefonului. 

Se repezi să răspundă. Nu era Jonathan, ci domnișoara 
Bradwell. Vocea infirmierei o aduse imediat la realitate. 

— Avem încă o problemă cu doamna Dawson, doctore. 
Aţi putea veni, vă rog? 

— Ce se întâmplă? întrebă Lucinda brusc neliniștită. 

— Crede că începe să aibă contractii. Nu foarte puternice 
pentru moment, dar ţine neapărat s-o examinaţi. 

Lucinda oftă, străduindu-se să nu facă pacienta 
răspunzătoare de altercaţia cu Jonathan. Trebuia să înfrunte 
acest caz cu toată obiectivitatea de care era capabilă. 

— Sosesc. 

Doamna Dawson avea fața îmbujorată de entuziasm. 

— Asta este, doctore! exclamă bucuroasă, imediat ce-o 
văzu. Aș dori numai să-mi confirmaţi impresiile. 

Lucinda se supuse. Contracţiile erau încă rare, iar aceste 
prime semne o uşurară aproape la fel de mult ca pe 
pacientă. 

— Se vor accentua, îi explică ea calmă. Dacă durerea este 
prea puternică, vă pot administra un calmant. 

Doamna Dawson refuză cu vehemenţă. 

— Fie. Voi reveni când travaliul va fi mai avansat. 

Lucinda prefera mai curând să rămână în serviciu, decât 
să se întoarcă în cameră. Era trecut de miezul nopții şi pe 
culoarele luminate de lămpi mici, domnea calmul. Se duse 
în Sufragerie unde își potoli foamea în compania unei 
infirmiere de noapte. 

O oră mai târziu, când reveni la maternitate, doamna 
Dawson dormea. Contracţiile erau aproape inexistente. 
Așadar, se hotări să se odihnească și ea. 

A doua zi, se trezi mai târziu decât de obicei și sună 
imediat la serviciul de maternitate, pentru a întreba de 

starea de sănătate a doamnei Dawson. Infirmiera de gardă o 
anunță că ritmul contracţiilor de-abia sporise, dar că 
pacienta se plângea enorm. 

— Am preferat să nu vă trezesc, adăugă ea. După părerea 
mea, se alarmează pentru nimic. Este doar la începutul 
chinurilor. Dar încă refuză cu încăpățânare să ia calmante. 

— Sosesc imediat. 

Doamna Dawson își aţinti privirea asupra tinerei femei, 
îndată ce intră în cameră. 

— Sufăr îngrozitor, doctore. Nu știu cum să vă spun, 
dar... aş accepta cu plăcere un calmant. Nu credeam că va 
fi atât de violent. 

— Lăsaţi-mă mai întâi să vă examinez, răspunse Lucinda 
pe un ton ferm, neîncercând nici o mulțumire să asiste la 
această primă capitulare. 

După cum afirmase infirmiera, contracţiile erau încă 
ușoare. Dar, și asta era cel mai îngrijorător, fătul își 
schimbase poziţia. Se prezenta acum cu posteriorul. 

— Îi voi cere infirmierei să vă aducă un calmant, îi spuse 
cu amabilitate. 

Se întoarse brusc, auzind zgomot de pași. Jonathan se 
afla în spatele ei și auzise cu siguranţă această ultimă frază. 

— Cum merge, doctore Barrymore? o întrebă pe un ton calm. 

— Foarte lent. 

Fl înaintă spre doamna Dawson și-i puse mâna pe umăr. 

— Fiţi calmă. Natura se pune în mișcare, iar noi vom face 
tot ce ne va sta în putere pentru a vă ușura munca. 


152 MARY IRWIN 


Lucinda și Jonathan ieșiră împreună. Se priviră îndelung. 

— Dorești să te asist? 

Un val de căldură o străbătu în întregime. 

— Da, te rog. Mă tem de ce-i mai rău: copilul se prezintă 
cu șezutul. 

Își mușcă buzele. 

— Mă duc să discut cu ea şi să-i dau toate datele. Practic, 
sunt sigur că va refuza o cezariană. Așa că vom proceda la o 
naștere cu șezutul înainte. 

— Ceea ce nu este un lucru ușor, observă încet 
Jonathan. 


kk 


Lucinda și Jonathan se aflau de-o parte și de alta a 
mesei de naștere. Nu făcuseră nici un comentariu 
asupra conflictului din ajun. Acum, lucrau pentru 
același scop. 

Doamna Dawson cedase panicii. După cum prevăzuse 
Lucinda, refuzase cezariana, dar acum aproape implora să i 
se mai dea un calmant. 

— Nu acum, Kitty, murmură Lucinda. Știu, ești epuizată, 
dar suntem aproape. Respiră în mască. 

Se întoarse spre Jonathan. 

— Se impune o episiotomie. 

— Desigur! Să-i dăm drumul. 

În timp ce acţiona, Lucinda îi explica doamnei Dawson 
de ce fusese obligată să recurgă la episiotomie. Dar aceasta 
n-o mai auzea. Clătina capul de la dreapta la stânga, 
așteptând sfârșitul acestui supliciu. 

Lucinda simţi tensiunea din sală scăzând când bebelușul 
scoase primul scâncet. ÎI înfășură într-un prosop. 

— Ai o fetiţă. 

Cu chipul acoperit de lacrimi, Kitty Dawson își strânse 
copilul în braţe. 


RR 


Lucinda împinse ușa sălii comune. În încăpere nu era 
decât o persoană. 

Imediat, Jonathan îi întinse o ceașcă de cafea. 

— Bea asta. Ai nevoie de ea! 

Bău o lungă înghiţitură și oftă. 

— Mulţumesc. Mărturisesc că mă simt aproape la fel de 
epuizată ca și Kitty Dawson. 

— Cum se simte? 

— Se învinovăţește că n-are lapte. Domnișoara Bradwell o 
hrănește la ora asta pe micuță, cu biberonul. 

— Îmi închipui că se învinovăţește și pentru că a luat 
calmante și pentru că a suferit o episiotomie. 

— Evident. Când nașterea nu se desfășoară după 
calculele lor idealiste, aceste mame cred că sunt singurele 
răspunzătoare. 

— Ştiu, remarcă Jonathan aplecând capul într-o parte. 
Prietena ta, Julia, a reacţionat în același fel. 

— Julia? repetă ea, uluită. Dar mi-a spus că i-ai impus 
cezariana, în timp ce copilul se prezenta normal! 

— Cazul său a fost mult mai complicat decât acesta. 
Copilul se prezentase de asemenea cu șezutul, dar începuse 
să dea și anumite semne de slăbiciune. În acel moment, 
Julia Lazelle a renunţat la orice idee de naştere naturală. Mă 
implora să-i mai dau calmante și când i-am propus 
cezariana, a acceptat imediat. 

Făcu o pauză. 

— De-abia după aceea mi-a mărturisit că era măcinată de 
remușcări. Că regreta că „cedase“ atât de ușor, pentru a 
folosi expresia sa. Am încercat să-i explic că nu era nimic. Că 
tehnologia nu face decât să ajute natura. Îmi închipui că 
orgoliul a făcut-o să inventeze povestea pe care ţi-a 
relatat-o. 

Copleșită, Lucinda își trecu mâna peste frunte. 

— Oh, îmi pare rău, Jonathan. Cum mi-aş fi putut oare 
închipui? Ar fi trebuit să-ți acord încredere. 

— Amândoi suntem obosiţi. Du-te și te culcă. 

Cum Jonathan se îndreptă spre ușă, îl strigă: 

— Jonathan! 

— Da? 

— Trebuia să-mi anunti o veste importantă. 

— Lucinda cred că am avut destule emoţii pentru astăzi! 


KKK 


Tânăra femeie străbătu aproape în pas alergător drumul 
ce ducea la familia Rathbone. Oare până când credea că va 
păstra doar pentru el o informație de-o asemenea 
importanță? 

Sub verandă strălucea o lumină. De-abia avu timp să 
ridice ciocănelul pentru a bate, că uşa se deschise. 

— Stiam că vei veni. 

În cadrul uşii se contura silueta înaltă a lui Jonathan. 

— Ah? Şi de ce oare? îl întrebă furioasă. 

— Pentru că nu ești în stare să reziști unei provocări, 
oricare ar fi! Dar intră. Totuși voiam să aştepţi până mâine. 
Jonglam cu timpul de când mama mi-a spus... 

— Ce oare? îl întrebă aproape strigând. 

Fl îi trecu braţul în jurul umerilor. 

— Să ne aşezăm în salon. 

Intrând în încăperea mare, Lucinda constată cu surpriză 
că bătrânul orologiu arăta miezul nopţii. 

Aplecat peste şemineu, Jonathan încerca să aţâţe jarul. 

— Nu-i nevoie, nu-mi este frig. 

Se întoarse spre ea zâmbind. 

— Aș fi preferat să mai aştepţi puţin, pentru că trebuie să 
sosească mâine. 

Lucinda își duse mâna la piept. 

— Tata? 

— Da! De când a știut cine ești, mama a încercat să ia 
legătura cu el. Este singura care-i cunoștea identitatea. Nici 
eu însumi n-am descoperit toată povestea decât recent. 

O rugă să se așeze și continuă: 

— Se pare că mama o considera pe Vanessa ca pe fiica ei. 
Moartea ei i-a pricinuit o imensă durere și a hotărât că nu se 
va mai atașa niciodată de vreo pacientă. 

— Şi de ce o iubea atât de mult? 

— Vanessa se născuse în spital, puţin timp după fondarea 
sa. Copil, a suferit de numeroase bronșite. A fost de multe 
ori internată aici, iarna. Părinţii, adică bunicii tăi, au murit 
amândoi într-un accident, când avea aproximativ 
doisprezece ani. Mama a acceptat atunci s-o interneze într-o 
unitate rezervată orfanilor, care exista în acea perioadă. 
Acolo l-a cunoscut pe tatăl tău. 

Lucinda îi sorbea cuvintele. 

— Era și el orfan? 

— Nu. Era un tânăr student la medicină. Avea 
nouăsprezece ani când a întâlnit-o pe mica Vanessa, în 
vârstă de şaisprezece. Mama spune că s-au îndrăgostit 
imediat, nebunește unul de celălalt. Când ea a anunţat-o pe 

mama că era însărcinată, aceasta bineînţeles a sfătuit-o să-l 
anunţe pe tată. Dar a refuzat și a rugat-o să nu-i dezvăluie 
niciodată identitatea. Voia ca nimeni să nu ştie despre 
această „greșeală“, pretextând că dacă el s-ar încurca atât de 
tânăr cu o soţie și un copil, cariera îi va fi distrusă. Spunea 
că era în stare să-și crească foarte bine singură copilul. Tot 
din spusele mamei, Vanessa era extraordinar de 
încăpățânată. Ai cui semăna! 

— Şi apoi? insistă ea. 

— Legată prin făgăduială de tăcere, mama i-a spus 
tânărului student la medicină că Vanessa se hotărâse să rupă 
relaţia lor. Au reușit să ascundă starea tinerei fete pe timpul 
sarcinii. Dar când s-a născut copilul, Vanessa și-a schimbat 
părerea. Dorea să-l revadă pe Richard. 

— Richard? Acesta este numele tatălui meu? 

— Da. Richard Warrender. Dar lăsă-mă să termin. Evident, 
mama i-a ordonat Vanessei să rămână în pat, după naștere. 
Bineînţeles, ea nu i-a urmat recomandările. Într-o noapte, 
cu toate că de-abia te născusei de câteva zile, a fugit din 
spital, lăsându-te în camera copiilor. Nimeni nu știe 
amănuntele acestei probleme, dar se pare că Vanessa a vrut 
să ajungă la părinţii lui Richard, care locuiau în celălalt 
capăt al orașului. Pentru că n-avea bani la ea, a trebuit să 
facă această expediţie pe jos, prin frigul unei nopți de 
ianuarie. A găsit-o poliţia în zori, dârdâind sub podul 
Charing Cross. Era deja prea târziu pentru pieptul său 
plăpând. Au adus-o la spital și... 


158 MARY IRWIN 


— Şi a murit de pneumonie, încheie Lucinda. Dar doctor 
Mary nu l-a informat niciodată pe Richard Warender de ce 
se întâmplase? 

— Aceasta a fost prima dorință a Vanessei şi mama a 
considerat că trebuia respectată, pentru a-i proteja 
cariera. O carieră strălucită, de altfel. Astăzi, conduce un 
mare spital din New York. La ora aceasta, trebuie să fie în 
avionul spre Anglia. Mă vei însoţi la aeroport mâine 
dimineaţă? 

— Ce întrebare! Dar de ce vine la Londra? 

— Am convins-o pe mama să-mi dea toate detaliile 
acestei afaceri, care mă interesează suficient de 
îndeaproape. Apoi ţi-am sunat tatăl. A fost tulburat și 
încântat să descopere că are o fiică: soția sa n-a putut avea 
niciodată copii. 

Înaintă câţiva pași spre Lucinda și-i puse mâinile pe 
umeri. 

— A fost de asemenea foarte mulţumit să afle că sper să-i 
devin ginere, adăugă cu un zâmbet fermecător. 

Lucinda se îndepărtă de el, cu inima bătând să-i spargă 
pieptul. 

— Nu-ţi lipseşte îndrăzneala! exclamă. Oare ce te face să 
crezi că aș putea dori să trăiesc cu o fiinţă atât de arogantă, 
ca tine? 

Lăsase capul în jos, pentru a-și ascunde imensa bucurie 
care o cuprindea. 

— Cred că vom găsi probabil un teren de înțelegere, dacă 
vom binevoi amândoi să fim mai puţin violenți, Lucinda. Și 
apoi, nu ne vom petrece toată viața în spital. Va trebui să 
consacri puţin timp și familiei tale... 

— Ei, încet! Vei avea amabilitatea de a formula o cerere 
decentă în căsătorie? Câteva cuvinte pe care le-aş putea 
repeta mai târziu familiei, de exemplu? 

Dar, nemairezistând, i se agăță de gât. 

— Oh, Jonathan... Cu atât mai rău. Da... Da! 


Sfârşit 


